
Να τους 

αποτελειώσουμε 




Συνέδριο ΕΚΑ 
Ενίσχυση Αριστεράς, 
ατμόσφαιρα 
εκφυλισμού 

σελ. 4 



ΑΝΤΑΡΣΥΑ 

Ψάχνοντας 
ισορροπίες, χάνοντας 
τον μπούσουλα 

σελ. 10 



Βραζιλία 
Το εκκωφαντικό 
ξύπνημα των «από 
κάτω» 

σελ. 11 


Ιδεολογία 
Το εργατικό κίνημα 
στην Κατοχή και τον 
Εμφύλιο 

σελ. 14 


Θέλουν να νομιμοποιήσουν την απαγόρευση των διαδηλώσεων 


Σύμφωνα με σχέδιο Προεδρικού Δια¬ 
τάγματος του Δένδια από τις 6/6, ο εκά- 
στοτε αστυνομικός διευθυντής θα μπο¬ 
ρεί να απαγορεύει μια συγκέντρωση αν 
την κρίνει «πολύ μικρή». Το σχέδιο τρο¬ 
ποποιεί το άρθρο 131 του ΠΔ 141 του 
1991, που αναφέρεται σε «συναθροίσεις» 
(και όχι διαδηλώσεις). Η κρίση του αστυ¬ 
νομικού διευθυντή έχει απόλυτη ισχύ, 
νομιμοποιώντας την αυθαιρεσία και την 
απαγόρευση των διαδηλώσεων. 

Όλοι οι κεντρικοί δρόμοι των μεγά¬ 
λων πόλεων θα καταστούν έτσι «απαγο¬ 
ρευμένη ζώνη» για διαδηλώσεις, με το 
πρόσχημα της εμπορικής δραστηριότη¬ 
τας, τουριστικής κίνησης και ομαλής κυ¬ 
κλοφορίας. Για τους παραβάτες προβλέ- 
πονται ποινικές κυρώσεις. Οι περιορι¬ 
σμοί «δεν ισχύουν για συναθροίσεις και 
πορείες που διοργανώνονται από πολι¬ 
τικά κόμματα που εκπροσωπούνται στη 
Βουλή και τριτοβάθμιες συνδικαλιστικές 
ενώσεις ή για συναθροίσεις ιστορικού 
εορτασμού ή επετειακού χαρακτήρα». 

Η ανακοίνωση συνοδεύτηκε από 
προκλητικές δηλώσεις του Δένδια, ότι 


εξυπηρετείται και το συμφέρον όσων δι¬ 
αμαρτύρονται, ώστε «προκλητικά μικρές 
διαδηλώσεις», που αποκλείουν μια πόλη 
5 εκατομμυρίων, να μην προκαλούν την 
αντίθεση της πλειονότητας των πολιτών! 

Η προσπάθεια νομοθέτησης της 
απαγόρευσης των διαδηλώσεων δεν εί¬ 
ναι κεραυνός εν αιθρία. Είχαν π.χ. προ- 
ηγηθεί ανάλογες απαγορεύσεις πορειών 
στην ισραηλινή πρεσβεία και στο κέντρο 
της Αθήνας (επίσκεψη Μέρκελ). Ουσια¬ 
στικά, εδώ και αρκετό καιρό, όλες πλέον 
οι πορείες, μαζικές εκδηλώσεις στον δρό¬ 
μο κ.λπ. έχουν μπει κάτω από την ασφυ¬ 
κτική «προστασία» μιας μεγάλης (ενίοτε 
τεράστιας) κινητοποίησης ΜΑΤ, αστυ¬ 
νομίας και εισαγγελέων - που είναι ανά 
πάση στιγμή έτοιμοι να εξαπολύσουν 
μια βάρβαρη καταστολή, όπως άλλωστε 
έχουν επανειλημμένα κάνει. 

Η απαγόρευση των διαδηλώσεων εί¬ 
ναι μέτρο φασιστικής έμπνευσης και νοο¬ 
τροπίας, που σ’ αυτές όλο και περισσότε¬ 
ρο καταφεύγουν τα ακροδεξιά επιτελεία 
τύπου Δένδια, Φ. Κρανηδιώτη κ.α. που 
περιστοιχίζουν το Σαμαρά (και γενικότε¬ 


ρα τους εκπροσώπους των αστικών/μνη- 
μονιακών δυνάμεων), προσπαθώντας με 
το βούρδουλα να κρατήσουν στη ζωή 
τον σάπιο ελληνικό καπιταλισμός και το 
αστικό καθεστώς. Μετά τις επιστρατεύ¬ 
σεις, τα σχέδια για άμεση κρατική παρέμ¬ 
βαση στο εσωτερικό των συνδικάτων, 
την κτηνώδη μεταχείριση των μετανα¬ 
στών και τα στρατόπεδα συγκέντρωσής 
τους, την επιχείρηση νομιμοποίησης των 
βασανιστηρίων στα αστυνομικά τμήμα¬ 
τα, την ουσιαστική παράκαμψη και κα¬ 
ταπάτηση όλων των συνταγματικά και 
νομικά θεσμοθετημένων δημοκρατικών 
και ατομικών δικαιωμάτων/ελευθεριών 
κ.λπ., η απαγόρευση των διαδηλώσεων 
(και σύντομα των καταλήψεων και κάθε 
ριζοσπαστικής μορφής πάλης) έρχεται 
να συμπληρώσει το τερατώδες Κράτος 
Έκτακτης Ανάγκης. Εργαζόμενοι και νε¬ 
ολαία πρέπει να σταματήσουμε με κάθε 
θυσία αυτό το χτύπημα των ελευθεριών 
μας, που φτάνει στα όρια μιας δικτατορί¬ 
ας, με μαζικούς και αποφασιστικούς αγώ¬ 
νες στον δρόμο, με όποια σύγκρουση και 
θυσία κι αν χρειαστεί. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 


2 Εργατική Πάλη 


Ιούλιος-Αύγουστος 2013 


11° Αντικαπιταλιστικό Κάμπινγκ 
Καστροσυκιά Πρέβεζας, 20-27 Ιουλίου 


Όλοι εμείς, οι εργαζόμενοι, οι νέοι, τα φτωχά λαϊκά στρώ¬ 
ματα, βιώνουμε καθημερινά την απίστευτα σκληρή επίθεση 
του κεφαλαίου στα κοινωνικά και πολιτικά δικαιώματα, στις 
ατομικές ελευθερίες και την ποιότητα ζωής. Με την ιδιωτικοποί¬ 
ηση των δημόσιων υπηρεσιών και των κοινωνικών αγαθών, την 
εμπορευματοποίηση/διάλυση των συστημάτων υγείας, παιδείας 
και κοινωνικής ασφάλισης. Τις φαραωνικές ανισότητες με τον 
ανεξέλεγκτο πλουτισμό μιας δράκας καπιταλιστών και χρυσοδά- 
κτυλων της αγοράς χάρη στην υπερεκμετάλλευση και καταπίεση 
της εργασίας, στην λεηλασία της δημόσιας περιουσίας και των 
λαϊκών αποταμιεύσεων. Την καταπάτηση της ανθρώπινης αξιο¬ 
πρέπειας, τον εκφυλισμό των ηθικών, πνευματικών και πολιτιστι¬ 
κών αξιών και συνολικά την αποσύνθεση της οικονομίας και της 
κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


Γ ια 11 η συνεχή χρονιά, η ΟΚΔΕ και οι πα¬ 
ρατάξεις της (Αντεπίθεση των Εργαζομέ¬ 
νων, Σοσιαλιστική Σπουδαστική Πάλη, 
Μαθητική Αντεπίθεση) πραγματοποιούν 
το κάμπινγκ τους, στην Καστροσυκιά Πρέβεζας 
(κάμπινγκ «Αστερίας»). Ξεκινάμε το Σάββατο 20/7 
(άφιξη και εγκατάσταση) και αναχωρούμε την Κυ¬ 
ριακή 28/7 (8 διανυκτερεύσεις). Έγινε κάθε δυνατή 
προσπάθεια να κρατηθεί χαμηλά το κόστος: 

- Για 8 διανυκτερεύσεις σε σκηνή, με 1 πλήρες 
γεύμα την ημέρα: εργαζόμενοι 105 ευρώ, μαθη- 
τές-φοιτητές-άνεργοι 90 ευρώ, παιδιά 5-12 ετών 
72 ευρώ. Για μικρότερα παιδιά, μόνο το κόστος του 
φαγητού τους. 

- Υπάρχουν διαθέσιμα δωμάτια (απαιτείται έγκαιρη 
ενημέρωσή μας). 

- Με δικό μας αυτοοργανωμένο κυλικείο, θα προ¬ 
σφέρουμε καφέ, αναψυκτικά, σάντουιτς κ.λπ. σε 
χαμηλές τιμές, όπως και βραδινό φαγητό με δικά 
μας ψησίματα. 

Θα γίνουν προβολές ταινιών (και για παιδιά), 
μουσικές βραδιές, πάρτι, παιχνίδια και δημιουργική 
απασχόληση για τα παιδιά. Θα υπάρχει επίσης βι¬ 
βλιοπωλείο με πολλές επιλογές πολιτικών και λο¬ 
γοτεχνικών βιβλίων. 

Το πρόγραμμα των κεντρικών συζητήσεων είναι 
αφιερωμένο στα 70 χρόνια από την εκτέλεση του 
κορυφαίου επαναστάτη μαρξιστή Παντελή Πουλι- 


όπουλου, με έμφαση στο έργο του, στην κληρονο¬ 
μιά του επαναστατικού μαρξισμού στην Ελλάδα: 

1. Μετά την Κύπρο: Κρίση , μέλλον τον Ευρώ και 
Ταξική Πάλη. Τα καθήκοντα των επαναστατών. 

2. Ελληνικός Καπιταλισμός και Κομμουνιστικό 
Κίνημα στο Μεσοπόλεμο. Η μαρξιστική ανάλυση 
και η πάλη για ένα επαναστατικό κόμμα, ενάντια 
στο σταλινικό εκφυλισμό. 

3. Η πάλη ενάντια στο Φασισμό και τον Πόλεμο. 
Η επαναστατική και διεθνιστική προοπτική. 

4. Η κρίση του σημερινού πολιτισμού & η πάλη 
ενάντια στην αστική παρακμή. 

Θα γίνουν επίσης συζητήσεις-ενημερώσεις από τις 
εργατικές και νεολαιίστικες παρατάξεις, καθώς και 
ενημερώσεις συντρόφων από οργανώσεις άλλων 
χωρών που θα συμμετάσχουν. 

Επικοινωνία και συμμετοχές: 

Ε-ιηαίΙ: €Γ§αίΐΕΐρώΐ@οΜε.§τ 
Αθήνα: 6996447765 
Θεσσαλονίκη: 6936941470 
Πάτρα: 6977077079 
Ιωάννινα:6974617344 
Τρίκαλα/Θεσσαλία: 6977222803 
Αλεξανδρούπολη: 6970180689 
Σάμος: 6939762792 
Κρήτη:6976226525 



Πού θα βρείτε τις εκδόσεις 

ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηαίΠ 6Γ§αΗΈίρα1ί@οΈ(ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙίΕίρα1ί@οΕά€.§Γ 

Η άΠΟΨή ΜΑΣ 


Εργατική Πάλη 3 


Η απόπειρα του Σαμα¬ 
ρά να κλείσει με βί¬ 
αιο τρόπο (Πράξη Νο¬ 
μοθετικού Περιεχομέ¬ 
νου, ΠΝΠ) την ΕΡΤ 
έφερε στην επιφάνεια και απέδειξε πολ¬ 
λά πράγματα, ενδεικτικά της πολιτικής 
συγκυρίας, της κρίσης του συστήμα¬ 
τος όσο και της κατάστασης του εργατι¬ 
κού κινήματος. Και μόνο το γεγονός της 
(μισο)αποχώρησης της ΔΗΜΑΡ από την 
κυβέρνηση, δημιουργεί μια νέα κατάστα¬ 
ση, μια κυβερνητική κρίση, που δεν κλεί¬ 
νει με το σχηματισμό δικομματικής κυ¬ 
βέρνησης (ΝΔ-ΠΑΣΟΚ). 

Το πραγματικό υπόβαθρο της επί¬ 
θεσης Σαμαρά στην ΕΡΤ και της κρίσης 
που ξέσπασε στην τρικομματική είναι η 
κατάρρευση της οικονομίας και η πλή¬ 
ρης αποτυχία των εφαρμοζόμενων πο¬ 
λιτικών. Τα κατά καιρούς κακοφτιαγμέ¬ 
να σενάρια του Σαμαρά (τέλος το Οτεχί!, 
Οτεεονετγ, δικχεδδ δίοτγ) είναι για μικρά 
παιδιά. Η ελληνική οικονομία είναι ένα 
κουφάρι και οι δυνατότητες ανάκαμψής 
της ανύπαρκτες. Ιδιαίτερα όσο ακολου¬ 
θούνται οι αστικές μνημονιακές πολιτι¬ 
κές, μεγαλώνει η κρίση διεθνώς (κυρί¬ 
ως στην Ευρωζώνη) και το ευρύτερο πε¬ 
ριβάλλον (ΝΑ Μεσόγειος, Βαλκάνια) εί¬ 
ναι ένα ενεργό ηφαίστειο, που εκρήγνυ- 
ται σταδιακά (τώρα Τουρκία, Αίγυπτος), 
χωρίς να αποκλείεται και μια γενικευμέ- 
νη έκρηξη (περίπτωση Συρίας). Η χρυ¬ 
σόσκονη του Σαμαρά και των ΜΜΕξα- 
πάτησης δεν καλύπτει ούτε την επιφά¬ 
νεια. Όλοι γνωρίζουν (και σιγά σιγά ομο- 
λογείται από τους πάντες) ότι νέα μέ¬ 
τρα απίστευτης σκληρότητας σχεδιάζο¬ 
νται, ανάλογα με τις πολιτικές εξελίξεις, 
ίσως το φθινόπωρο. Όμως αυτά θα κρύ¬ 
βουν και οδυνηρές «εκπλήξεις». Δηλα¬ 
δή πέρα από μειώσεις μισθών και συντά¬ 
ξεων, αύξηση φόρων και εισπρακτικών 
μέτρων, διάλυση/περικοπές σε Παιδεία, 
Υγεία, Κοινωνική Ασφάλιση, Κοινωνικές 
Δαπάνες κ.λπ., θα υπάρξουν καινούρ¬ 
για, ποιοτικού χαρακτήρα π.χ. τύπου Κύ¬ 


0 βασιλιάς είναι 
γυμνός 


πρου (κατάσχεση καταθέσεων κ.λπ.), κα¬ 
τασχέσεις σπιτιών, μισθών, συντάξεων 
και γενικά κάθε είδους κινητής και ακί¬ 
νητης περιουσίας. Σε κάθε περίπτωση, με 
το τέλος αυτής της δανειακής σύμβασης 
(Ιούνιος 2014), το «κούρεμα» καταθέσε¬ 
ων (ήδη αποφασισμένο στο Εοοήπ) και 
όχι μόνο, θα είναι στην ημερήσια διάτα¬ 
ξη. Ενδεχόμενα να έχουμε και πολύ χει¬ 
ρότερα από ένα «κούρεμα» καταθέσεων, 
πολύ πιο οδυνηρές εκπλήξεις για τον ελ¬ 
ληνικό καπιταλισμό, ιδιαίτερα αν το ΔΝΤ 
εγκαταλείψει (άμεσα ή έμμεσα) την προ¬ 
σπάθεια σωτηρίας του (φαίνεται ετοιμά¬ 
ζεται για κάτι τέτοιο). 

Η αντιμετώπιση αυτής της κατάστα¬ 
σης (της ουσιαστικής χρεοκοπίας του ελ¬ 
ληνικού καπιταλισμού και της διαρκούς 
ανάγκης για όλο και σκληρότερα μέ¬ 
τρα) για το Σαμαρά σημαίνει ότι χρειά¬ 
ζεται μια αντιδημοκρατική αναδίπλω¬ 
ση που θα αγγίζει τα όρια μιας δικτατο- 
ρικής μορφής διακυβέρνησης. Το κλεί¬ 
σιμο της ΕΡΤ και η απόλυση μονομιάς 
2.700 εργαζομένων με μια ΠΝΠ περισ¬ 
σότερο αυτό σηματοδοτούσε. Άλλωστε, 
με τη συγκεκριμένη ΠΝΠ προβλέπονται 
τα ίδια μέτρα για όλο το δημόσιο, τον ευ¬ 
ρύτερο δημόσιο τομέα και για το σύνολο 
της ελληνικής κοινωνίας. Ο Σαμαράς και 
η ακροδεξιά συμμορία του πιστεύουν ότι 
μπορούν και πρέπει να κυβερνούν με τις 
δυνάμεις καταστολής και κυρίως με επι¬ 
στρατεύσεις και Πράξεις Νομοθετικού 
Περιεχομένου, δηλαδή πράξεις που συ- 
νιστούν μια αντιδημοκρατική αναδίπλω¬ 
ση μεγέθους Δικτατορίας με κοινοβου¬ 
λευτικό μανδύα ή -κυριολεκτώντας- με 
(μισό) υπουργικό μανδύα ή ένα τερατώ¬ 


δες κράτος «Εκτακτης Ανάγκης»! 

Τέτοια νέα βάρβαρα μέτρα, όπως και 
μια τέτοια αντιδημοκρατική αναδίπλω¬ 
ση, δεν τα σηκώνει κανένας, ούτε ακό¬ 
μη και η ΝΔ - και σε τελευταία ανάλυ¬ 
ση είναι εντελώς έξω από κάθε υπαρκτό 
συσχετισμό δύναμης. Πολύ περισσότε¬ 
ρο που ο πολιτικός χρόνος της τρικομ- 
ματικής κυβέρνησης είχε τελειώσει εδώ 
και καιρό. 

Αποθρασυμένος ο Σαμαράς από την 
εύκολη νίκη του ενάντια στου καθηγητές 
(ουσιαστικά ενάντια στην δειλή και αλ¬ 
λοπρόσαλλη ηγεσία της ΟΛΜΕ), νόμισε 
ότι θα μπορούσε το ίδιο εύκολα να κα¬ 
ταβάλει και τους εργαζομένους της ΕΡΤ, 
απλά με την χρησιμοποίηση ακόμη μεγα¬ 
λύτερων δόσεων συκοφαντίας, λασπο¬ 
λογίας και βαρβαρότητας, με τον «ξαφνι¬ 
κό θάνατο», το κλείσιμο της ΕΡΤ και την 
απόλυση 2700 εργαζομένων αυθημερόν! 
Ο σχεδιασμός του αποδείχτηκε πλήρως 
λανθασμένος. Όχι μόνο δεν επέτυχε τους 
στόχους του, αλλά ουσιαστικά κατέρ- 
ρευσε η τρικομματική κυβέρνησή του και 
συνολικά ο πραγματικός βίος της εξουσί¬ 
ας του μάλλον τελειώνει σε μερικούς μή¬ 
νες. Όσο και αν η συγκυβέρνηση Σαμαρά 
μαζί με το καταρρέον ΠΑΣΟΚ του Βενι- 
ζέλου είναι χρήσιμη, και ως ένα σημαντι¬ 
κό βαθμό αναντικατάστατη, στους ιμπε¬ 
ριαλιστές (κυρίως της Ε.Ε.), στους τρα¬ 
πεζίτες, στο κεφάλαιο και στους κάθε 
λογής κερδοσκόπους, μοιάζει εξαιρετι¬ 
κά δύσκολο να μπορέσουν να την κρα¬ 
τήσουν για πολύ στη ζωή. Ο σχηματισμό 
της δικομματικής κυβέρνησης ΝΔ-ΠΑ- 
ΣΟΚ διέσωσε την κατάσταση προσωρι¬ 
νά. Όλοι γνωρίζουν ότι ο «ορίζοντας τε¬ 


τραετίας» δεν έχουν καμιά πραγματική 
βάση. Η αποχώρηση της ΔΗΜΑΡ από 
τη συγκυβέρνηση έχει πολύ μεγαλύτερη 
βαρύτητα απ’ ό,τι συνιστά η εκλογική 
της δύναμη. Η ΔΗΜΑΡ έδινε στο μνη- 
μονιακό μπλοκ μια νομιμοποίηση όχι 
μόνο «αριστερή» αλλά και διευρυμένη, 
δηλαδή πέρα από τα όρια των δυο κύ¬ 
ριων αστικών κομμάτων, υπεύθυνων για 
την καταστροφή και χρεοκοπία. Τέλος, η 
νέα συγκόλληση ΝΔ-ΠΑΣΟΚ (μετά την 
κυβέρνηση Παπαδήμου) σίγουρα αδυνα¬ 
τίζει και τα δυο κόμματα και κυρίως θέ¬ 
τει σε τροχιά εξαφάνισης από την πολι¬ 
τική σκηνή το ΠΑΣΟΚ, έστω κι αν προ¬ 
σωρινά εξασφαλίζει μια βραχύβια επιβί¬ 
ωση. Ωστόσο, το πιο σοβαρό πρόβλημα 
που ανακύπτει για την αστική τάξη και 
τους ιμπεριαλιστές, είναι ότι οι πολιτικές 
δυνάμεις που τους εκπροσωπούν συρρι¬ 
κνώνονται διαρκώς και είναι προδήλως 
γελοίες. Δεν χωράει καμιά αμφιβολία, οι 
αστικές πολιτικές δυνάμεις (ΝΔ και ΠΑ¬ 
ΣΟΚ), που πριν από τρία χρόνια συγκέ¬ 
ντρωναν το 85% των ψήφων, σήμερα εί¬ 
ναι ζήτημα αν συγκεντρώνουν 25-30% 
και η συρρίκνωσή τους συνεχίζεται. 

Η περίπτωση της ΕΡΤ προκάλεσε μια 
κινητοποίηση και ένα κύμα αλληλεγγύ¬ 
ης αρκετά σημαντικό, πράγμα που «αιφ- 
νιδίασε» την κυβέρνηση και την οδήγησε 
σε κατάρρευση (αποχώρηση ΔΗΜΑΡ). 
Αυτό δείχνει τις δυνατότητες του εργατι¬ 
κού κινήματος -είχαν φανεί και στην πε¬ 
ρίπτωση της επιστράτευσης των καθη¬ 
γητών- αλλά και τους ρυθμούς με τους 
οποίους αντιδρά. Όπως και να έχουν τα 
πράγματα, αποδείχτηκε ότι «ο βασιλιάς 
είναι γυμνός» και η αντίστροφη μέτρη¬ 
ση για το άθλιο καθεστώς Σαμαρά-Βενι- 
ζέλου έχει αρχίσει. Αυτό δε σημαίνει ότι 
αυτό το δίδυμο της συμφοράς και της 
καταστροφής δεν είναι επικίνδυνο. Πέρα 
από τα μεταξύ τους αλληλομαχαιρώμα- 
τα, το μίσος για τους εργαζόμενους και 
ο αυταρχισμός είναι οργανικά στοιχεία 
της πολιτικής τους και της δομικής κρί¬ 
σης του καπιταλισμού. 



Η καπιταλιστική βαρβαρότητα... 

με ιην γλώσσα ίων αριθμών 


ύμα στον «ιερό βωμό» της Τρόικας για 


1 ^ ιωττηλοί δολοφόνοι τιτλοφορείται έρευνα του Πανε- 


Μ Μ την απόκτηση ακόμα μίας δανειακής 


^ πίστημίου της Στουτγάρδης για τις δραματικές επι- 


1 1 1 V δόσης θα γίνει πάλι η εκπαίδευση. Το 


πτώσεις της χρήσης άνθρακα στην ηλεκτροπαρα- 


υπουργείο Παιδείας ενημέρωσε τις Δι¬ 


γωγή. Η ρύπανση από την καύση λιγνίτη στις μο- 


ευθύνσεις Εκπαίδευσης για τη νέα εκκαθάριση που 


νάδες της ΔΕΗ ευθύνεται για περισσότερους από 1.200 πρόω¬ 


προωθεί στην πρωτοβάθμια εκπαίδευση: καταργού- 


ρους θανάτους στην Ελλάδα ετησίως, εξαιτίας της παλαιότη- 


νται και συγχωνεύονται 161 σχολεία (59 δημοτικά και 


τας των μονάδων καθώς και της χαμηλής ποιότητας της πρώ¬ 


102 νηπιαγωγεία), ενώ υποβιβάζονται 32 δημοτικά και 


της ύλης. Το 2010, οι λιγνιτικές μονάδες της ΔΕΗ εξέπεμψαν 


5 νηπιαγωγεία. Συνολικά ο αριθμός των υπό κατάρ¬ 


συνολικά 40 εκ. τόνους διοξειδίου του άνθρακα, περισσότε¬ 


γηση, υποβάθμιση και συρρίκνωση σχολικών μονά¬ 


ρους από 11.000 τόνους μικροσωματιδίων και 140.000 τόνους 


δων φτάνει -προς το παρόν- τις 200! Αυτό συνεπά¬ 


διοξειδίου του θείου, καθώς και περισσότερους από 8 τόνους 


γεται την κατάργηση εκατοντάδων οργανικών θέσε¬ 


βαρέων μετάλλων και άλλων τοξικών ουσιών (υδράργυρος, 


ων για δασκάλους και νηπιαγωγούς. Το πλήγμα είναι 


αρσενικό, κάδμιο, χρώμιο, ψευδάργυρος). Η επιβάρυνση της 


διπλό και σηματοδοτεί οδυνηρές εξελίξεις για τη δη¬ 


δημόσιας υγείας και η καταστροφή του περιβάλλοντος εκτι- 


μόσια εκπαίδευση. Περισσότεροι μαθητές ανά τάξη, 


μάται ότι κοστίζουν έως και 3,9 δις ευρώ ετησίως στην ελλη¬ 


λιγότεροι δάσκαλοι, αύξηση της εγκατάλειψης του 


νική οικονομία, ποσό που αντιστοιχεί σε περίπου 1.000 ευρώ 


σχολείου ακόμα και από την υποχρεωτική εκπαίδευ¬ 


ανά νοικοκυριό. Τελικά, πληρώνουμε πολύ ακριβά ΚΑΙ τον 


ση. Επιπρόσθετα, αναμένεται η ανακοίνωση για τον 


(μολυσμένο) αέρα που αναπνέουμε. Αυτό βέβαια δεν εμποδί¬ 


αριθμό των «τυχερών» νηπίων και βρεφών που θα φι¬ 


ζει κυβέρνηση και μεγαλοκαπιταλιστές, ντόπιους και ξένους, 


λοξενηθούν στους δημοτικούς παιδικούς και βρεφο¬ 


να βλέπουν την ηλεκτροπαραγωγή της ΔΕΗ ως φιλέτο προς 


νηπιακούς σταθμούς. Πέρυσι 44.000 προνήπια έμει¬ 


ξεπούλημα, αδιαφορώντας γι’ αυτές τις επιπτώσεις - και ιδιαί¬ 


ναν εκτός και φέτος ο αριθμός αναμένεται να αυξηθεί, 


τερα όσο δεν βλέπουν στην Ελλάδα τίποτε άλλο από μια απέ¬ 


καθώς το πρόγραμμα που συγχρηματοδοτείται από το 


ραντη Ειδική Οικονομική Ζώνη, όπου η υπερκμετάλλευση του 


ΕΣΠΑ καλύπτει 60.000 θέσεις, ενώ οι αιτήσεις υπολο¬ 


πληθυσμού θα συνδυάζεται άνετα με την μετατροπή της χώ¬ 


γίζεται ότι θα φτάσουν τις 120.000. 


ρας σε περιβαλλοντική χωματερή! 



Τ ον Ιούλιο του 2010 το νερό αναγνωρί¬ 
στηκε από τον ΟΗΕ ως ανθρώπινο δι¬ 
καίωμα. Στα δικαιώματα λοιπόν που προ¬ 
σπαθούν να μας καταργήσουν, θα πρέπει 
να προστεθεί και το δικαίωμα στο νερό. Στις εκτε¬ 
ταμένες ιδιωτικοποιήσεις, που επιβάλλονται από 
το «πακέτο διάσωσης» των Ε.Ε. και ΔΝΤ, περιλαμ¬ 
βάνεται και η ιδιωτικοποίηση των υπηρεσιών νερού 
(ύδρευση-αποχέτευση ). Μόνο «επιχείρημα» για την 
ιδιωτικοποίηση η μείωση των χρεών - αλλά αν περά¬ 
σουν οι υπηρεσίες νερού στα χέρια ιδιωτών, το μόνο 
σίγουρο θα είναι η μείωση των θέσεων εργασίας και 
των μισθών, η διάλυση των εργασιακών σχέσεων 
κ.λπ., η χειροτέρευση της παροχής υπηρεσιών, η στα¬ 
διακή διάλυση των δικτύων και η εκτόξευση της τι¬ 
μής του νερού. Από το 1989 στην Βρετανία το νερό 
έχει γίνει αντικείμενο αγοραπωλησίας και κερδοσκο¬ 
πίας από 19 εταιρείες. Επί Θάτσερ, η ιδιωτικοποίη¬ 
ση της εταιρείας ύδρευσης και αποχέτευσης αύξησε 
κατά 50% την τιμή τα πρώτα 4 χρόνια και τριπλάσι¬ 
ασε τις διακοπές υδροδότησης. Βάσει έρευνας διαπι¬ 
στώθηκε ότι οι Βρετανοί πληρώνουν 2 δις λίρες (2,3 
δις ευρώ) περισσότερο το χρόνο, ή περίπου 80 λίρες 
(92 ευρώ) ανά νοικοκυριό, απ’ ό,τι θα πλήρωναν αν η 
υπηρεσία νερού και αποχέτευσης ήταν δημόσια. 
































4 Εργατική Πάλη 


ΕΡΓΑΖΟΜΕΝΟΙ 


Ιούλιος-Αύγουστος 2013 


28ο Συνέδριο ΕΚΑ 

Ενίσχυση της Αριστερός, σε ατμόσφαιρα εκφυλισμού 


Π λήρης αποσύνθεση στο 28° 
Συνέδριο του Εργατικού 
Κέντρου Αθήνας. Στις «δι¬ 
αδικασίες» στις 25-26 Μάη 
συμμετείχαν μόλις 516 σύνεδροι από 
τους 1.521. Έτη φωτός απείχαν αυτές οι 
«διαδικασίες» από την αναγκαία συζή¬ 
τηση για την οικονομική κρίση και την 
κατάρρευση του ελλ. καπιταλισμού, τη 
λυσσαλέα επίθεση στους εργαζόμενους 
και τα φτωχά λαϊκά στρώματα, το σχέδιο 
αγώνων για την αντιμετώπισή της. 

Η πρώτη μέρα αναλώθηκε σχεδόν 
εξολοκλήρου στη «νομιμοποίηση συνέ¬ 
δρων». Οι αλληλοκατηγορίες που ακο¬ 
λούθησαν ανάμεσα σε ΠΑΣΚΕ, ΔΑΚΕ, 
ΔΑΣ (ΠΑΜΕ), Αυτόνομη Παρέμβα¬ 
ση (ΣΥΡΙΖΑ), έφεραν πολλά «άπλυτα» 
στην επιφάνεια. Η ΔΑΣ (ΠΑΜΕ), έχο¬ 
ντας στήριξη από ΠΑΣΚΕ-ΔΑΚΕ, προ¬ 
χώρησε σε κινήσεις στραγγαλισμού της 
συμμετοχής συνέδρων που δεν ελέγχει. 
Έτσι π.χ. χρησιμοποιώντας ένα άρθρο 
του καταστατικού του ΕΚΑ, που είχε ψη¬ 
φιστεί μόλις στο προηγούμενο συνέδριο 
(2010), αποκλείστηκαν σύνεδροι που εί¬ 
χαν εκλεγεί μέσω επιστολικών ψήφων: 
αυτό γίνεται στο όνομα της «ενεργούς 
συμμετοχής» των εργαζομένων, στην 
πράξη όμως αφαιρεί το δικαίωμα εκπρο¬ 
σώπησης σε β’ βάθμιο επίπεδο των ερ¬ 
γαζομένων σε αρκετές περιπτώσεις συ¬ 
γκεκριμένων επιχειρήσεων και κλάδων. 
Ομοίως, χωρίς να παρουσιαστεί κάποιος 
ουσιαστικός λόγος, αποκλείστηκαν τε¬ 
λείως οι σύνεδροι από σωματεία σε 
ΟίΐίΒαηΕ και ΑΤΤΙΟΑ. Το σωματείο θυ¬ 
ρωρών (εμφανίζεται να εκπροσωπεί 800 
εργαζόμενους) αποκλείστηκε σύμφωνα 
με αίτημα του ΠΑΜΕ, καθώς στις λίστες 
ψηφισάντων του βρέθηκε ένας νεκρός(!) 
- δεν εφαρμόστηκαν όμως ανάλογα κρι¬ 
τήρια για τους αντιπροσώπους σωματεί¬ 
ων που ελέγχει το ΠΑΜΕ, παρά τις δια¬ 
θέσιμες αποδείξεις ότι υπήρξαν εκτετα¬ 
μένες διπλοψηφίες, από ηγετικά μάλιστα 
στελέχη του ΠΑΜΕ και οι οποίες αλλοί¬ 
ωναν τη σύνθεση των εκλεγμένων συνέ¬ 
δρων. 

Αναπάντεχα(;) η Αγωνιστική Τα¬ 
ξική Ενότητα (ΑΤΕ/ΑΝΤΑΡΣΥΑ) εμ¬ 
φανίστηκε να συμπλέει σχεδόν σε όλα 
όσα ζητούσε το ΠΑΜΕ, δείχνοντας μια 
απουσία αντικειμενικών κριτηρίων και 
στάσης αρχών, αλλά και έναν ακόλουθη- 


τισμό απέναντι σ’ αυτούς που φαίνεται 
να θεωρεί ως «ταξικές δυνάμεις». Είχε 
προηγηθεί η ικανοποίηση του καθόλα 
δίκαιου αιτήματος της ΑΤΕ να συμμετά- 
σχουν κανονικά οι σύνεδροι του ΣΕΦΚ 
(κακώς είχαν προηγούμενα αποκλειστεί 
για προσχηματικούς λόγους): μια από¬ 
φαση που πάρθηκε με τη συμφωνία του 
ΠΑΜΕ, αφήνοντας μια έντονη αίσθηση 
ότι έτσι η ΑΤΕ «ανταπέδωσε» αργότερα 
στηρίζοντας τις δικές του απαιτήσεις. 

Σε κάθε περίπτωση, είναι φανερή 
(και μάλλον απ’ όλες ανεξαιρέτως τις 
πλευρές της γραφειοκρατίας) η αγωνιώ¬ 
δης προσπάθεια διαμόρφωσης πλασμα¬ 
τικών συσχετισμών, μέσω ευρείας νό- 
θευσης των δημοκρατικών διαδικασιών, 
αρχαιρεσιών κ.λπ. Εκτιμάται ότι έως και 
ένα 30% των συνέδρων είναι προϊόν τέ¬ 
τοιων νοθεύσεων - και αυτή φαίνεται να 
είναι η μόνη «απάντηση» της γραφειο¬ 
κρατίας στην κρίση των συνδικάτων! 

Στη συνέχεια το ΠΑΜΕ αρνήθηκε 
την πρόταση για συναινετική διαπαρα- 
ταξιακή συγκρότηση εφορευτικής επι¬ 
τροπής, οδηγώντας σε μια εξοντωτι¬ 
κή ψηφοφορία για την εκλογή της, κάτι 
που λειτούργησε διαλυτικά. Τη δεύτε¬ 
ρη μέρα, η μεγάλη πλειοψηφία των συ¬ 
νέδρων των ΠΑΣΚΕ-ΔΑΚΕ-Αυτόνομη 
Παρέμβαση δεν είχαν κάνει τον κόπο να 
παρευρίσκονται, πράγμα που αποτέλεσε 
πρόσχημα ώστε το ΠΑΜΕ ν’ αποχωρή¬ 
σει κι αυτό, αποτελειώνοντας κάθε δυ¬ 
νατότητα για οποιαδήποτε συζήτηση. Οι 
τοποθετήσεις των παρατάξεων δεν ξεπέ- 
ρασαν συνολικά τη μία ώρα. 

Στις εκλογές (σε παρένθεση αποτε¬ 
λέσματα του συνεδρίου του 2010) για το 
νέο ΔΣ, οι ψηφίσαντες ανήλθαν σε 1.417 
(1.727): 

- ΔΑΣ (ΠΑΜΕ/ΚΚΕ): 393 ψήφοι (488), 
27,79%, 9 έδρες (9) 

- ΠΑΣΚΕ-ΕΚΑ: 225 ψήφοι (675), 
15,63%, 3 έδρες (από 12 της ενιαίας 
ΠΑΣΚΕ) 

- ΠΑΣΚΕ Συνεργαζόμενοι (διάσπα¬ 
ση της ΠΑΣΚΕ): 157 ψήφοι, 11,17%, 3 
έδρες 

- ΔΑΚΕ: 157 ψήφοι (339), 11,10%, 3 
έδρες (από 6 της ενιαίας ΔΑΚΕ) 

- ΔΑΚΕ-Νέα Πορεία (διάσπαση της 
ΔΑΚΕ): 187 ψήφοι, 13,22%, 4 έδρες 

- Αυτόνομη Παρέμβαση (ΣΥΡΙΖΑ): 216 
ψήφοι (151), 15,18%, 5 έδρες (3) 


- ΑΤΕ (ΑΝΤΑΡΣΥΑ): 71 ψήφοι (από 
74), 5,02%, 2 έδρες (1) 

- Ανεξάρτητοι Συνδικαλιστές: 9 ψήφοι, 
0,64%, χωρίς έδρα 

Αντεπίθεση των Εργαζομένων 
(ΟΚΔΕ): 2 ψήφοι, 0,14%, χωρίς έδρα 

Επικράτησε λοιπόν μια τάση εκλο¬ 
γικής ενίσχυσης των αριστερών δυ¬ 
νάμεων, κυρίως λόγω της κρίσης και 
του κατακερματισμού των ΠΑΣΚΕ- 
ΔΑΚΕ, που δείχνει όμως (έστω και με¬ 
ρικά) τις κοινωνικές-πολιτικές μετα¬ 
τοπίσεις που συντελούνται. 

Η συγκρότηση προεδρείου του ΕΚΑ 
είναι ακόμα σε εξέλιξη. Η ΔΑΣ, σε μια 
κίνηση που μπορεί να ερμηνευτεί μόνο 
σαν συνειδητή απόπειρα πλήρους πα¬ 
ράλυσης και διάλυσης του ΕΚΑ, αποχώ¬ 
ρησε δηλώνοντας πως δεν θα συμμετέ¬ 
χει στο προεδρείο: δήθεν επειδή δεν ανέ¬ 
χεται τον εκφυλισμό για τον οποίο ευθύ- 
νονται οι άλλες παρατάξεις, στην πράξη 
όμως αφήνοντας το μεγαλύτερο εργατι¬ 
κό κέντρο έρμαιο στα χέρια των ΠΑΣ¬ 
ΚΕ-ΔΑΚΕ. Ο δρόμος της «ταξικής» κα¬ 
θαρότητας και καταγγελίας των πάντων 
είναι πολύ πιο προσιτός στο ΚΚΕ, από 
το να προσπαθήσει ν’ αξιοποιήσει τη δύ¬ 
ναμή του (και την αριστερή πλειοψηφία 
που θα μπορούσε να διαμορφωθεί σε 
πολλά θέματα) ώστε να παλέψει για μια 
πραγματική ανασυγκρότηση του ΕΚΑ. 

Στον αντίποδα αυτής της εικόνας, 
δείχνει τις δυνατότητες που ανοίγονται 
η κοινή σύσκεψη στις 20/6 β’ βάθμιων 
Ομοσπονδιών και πρωτοβάθμιων σωμα¬ 
τείων στα γραφεία της ΠΟΕ-ΟΤΑ. Συ¬ 
ζητήθηκε ο συντονισμός, η πραγματο¬ 
ποίηση κοινών κινητοποιήσεων και ένα 
συλλαλητήριο στις 29/6 στην Αθήνα. Σί¬ 
γουρα μια τέτοια κίνηση δεν αρκεί, ούτε 
μπορεί κανείς να εγγυηθεί για την επιτυ¬ 
χία και προοπτική της, ιδιαίτερα αν μεί¬ 
νει στα χέρια γνωστών συνδικαλιστι¬ 
κών στελεχών, που κουβαλάνε αρκετές 
«αμαρτίες». Είναι όμως μια κίνηση που 
δείχνει τη σταδιακή ωρίμανση της ανά¬ 
γκης για κάτι διαφορετικό, και μ’ αυτή 
την έννοια ιδιαίτερα σημαντική, καθώς 
για πρώτη φορά μετά από πολλά χρόνια 
τέθηκε επί τάπητος σαν ένας ρεαλιστι¬ 
κός και αναγκαίος στόχος η Γενική Πο¬ 
λιτική Απεργία Διάρκειας για την πτώση 
της κυβέρνησης και την ανατροπή της 
αντεργατικής-αντιλαϊκής επίθεσης. 


Αρτοβιομηχανία Κατσέλης 

«Ξαφνικός θάνατος» με 800 εργαζόμενους στο δρόμο 


Α πό 21/6/2013 η εταιρεία 
ΝυΤΚΙΑΚΤ Α.Β.Ε.Ε. (δη- 
μιουργήθηκε από τη ένω¬ 
ση των εταιρειών ΥΙΟΙ 
X. ΚΑΤΣΕΛΗ Α.Β.Ε.Ε., ΑΛΛΑΤΙΝΗ 
Α.Β.Ε.Ε. και ΕΛΒΙΠΕΤ Α.Ε.) κατέθεσε 
αίτηση πτώχευσης η οποία θα συζητη¬ 
θεί στις 18/9/2013 στο Πολυμελές Πρω¬ 
τοδικείο Αθηνών. Ως τότε το εργοστά¬ 
σιο «Κατσέλης» είναι σε αναστολή λει¬ 
τουργίας και οι εργαζόμενοι απολυμέ¬ 
νοι, οι περισσότεροι μετά από 20 και 
30 χρόνια δουλειάς. Στην αίτησή της η 
εταιρεία επικαλείται μειωμένο κύκλο 
εργασιών τα τελευταία τρία έτη, απο¬ 
τέλεσμα της καθυστέρησης υλοποίη¬ 
σης της χρηματοοικονομικής αναδιάρ¬ 
θρωσης. Στην πραγματικότητα ήταν μια 
φούσκα: η «Κατσέλης» ήταν κερδοφόρα 
έως το 2008, όταν εξαγοράσθηκε πάμ¬ 


φθηνα από τον όμιλο Δαυίδ (ιδιοκτή¬ 
τη της «Οοοα-ΟοΗ 3Ε», που μετέφερε 
την έδρα της στο Λουξεμβούργο, ενώ 
πλέον είναι πρόεδρος της ΕιίΓοΒαηΕ). 
Τότε ενοποιήθηκε με την «Αλλατίνη» 
(Άλευρα) και την «Πλάζα» (κατεψυγ- 
μένη ζύμη), κάτω από την νέα εταιρεία 
«Νιιίπατί». Μόνο που η «Νυίπω:1» φορ¬ 
τώθηκε και το δάνειο για την εξαγορά 
της «Κατσέλης» ύψους 50 εκατ. ευρώ. 
Ο δανεισμός έφτασε συνολικά στα 120 
εκατ. ευρώ. Με το χτύπημα της κρίσης 
το χρέος εκτινάχθηκε στα ύψη οδηγώ¬ 
ντας την «Κατσέλης» στο τέλος. 

Τη μέρα που ανακοινώθηκε το κλεί¬ 
σιμο του εργοστασίου οι εργαζόμενοι 
του «Κατσέλη» πραγματοποίησαν δια¬ 
μαρτυρία στο Υπουργείο Εργασίας όπου 
ζήτησαν τριμερή συνάντηση και δεν πή¬ 
ραν καμία απάντηση από το Υπουργείο. 



Από τότε παραμένουν στο εργοστάσιο 
απαιτώντας άμεση επαναλειτουργία του 
και επιστροφή όλων των απολυμένων 
στην εργασία. Από την πλευρά της η ερ¬ 
γοδοσία προσπαθεί να διασπάσει τους 
εργαζόμενους και έχει πάρει μερικούς με 
το μέρος της, αφού μόλις μια μέρα μετά 
την απόφαση να κλείσει το εργοστάσιο, 
γνωστοποίησαν τη σύσταση ενός δια¬ 
σπαστικού σωματείου. 


επίκαιρη... 

Συνεχίζεται το ξήλωμα του Δημοσίου, 
σε κινητοποιήσεις η ΠΟΕ-ΟΤΑ 

Ο νέος υπουργός Διοικητικής Μεταρρύθ¬ 
μισης Κυριάκος Μητσοτάκης συνεχίζει δρι- 
μύτατα το θεάρεστο έργο του ξηλώματος του 
Δημοσίου. Στη συνάντηση με την Τρόικα την 
1η Ιουλίου, έβαλε ως πρώτη προτεραιότητα 
τις απολύσεις, τις διαθεσιμότητες και τις υπο¬ 
χρεωτικές μεταθέσεις στο Δημόσιο, που δρο¬ 
μολογούνται με Προεδρικό Διάταγμα. Ζήτη¬ 
σε «παράταση» από τους εκπροσώπους της 
Τρόικας για το νέο πρόγραμμα διαθεσιμότη- 
τας-κινητικότητας, που θα περιλαμβάνει σε 
πρώτη φάση 12.500 δημοσίους υπαλλήλους, 
γιατί... χρειάζεται χρόνο να τα κανονίσει με 
τους υπουργούς Δικαιοσύνης και Παιδείας. 

Ο υπουργός Παιδείας Αθανασίου προω¬ 
θεί νομοθετική ρύθμιση, με την οποία θα κα- 
ταργείται η επ’ αόριστον ισχύς των προσωρι¬ 
νών διαταγών βάσει των οποίων επαναπρο¬ 
σλαμβάνονται στις υπηρεσίες τους οι συμ- 
βασιούχοι. Πράγμα που σημαίνει ότι περίπου 
6.000 δημόσιοι υπάλληλοι, που εργάζονται 
βάσει προσωρινών διαταγών, θα τεθούν άμε¬ 
σα «εκτός Δημοσίου», δηλαδή στον δρόμο. 

Ο υπουργός Παιδείας Αρβανιτόπουλος 
υπόσχεται ότι σημαντικό μέρος των υπαλλή¬ 
λων θα προέλθει από την κατάργηση οργα¬ 
νικών θέσεων γυμναστών και θεολόγων, οι 
οποίοι κρίνονται «πλεονάζοντες». Οι περισ¬ 
σότεροι από τους εκπαιδευτικούς που θα τε¬ 
θούν σε διαθεσιμότητα, θα μετακινηθούν για 
να καλυφθούν τα κενά 12.000 αναπληρωτών, 
οι οποίοι πετιούνται εκτός σχολείων και εκ¬ 
παίδευσης, στην ανεργία. 

Συγκέντρωση διαμαρτυρίας στην πλατεία 
Καραϊσκάκη και πορεία προς τη Βουλή πραγ¬ 
ματοποίησαν το Σάββατο 29/6 μέλη δεκά¬ 
δων Ομοσπονδιών του ιδιωτικού και δημό¬ 
σιου φορέα, μετά από πρωτοβουλία της ΠΟ¬ 
Ε-ΟΤΑ. Μεταξύ των συμμετεχόντων ήταν η 
ΠΟΣΠΕΡΤ, η ΟΛΜΕ, η ΠΟΕΔΗΝ, η Ομο¬ 
σπονδία Μηχανικών του Δημοσίου, πρωτο¬ 
βάθμια σωματεία (π.χ. σωματείο εργαζομέ¬ 
νων στην ΙπίΓαοοπι) κ.α. 

Να σταματήσουμε τις κατασχέσεις 
σπιτιών! 

Στην κατάσχεση του σπιτιού ενός άνερ¬ 
γου μεταλλεργάτη προχώρησε το Δημόσιο, 
για χρέη 1.677 ευρώ στην εφορία, που με τις 
προσαυξήσεις έφτασαν τα 2.173 ευρώ. Ο με- 
ταλλεργάτης, πατέρας δύο ανήλικων παι¬ 
διών, είναι άνεργος εδώ και τρία χρόνια και 
το μοναδικό του περιουσιακό στοιχείο είναι 
το συγκεκριμένο σπίτι στα Καμίνια του Πει¬ 
ραιά. Μάλιστα, αυτή την «περιουσία» την 
χρωστάει στην τράπεζα, ενώ η οικογένειά 
του είναι χωρίς ρεύμα εδώ και 7 μήνες! 

Η διαδικασία της κατάσχεσης ξεκίνησε 
στις 25 Ιουνίου από δικαστικό επιμελητή του 
Πρωτοδικείου Αθηνών. Μάλιστα, η Εφορία 
(ΔΟΥ Δ’ του Πειραιά), με την «πράξη καθο¬ 
ρισμού χρεών» που έγινε στις 25 Ιούνη, ορίζει 
ως «πρώτη προσφορά» το ποσό των 70.000 
ευρώ σαν τιμή εκκίνησης για τον ενδεχόμενο 
πλειστηριασμό. 

Όλα αυτά παρά τις επανειλημμένες διακη¬ 
ρύξεις της κυβέρνησης ότι δε θα γίνει κανέ¬ 
νας πλειστηριασμός. Με ανακοινώσεις τους, 
4 εργατικά σωματεία του Πειραιά, με πρώτο 
το Συνδικάτο Μετάλλου, συμπαραστέκονται 
στον άνεργο μεταλλεργάτη και διαμαρτύρο¬ 
νται κατά του κανιβαλισμού της κυβέρνησης 
Σαμαρά. 

ΕΡΓΑΖΟΜΕΝΟΙ 


Εργατική Πάλη 5 


Στο μάτι του κυκλώνα οι εκπαιδευτικοί 


Μ ετά το ξεπούλημα της απερ¬ 
γίας των καθηγητών και την 
προληπτική μας επιστράτευση 
(είναι ακόμα σε ισχύ), η επίθε¬ 
ση της κυβέρνησης στη δημόσια εκπαίδευση 
και στους εκπαιδευτικούς συνεχίζεται με κα¬ 
ταιγιστικούς ρυθμούς. Στόχος είναι οι απολύ¬ 
σεις χιλιάδων εκπαιδευτικών την ερχόμενη 
σχολική χρονιά. Μετά την απόλυση 10.000 
αναπληρωτών, οι καταργήσεις και συγχωνεύ¬ 
σεις 161 σχολείων στην πρωτοβάθμια εκπαί¬ 
δευση (59 δημοτικά και 102 νηπιαγωγεία) και 
28 σχολείων στη δευτεροβάθμια εκπαίδευ¬ 
ση, καθώς και ο υποβιβασμός 34 δημοτικών 
και 5 νηπιαγωγείων, οδηγούν στην κατάργη¬ 
ση εκατοντάδων οργανικών θέσεων εκπαι¬ 
δευτικών. 

Παράλληλα, με την εφαρμογή της αύξη¬ 
σης του ωραρίου μας αλλά και με διάφορα 
τεχνάσματα (π.χ. μη υπολογισμός των ωρών 
του μαθήματος του ΣΕΠ και της Ερευνητι¬ 
κής Εργασίας για τον υπολογισμό των οργα¬ 
νικών θέσεων κ.α.), το υπουργείο Παιδείας σε 
συνεργασία με τα Υπηρεσιακά Συμβούλια δη¬ 
μιουργούν τεχνητά χιλιάδες «υπεράριθμους» 
εκπαιδευτικούς σχεδόν σε όλες τις ειδικότη¬ 
τες. Το Προεδρικό Διάταγμα για τις υποχρε¬ 
ωτικές μεταθέσεις ανά την επικράτεια, που 
απείλησε να τινάξει στον αέρα τις πανελλα¬ 
δικές, δεν έχει τεθεί σε ισχύ: α) γιατί η κυβέρ¬ 
νηση, έχοντας ανοικτό το μέτωπο του κινή¬ 
ματος των εργαζόμενων της ΕΡΤ και του με¬ 


γάλου κύματος συμπαράστασης σ’ αυτούς, 
δεν διακινδυνεύει να ανοίξει και άλλο μέτω¬ 
πο με τους καθηγητές και β) γιατί πολύ απλά 
η «ακτινογραφία» των κενών ανά την επικρά¬ 
τεια αποκάλυψε τη βασική δυσκολία για την 
εφαρμογή των υποχρεωτικών μεταθέσεων: 
δεν υπάρχουν κενά! Η αύξηση του ωραρίου 
μας, σε συνδυασμό με τις αυστηρές οδηγίες 
που δόθηκαν φέτος στις διευθύνσεις για τον 
υπολογισμό των κενών (27 μαθητές ανά τμή¬ 
μα κ.α.), δημιούργησε «πλεονάσματα εκπαι¬ 
δευτικών» σε όλη τη χώρα. 

Επίσης, πρόσθετες ανακατατάξεις στην 
εκπαίδευση αναμένεται ότι θα προκαλέσουν 
τα σχέδια του υπουργείου Παιδείας, που προς 
το παρόν εκκρεμούν, για το Γενικό και το Τε¬ 
χνολογικό Λύκειο, αν αυτά δοθούν στη δη¬ 
μοσιότητα το επόμενο διάστημα. Η κατάργη¬ 
ση ειδικοτήτων στην τεχνική εκπαίδευση και 
οι αλλαγές στα ωρολόγια προγράμματα των 
Λυκείων θα επηρεάσουν ακόμα περισσότερο 
την κατανομή του εκπαιδευτικού δυναμικού. 

«Διαθεσιμότητα» για εκπαιδευτικούς 
και εργαζόμενους στους δήμους 

Σε δημοσιεύματα στα ΜΜΕ αναφέρε- 
ται ότι απειλούνται να τεθούν σε διαθεσιμό¬ 
τητα 8.000 εκπαιδευτικοί και 4.500 υπάλλη¬ 


λοι των Δήμων και δημοτικών επιχειρήσε¬ 
ων, με δύο τροπολογίες που αναμένεται να 
ενταχθούν εμβόλιμα στο πρώτο σχέδιο νό¬ 
μου που βρίσκεται για επεξεργασία και ψήφι¬ 
ση στη Βουλή. Αν και ο υπουργός Παιδείας 
επιμένει να δηλώνει ότι δεν έχει προβεί σε κα¬ 
μία σχετική πρωτοβουλία (ούτε τροπολογί¬ 
ες, ούτε ονομαστικές λίστες), το ηλεκτρονικό 
σύστημα καταγραφής του δυναμικού Πρωτο¬ 
βάθμιας και Δευτεροβάθμιας, που διαθέτει το 
υπουργείο (το επονομαζόμενο δίπτεγ-έρευ- 
να), μπορεί ανά πάσα στιγμή να ανταποκρι- 
θεί σε σχετική κυβερνητική εντολή. 

Ωστόσο, η πίεση της Τρόικας να εφαρμο¬ 
στεί άμεσα (8 Ιουλίου) το πρώτο κύμα των 
12.500 διαθεσιμοτήτων (ακολουθούν άλ¬ 
λες 12.500 από τις αρχές του 2014) πιθανόν 
ν’ αναγκάσει τώρα την κυβέρνηση να προ¬ 
χωρήσει στη διαθεσιμότητα των πρώτων 
12.500 μόνιμων υπαλλήλων με οριζόντια μέ¬ 
τρα. Ακόμα και αν δοθεί η τρίμηνη παράταση 
που ζητά ο νέος υπουργός Διοικητικής Με¬ 
ταρρύθμισης, Κυριάκος Μητσοτάκης, ο χρό¬ 
νος δεν επαρκεί για να εφαρμοστεί η «αξιο¬ 
λόγηση» των εκπαιδευτικών, που θα έδινε και 
τον νομότυπο(!) χαρακτήρα των απολύσεων 
(αυτών που θα κρίνονταν «μη προακτέοι»). 


Με 75% του μισθού για ένα χρόνο ή απευ¬ 
θείας στην ανεργία; 

Το υπουργείο Παιδείας θα θέτει σε δια¬ 
θεσιμότητα για έναν χρόνο, με την καταβο¬ 
λή του 75% του βασικού τους μισθού (και όχι 
του συνολικού), 8.000 εκπαιδευτικούς. Αυτό 
θα γίνει με την κατάργηση οργανικών θέσε¬ 
ων σε ειδικότητες, όπως ξενόγλωσσοι, γυ¬ 
μναστές, καθηγητές πληροφορικής και δια¬ 
φόρων τεχνικών ειδικοτήτων, που θεωρεί¬ 
ται ότι πλεονάζουν. Η επιλογή τους πιθα¬ 
νά να γίνει κυρίως με βάση τα χρόνια προ¬ 
ϋπηρεσίας. Θα αναμένουν για τουλάχιστον 
έναν χρόνο τη μετακίνησή τους σε κενές θέ¬ 
σεις σε άλλες υπηρεσίες του Δημοσίου (που 
δεν θα υπάρχουν, φυσικά, με βάση τα κλει¬ 
σίματα δημόσιων οργανισμών που σχεδιά¬ 
ζουν κυβέρνηση και Τρόικα) και η συντριπτι¬ 
κή τους πλειοψηφία θα περιληφθεί στον κα¬ 
τάλογο των 15.000 υπαλλήλων που θα απο¬ 
λυθούν έως το τέλος του 2014. Ανάλογα ορι¬ 
ζόντια μέτρα θα προβλέπει η τροπολογία του 
υπουργείου Εσωτερικών για 4.000 υπαλλή¬ 
λους των δήμων. 

Τέλος, δεν πρέπει να αποκλείουμε σαν εν¬ 
δεχόμενο και τη βίαιη απευθείας έξοδο από 
το Δημόσιο χιλιάδων εκπαιδευτικών με τον 
ίδιο τρόπο, τον «ξαφνικό θάνατο», που μπή¬ 
κε το λουκέτο στην ΕΡΤ. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 


Φροντιστήρια Μπαχαράκη 

Κάτω η εργοδοτική τρομοκρατία 
Όχι στην ποινικοποίηση/απαγόρευση των αγώνων! 

Σ τις 21/6 εκδικάστηκε η μήνυση της εργοδοσίας των Φροντιστηρίων 
Μπαχαράκη κατά τριών μελών της διοίκησης του Σωματείου 
Μισθωτών Εκπαιδευτικών Θεσσαλονίκης (ΣΜΕΘ). Η συγκεκριμένη 
μήνυση και δίωξη, όπως και αρκετές άλλες, στήθηκε από την εργοδο¬ 
σία για να τρομοκρατήσει και να αποτρέψει το Σωματείο από τις νόμιμες διεκ¬ 
δικήσεις και κινητοποιήσεις του, για την επαναπρόσληψη συναδέλφου που είχε 
απολυθεί παράνομα και για την άμεση καταβολή, στον ίδιο συνάδελφο, των δια¬ 
φορών από δεδουλευμένα των προηγούμενων τεσσάρων ετών. 

Η συγκεκριμένη δίκη παραπέμφθηκε, λόγω αναρμοδιότητας, προς ανώτερο 
δικαστήριο. Η εργοδοσία, με προσχηματικούς λόγους, ζήτησε αναβολή της δί¬ 
κης, για να μην τη χάσει, όπως όλες τις προηγούμενες, δηλαδή: α) τον Μάιο του 
2012, το δικαστήριο εναντίον του απολυμένου συναδέλφου και του πρώην προ¬ 
έδρου του Σωματείου, για παρεμπόδιση της λειτουργίας του φροντιστηρίου με 
τη χρήση ντουντούκας, β) τον Ιούλιο του 2012, τα ασφαλιστικά μέτρα εναντίον 
του Σωματείου και, το πιο σημαντικό, γ) τον Σεπτέμβριο του 2012, ο συνάδελ¬ 
φός μας δικαιώθηκε πρωτόδικα για την απόλυσή του, καθώς το δικαστήριο την 
έκρινε καταχρηστική και απαίτησε την άμεση επαναπρόσληψή του. 

Ο συγκεκριμένος αγώνας ξεφεύγει από μια συνηθισμένη εργατική διαφορά 
και αποτελεί έναν παραδειγματικό αγώνα στην εποχή των Μνημονίων. Δεν ήταν 
τόσο η μαζικότητα των κινητοποιήσεων, όσο η αποφασιστική, ανυποχώρητη και 
δυναμική, πέρα από τα όποια ένδικα μέσα, διεκδίκηση του Σωματείου και του ερ¬ 
γαζόμενου, και κυρίως η πρακτική της εργοδοσίας, η οποία έδωσε μιαν άλλη δι¬ 
άσταση στον αγώνα. Με ψεύδη και συκοφαντίες, παραπλάνησε τις δικαστικές, 
αστυνομικές και άλλες αρχές και εκμεταλλεύτηκε τις όποιες υψηλές διασυνδέ¬ 
σεις της αλλά και το «πνεύμα» των Μνημονίων, για να κινητοποιήσει τον κρα¬ 
τικό μηχανισμό. Για μια απλή εργατική διαφορά, κινητοποίησε έναν υπέρογκο 
μηχανισμό και έστησε ένα βουνό από κάθε είδους διώξεις προς τον απολυμέ¬ 
νο, το Σωματείο και τα μέλη του, ακόμη και προς κάθε αλληλέγγυο. Εγκλήσεις 
για παρουσίες στα αστυνομικά τμήματα, μηνύσεις, εξώδικα, ασφαλιστικά μέ¬ 
τρα, παρουσία ισχυρών αστυνομικών δυνάμεων και ΜΑΤ σε κάθε εμφάνιση του 
Σωματείου, που μερικές φορές έφθανε και στην ωμή παρεμπόδιση της οποιασ- 
δήποτε δράσης του. Δικαστήρια με κατασκευασμένες και βαριές κατηγορίες, 
απαιτήσεις για πλήρη απαγόρευση της δημοσιοποίησης οποιουδήποτε στοιχείου 
που αφορά αυτή την εργατική διαφορά, εξοντωτικές δικαστικές απαιτήσεις (που 
ακόμη εκκρεμούν) για καταβολή ηθικών αποζημιώσεων ύψους 100.000 ευρώ, 
καθώς και για τη δημοσίευση συγγνώμης από το Σωματείο! 

Η εργοδοσία θεωρεί ότι: α) κάθε είδους διεκδίκηση πέρα από την δικαστική 
αποτελεί έκνομη ενέργεια, «ενέργεια αυτοδικίας», β) κάθε μορφής δημοσιοποίη¬ 
ση της εργατικής διαφοράς αποτελεί συκοφαντία, γ) κάθε δράση του Σωματείου 
για τη δημοσιοποίησή της είναι δράση «φουσκωτών ή τραμπούκων», δ) όλα τα 
παραπάνω είναι ενέργειες «που βλάπτουν την τιμή και την υπόληψή τους»! 

Η εργοδοσία του Μπαχαράκη προσπαθεί να ποινικοποιήσει, να ενοχοποιή¬ 
σει και να απαγορεύσει κάθε αγωνιστική διεκδίκηση του Σωματείου. Ο περιορι¬ 
σμός των ατομικών ελευθεριών και των δημοκρατικών, συνδικαλιστικών και πο¬ 
λιτικών δικαιωμάτων μάς αφορά όλους και κάθε κοινωνική, εργατική ή πολιτι¬ 
κή συλλογικότητα. Και όπως φαίνεται από τον αγώνα μας, η επιμονή μάς οδη¬ 
γεί στη νίκη! 


Καμία δίωξη στον εκπαιδευτικό 
Στέφανο Γκουλιώνη! 


Η δικομματική πλέον συγκυβέρνηση 
και η τρόικα έχουν εξαπολύσει μια 
βάρβαρη επίθεση ισοπέδωσης και 
λεηλασίας στα εισοδήματα, στους 
μισθούς, στην κοινωνική ασφάλιση, στις εργα¬ 
σιακές σχέσεις, στην υγεία, στην παιδεία, κ.α. 
Την ίδια στιγμή χιλιάδες εργαζόμενοι ρίχνονται 
κάθε μήνα στον καιάδα της ανεργίας, η φτώχια 
και η εξαθλίωση κατατρώνε καθημερινά την ελ¬ 
ληνική κοινωνία, οι νέες γενιές οδηγούνται στη 
μετανάστευση και την περιθωριοποίηση. 

Η συγκυβέρνηση και η τρόικα γνωρίζουν 
ότι αυτή η βαρβαρότητα θα βρει και ήδη βρίσκει 
αντίθετη όλη την ελληνική κοινωνία, τους εργα¬ 
ζόμενους, τη νεολαία και τα φτωχά λαϊκά στρώ¬ 
ματα. Γι’ αυτό μέρα με την μέρα οικοδομούν ένα 
κράτος «έκτακτης ανάγκης» συνοδεία με τους 
τραμπούκους της Χ.Α. με την άγρια καταστολή 
των κινητοποιήσεων και των διαδηλώσεων, με 
την καταπάτηση των πολιτικών, δημοκρατικών, 
συνδικαλιστικών δικαιωμάτων και ατομικών 
ελευθεριών - με πραξικοπήματα όπως στην ΕΡΤ. 

Συλλήψεις διαδηλωτών εργαζομένων στις 
κινητοποιήσεις των Δήμων, καταπάτηση του 
πανεπιστημιακού ασύλου με συλλήψεις απερ¬ 
γών εργολαβικών εργαζομένων και φοιτη¬ 
τών, ΕΔΕ για πάμπολους εργαζόμενους-ειδικά 
εμπλεκόμενους με εργατικούς αγώνες, συλλή¬ 
ψεις μαθητών-φοιτητών στην επέτειο δολοφο¬ 
νίας του Αλέξη, επιστρατεύσεις απεργών ναυ- 
τεργατών-ΜΕΤΡΟ-εκπαιδευτικών με συνο¬ 
δεία ΜΑΤ, βασανιστήρια μεταναστών σε αστυ¬ 
νομικά τμήματα και στρατόπεδα συγκέντρω¬ 
σης, επιβολή αστυνομικής χούντας στις Σκου¬ 
ριές Χαλκιδικής, ενορχηστρωμένες εργοδοτικές 
διώξεις σε μαχητικούς συνδικαλιστές και εργα- 
ζόμενους(βλ. Μπαχαράκη), παράνομες τερατώ¬ 
δεις προφυλακίσεις(βλ. Σακκάς 2,5 έτη), διώξεις 
αγωνιστών ενάντια στα διόδια κ.α. 

Αυτά τα γεγονότα αποτελούν την συνέχεια 
μιας σειράς βίαιων καταπατήσεων δικαιωμάτων 
και ελευθεριών, ειδικά από το 2010, για να επι¬ 
βληθεί η Μνημονιακή συνταγή των καπιταλι¬ 
στών και οι κυβερνήσεις ανδρείκελα. Δεν πρό¬ 
κειται για μία απλή αντιδημοκρατική εκτροπή 
αλλά για μια συνειδητή και σχεδιασμένη προ¬ 
σπάθεια της συγκυβέρνησης και της τρόικας 
να εγκαθιδρύσουν ένα κράτος «έκτακτης ανά¬ 


γκης» και να συντρίψουν κάθε διαμαρτυρία και 
αγώνα των εργαζομένων, της νεολαίας και των 
φτωχών λαϊκών στρωμάτων, ώστε να μας κά¬ 
νουν μια απέραντη Μανωλάδα. Ποιοτική ανα¬ 
βάθμιση αυτής της στρατηγικής επιχειρήθηκε 
από τον Σαμαρά με το χουντικό κλείσιμο της 
ΕΡΤ και την εμφάνισή του ως νέος Βοναπάρτης 
που θα μας πατήσει με την «μπότα» του. Το Κί¬ 
νημα του έδωσε μια πρώτη απάντηση! 

Άμεσα η συγκυβέρνηση θα επιχειρήσει να 
εφαρμόσει αυτά που υπόγραψε στην Τρόικα και 
κυρίως απολύσεις δημοσίων υπαλλήλων. Για 
αυτό παραμένει η επιστράτευση στους εκπαι¬ 
δευτικούς και καλλιεργείτε κλίμα τρομοκρατί¬ 
ας στο δημόσιο με απανωτές ΕΔΕ, ώστε να τσα¬ 
κίσουν το φρόνημα των Δ.Υ. και τον συνδικα¬ 
λισμό, για να επιβάλλουν χιλιάδες απολύσεις- 
θανάτους εργαζομένων. Θύμα αυτής της άθλιας 
τακτικής είναι ο εκπαιδευτικός Σ. Γκουλιώνης. 

Ο συναγωνιστής παραπέμπεται, στις 
4/7/2013 σε πειθαρχικό με την κατηγορία «της 
ανάρμοστης συμπεριφοράς εκτός υπηρεσίας» 
και απειλείται με απόλυση. Πρόφαση για την 
παραπομπή του συναδέλφου ήταν η πρωτόδικη 
καταδίκη του με αναστολή από το Πλημμελει¬ 
οδικείο Λάρισας με την ψεύτικη κατηγορία της 
αντίστασης κατά της αρχής, μετά την παντελώς 
άδικη και αναίτια σύλληψή του στην παρέλαση 
την 25 η Μαρτίου του 2012 στην Λάρισα. Συμπα¬ 
ρατασσόμαστε με το συναγωνιστή και ζητάμε 
την πλήρη αθώωσή του, την απαλλαγή του από 
κάθε πειθαρχική δίωξη και την άμεση επιστρο¬ 
φή στην εργασία του, γιατί το δικαίωμα της δι¬ 
εκδίκησης, της διαμαρτυρίας και της διαδήλω¬ 
σης είναι αναφαίρετο δικαίωμα όλων των εργα¬ 
ζομένων. Ανάγκη είναι να συνεχίσουμε ακόμα 
πιο δυναμικά για να καταργήσουμε στην πρά¬ 
ξη τα μνημόνια και τα μέτρα τους, για να υπερα¬ 
σπίσουμε τα δικαιώματα και τις ελευθερίες μας, 
την ίδια μας τη ζωή. 

Καλούμε κάθε εργαζόμενο, νέο, κάθε μα¬ 
θητή και φοιτητή, κάθε πολίτη, στην συγκέ¬ 
ντρωση αλληλεγγύης στο συναγωνιστή εκ¬ 
παιδευτικό Στέφανο Γκουλιώνη την Πέμπτη 4 
Ιουλίου 2013, στις 9:30πμ Περιφερειακή Διεύ¬ 
θυνση Εκπαίδευσης Θεσσαλίας, οδός Μανδη- 
λαρά, στη Λάρισα. 

ΑΝΤΕΠΙΘΕΣΗ ΤΩΝ ΕΡΓΑΖΟΜΕΝΩΝ 



























6 Εργατική Πάλη 


ΕΡΓΑΖΟΜΕΝΟΙ 


Ιούλιος-Αύγουστος 2013 


Ενάντια σε σωματεία και συνδικαλιστές 

Σίριαλ καταστολής και συλλήψεων 



Ε πεισόδια ση μειώθηκαν, 
για ακόμα μια φορά, 
σε κινητοποιήσεις που 
πραγματοποιήθηκαν 
από συνδικαλιστές και 
εργαζόμενους του Μετρό στις 4/6, 
καθώς επίσης και από συνδικαλιστές 
και εργαζόμενους ναυτεργάτες στις 
7/6. 

Πιο συγκεκριμένα, αφορμή για 
τη διαμαρτυρία των συνδικαλιστών 
του Μετρό στα γραφεία της ΣΤΑΣΥ 
αποτέλεσαν 145 μονομερείς μετα¬ 
κινήσεις προσωπικού υπό την απει¬ 
λή της απόλυσης, διαλύοντας έτσι 
μια σειρά από υπηρεσίες για να «ενι- 
σχυθεί», δήθεν, η λειτουργία του δι¬ 
κτύου. Η απάντηση της εργοδοσίας 
ήταν άμεση! Αρχικά αποτράπηκε η 
είσοδος των συνδικαλιστών στο κτή¬ 
ριο της διοίκησης από σεκιουριτάδες, 
που με επικεφαλής τον προϊστάμενο 
της ΣΤΑΣΥ προπηλάκισαν τον πρόε¬ 
δρο του ΣΕΛΜΑ (Σωματείο Εργαζό¬ 
μενων Λειτουργίας Μετρό) Αντ. Στα- 
ματόπουλο και άλλα μέλη του σω¬ 
ματείου. Οι σεκιουριτάδες παρέδω¬ 
σαν την «σκυτάλη» σε δύο διμοιρί¬ 
ες ΜΑΤ και μια ΥΜΕΤ, για να εμπο¬ 
δίσουν με τη βία την επιτόπου προ¬ 
σέλευση επιπλέον εργαζομένων. Σε 
ανακοίνωσή του, το ΣΕΛΜΑ δηλώ¬ 
νει πως αν εφαρμοστούν στην πρά¬ 
ξη αυτές οι μετακινήσεις, θα ακολου¬ 
θήσει διάλυση όλων των εργασιακών 
σχέσεων και δικαιωμάτων - και ότι, 
παρά το γεγονός ότι είναι επιστρα¬ 
τευμένοι, το σωματείο δεν θα επιτρέ¬ 
ψει κανένας συνάδελφός τους να χά¬ 
σει τη θέση του. 

Σκηνές παρόμοιου «κάλλους» δι¬ 


αδραματίστηκαν και στα λιμάνια του 
Πειραιά, του Λαυρίου και της Ραφή- 
νας κατά τη διάρκεια κινητοποιήσε¬ 
ων των ναυτεργατών, ομοίως επι¬ 
στρατευμένων, οι οποίοι ως ένδει¬ 
ξη διαμαρτυρίας για τη μη καταβολή 
των δεδουλευμένων τους, με παρεμ¬ 
βάσεις σε πλοία μπλόκαραν τον από¬ 
πλου τους. Επίσης, μερικές μέρες αρ¬ 
γότερα πραγματοποίησαν και παρά¬ 
σταση διαμαρτυρίας στην εισαγγε¬ 
λία Πειραιά. Εκπρόσωποι της Πανελ¬ 
λήνιας Ένωσης Μηχανικών Εμπορι¬ 
κού Ναυτικού (ΠΕΜΕΝ, ελέγχεται 
από το ΠΑΜΕ) ανέφεραν χαρακτη¬ 
ριστικά πως το 70% των ναυτεργα¬ 
τών στην επιβατηγό ναυτιλία είναι 
απλήρωτο τους τελευταίους πέντε με 
έξι μήνες! Στη σύλληψη δύο συνδικα¬ 
λιστών της ΠΕΜΕΝ για «παρακώλυ¬ 
ση συγκοινωνιών», μετά από προφο¬ 
ρική εντολή του εισαγγελέα, προχώ¬ 
ρησε το κεντρικό λιμεναρχείο της Ρα- 
φήνας. 

Είναι πλέον προφανές ότι η κυ¬ 
βέρνηση και οι παρατρεχάμενοί της 
έχουν πετάξει τις μάσκες! Επιβάλ¬ 
λουν ένα σύστημα σύγχρονης σκλα¬ 
βιάς και προσπαθούν να το διατηρή¬ 


σουν μέσω των περικοπών μισθών 
και συντάξεων, απολύσεων κ.λπ. σε 
συνδυασμό με τις επιστρατεύσεις και 
τη βίαιη επίθεση των κατασταλτι¬ 
κών μηχανισμών. Περίτρανη απόδει¬ 
ξη ήταν η επιστράτευση των εκπαι¬ 
δευτικών στην προοπτική και μόνο 
της απεργίας και το αιφνίδιο κλεί¬ 
σιμο της ΕΡΤ εν μια νυκτί. Εντελώς 
απροκάλυπτα, υπογράφοντας πρά¬ 
ξεις νομοθετικού περιεχομένου, δι¬ 
αλύουν δημόσιους φορείς, νοσοκο¬ 
μεία, σχολεία κ.α. πετώντας χιλιά¬ 
δες εργαζομένων κυριολεκτικά στον 
δρόμο και διαλύοντας τις δημόσι- 
ες-κοινωνικές υπηρεσίες. Ο μόνος 
τρόπος για να επιβιώσουμε σ αυτή 
την «κινούμενη άμμο» είναι να στη¬ 
ριχτούμε στις δυνάμεις μας, ενισχύ- 
οντας την οργάνωσή μας (σωματεία, 
επιτροπές δράσεις) για την έμπρακτη 
καταγγελία και κατάργηση των βάρ¬ 
βαρων αντεργατικών και αντιλαϊκών 
μέτρων, δημιουργώντας κέντρα αγώ¬ 
να σε κάθε γειτονιά, σε κάθε χώρο 
δουλειάς, σε κάθε πλατεία, με στόχο 
την γενική πολιτική απεργία διάρκει¬ 
ας για να διώξουμε τη χούντα Κυβέρ- 
νησης-Τρόικας. 


Ανακοίνωση της Π.Ε.Κ.Ο.Π. 


Η Παναττική Ένωση Κα¬ 
θαριστριών & Οικια¬ 
κού Προσωπικού κα¬ 
ταγγέλλει την εται¬ 
ρεία ΦΑΣΜΑ ΑΕ, για τις απολύ¬ 
σεις στο Νοσοκομείο Γεννηματά. 
Καταγγέλλει τον ιδιοκτήτη της εται¬ 
ρείας, σαν ηθικό αυτουργό του εγκε¬ 
φαλικού που υπέστη η συναδέλφισ- 
σα Αγγελική Κότσιρα, από τις απο¬ 
λυμένες εργαζόμενες, μετά την ανα¬ 
κοίνωση της απόλυσής της. Τον κα¬ 
θιστά ΑΠΟΛΥΤΩΣ ΥΠΕΥΘΥΝΟ 
για ότι της συμβεί μετά από αυτό. 
Η εταιρεία ΦΑΣΜΑ ΑΕ, ζητούσε από 
τις απλήρωτες εδώ και δύο μήνες ερ¬ 
γαζόμενες να υπογράψουν ότι έλα¬ 
βαν τα χρήματά τους. Η άρνηση αρ¬ 
κετών εργαζόμενων και η καταγγε¬ 
λία στο συνδικάτο τους για τα πα¬ 
ραπάνω, ήταν η αιτία για τις απολύ¬ 
σεις τριών εργαζόμενων καθαριστρι¬ 
ών. Η εταιρεία αποθρασυνόμενη από 
την προκλητική κάλυψη του διοικητή 
του νοσοκομείου, παρ όλο που εδώ 
και χρόνια είναι υπόλογη για αθρόες 
παραβιάσεις της εργατικής νομοθε¬ 
σίας, συνέχιζε παράνομα την εργολα¬ 
βία καθαρισμού στο νοσοκομείο. Το 
2010 μάλιστα, απέλυσε την συνδικα- 
λίστρια και μέλος της διοίκησης της 
ΠΕΚΟΠ Παρασκευή Κυτιάννη. 


Την Πέμπτη 27 Ιουνίου η ΠΕΚΟΠ 
μαζί με αλληλέγγυους συνδικαλιστές 
διαμαρτυρήθηκε στον διοικητή του 
νοσοκομείου ΓΝΑ «Γ. Γεννηματάς» 
και στην 1η ΥΠΕ, για τις απλήρωτες 
εργαζόμενες και τις καταγγελίες πως 
ο εργοδότης ζητάει επιστροφή χρη¬ 
μάτων από την μισθοδοσία των ερ¬ 
γαζόμενων, παίρνοντας υποκριτικές 
διαβεβαιώσεις πως θα διευθετηθεί το 
θέμα και δεν πρόκειται να γίνει καμιά 
απόλυση. Την ίδια ημέρα η εταιρεία 
απολύει την εργαζόμενη Αγγελική 
Κότσιρα και μέχρι σήμερα έχουν γίνει 
γνωστές άλλες δύο απολύσεις από 
τις εργαζόμενες που αρνήθηκαν να 
υπογράψουν, μεταξύ των οποίων μια 
εργαζόμενη που πάσχει από καρκίνο. 
Συναδέλφισσες και συνάδελφοι, η 
τρομοκρατία της εργοδοσίας στον 
χώρο μας, είναι η συνέπεια των 
δουλεμπορικών νόμων που ψήφι¬ 
σαν ΠΑΣΟΚ και ΝΔ πριν από χρό¬ 
νια και τώρα με ευκαιρία της κρί¬ 
σης γενικεύουν σε όλους τους ερ¬ 
γαζόμενους σε δημόσιο και ιδιωτι¬ 
κό τομέα. Η κάλυψη των διοικήσε¬ 
ων των οργανισμών που απασχο¬ 
λούν τις δουλεμπορικές εταιρείες 
καθαριότητας (όπως η διοίκηση του 
ΓΝΑ «Γ. Γεννηματάς»), είναι συνε¬ 
νοχή, κάτω από την πολιτική ομπρέ¬ 


λα της μνημονιακής κυβέρνησης, 
στις αθρόες παραβάσεις της εργατι¬ 
κής νομοθεσίας. Είναι το ίδιο υπεύ¬ 
θυνοι με τους εργολάβους για την 
ασυδοσία που επικρατεί στον χώρο. 
Συνάδελφοι και συναδέλφισσες, με 
τα μνημόνια και οι ελάχιστες εγγυή¬ 
σεις που έδινε η εργατική νομοθεσία, 
καταργήθηκαν μαζί με τις συλλογι¬ 
κές συμβάσεις εργασίας, επιτρέπο¬ 
ντας την απόλυτη λεηλασία της ερ¬ 
γασίας μας από εργοδότες. Ο δρόμος 
του αγώνα είναι πια για όλους μας 
μονόδρομος. Αν τους αφήσουμε σή¬ 
μερα να τσακίσουν τις απλήρωτες ερ¬ 
γαζόμενες στο ΓΝΑ «Γ. Γεννηματάς», 
οδηγώντας τους στην απελπισία θα 
έχουμε αφήσει ανοιχτό τον δρόμο 
για ακόμη μεγαλύτερες υποχωρήσεις. 
Για αυτό η διοίκηση της Παναττι¬ 
κής Ένωσης Καθαριστριών & Οικια¬ 
κού Προσωπικού καλεί κάθε ταξικό 
σωματείο κάθε αγωνιστική πολιτική 
συλλογικότητα και κάθε εργαζόμε¬ 
νο, να σταθούν στο πλάι μας και να 
παλέψουν να ακυρωθούν οι απολύ¬ 
σεις των καθαριστριών στο ΓΝΑ «Γ. 
Γεννηματάς» από την εταιρεία ΦΑΣ¬ 
ΜΑ ΑΕ. 

ΠΑΝ ΑΤΤΙΚΗ ΕΝΩΣΗ 
ΚΑΘΑΡΙΣΤΡΙΩΝ & ΟΙΚΙΑΚΟΥ 
ΠΡΟΣΩΠΙΚΟΥ 




Σεβασμός στην αποκλειστική 
νοσηλεία 

Όχι στην υπουργική απόφαση 


Με την Υπουργική Απόφαση (ΥΑ) «Παροχή υπη¬ 
ρεσιών σε ασθενείς νοσοκομείων ΕΣΥ και ιδιωτικών 
κλινικών της Χώρας από αποκλειστικές νοσοκόμες και 
νοσοκόμους», που δημοσιεύτηκε στα τέλη Απρίλη του 
2012, το υπουργείο Υγείας και η κυβέρνηση προχώρη¬ 
σαν, αιφνιδιαστικά και χωρίς στοιχειώδη ενημέρωση 
των αποκλειστικών νοσοκόμων, σε μεγάλες ανατρο¬ 
πές σε βάρος τους αλλά και σε βάρος της φροντίδας 
των ασθενών και της εύρυθμης λειτουργίας των νοσο¬ 
κομείων. Οι βασικότερες ανατροπές έχουν να κάνουν 
με τα εξής: 

α) Υποχρεώνονται οι αποκλειστικές, και ενώ δεν εί¬ 
χαν ενημερωθεί στοιχειωδώς, ακόμη και μέχρι τα τέλη 
Μάη, να καταθέσουν τα δικαιολογητικά τους (που τα 
είχαν ήδη καταθέσει στα νοσοκομεία όπου δούλευαν) 
στις Δ.Υ.ΠΕ. (Διοικήσεις Υγειονομικών Περιφερειών), 
για την εκ νέου δημιουργία Μητρώου των αποκλειστι¬ 
κών, έως τις 15 Ιουνίου. Το υπουργείο ζητά ταυτόχρονα 
και πιστοποιητικό ελληνομάθειας, ακόμη και από όσες 
απασχολούνταν για χρόνια ως αποκλειστικές, χωρίς 
να τους δίνει ένα χρονικό διάστημα για να το προσκο¬ 
μίσουν. 

β) Καταργούν άμεσα τις υπάρχουσες λίστες απο¬ 
κλειστικών σε κάθε νοσοκομείο και κλινική και δημι¬ 
ουργούν, από 1ης Ιούλη 2013, νέες λίστες με βάση το 
νέο Μητρώο. Υπάρχει πλέον μεγάλος κίνδυνος, τόσο 
για τις ίδιες τις αποκλειστικές όσο και για τη φροντί¬ 
δα των ασθενών και την καλή λειτουργία των νοσο¬ 
κομείων. Για παράδειγμα, μπορεί να μείνουν κάποιες/ 
οι αποκλειστικές/οι έξω από τις λίστες, είτε γιατί δεν 
πρόλαβαν για οποιονδήποτε λόγο να εγγραφούν στο 
νέο Μητρώο, είτε γιατί «απλά» σε αυτό το αποτέλε¬ 
σμα οδηγεί πλέον η νέα ΥΑ. Επίσης, μπορεί να αλλά¬ 
ξουν και να αλλάζουν πλέον συνεχώς οι αποκλειστι¬ 
κές κάθε χρόνο νοσοκομείο/χώρο εργασίας, λόγω της 
κατάργησης της όποιας σταθερότητας ή σταθερής βά¬ 
σης της κάθε λίστας ανά νοσοκομείο, όπως ίσχυε μέ¬ 
χρι σήμερα. 

γ) Καθιερώνουν και άλλους τρόπους για την παρα¬ 
βίαση στην επιλογή και απασχόληση των αποκλειστι¬ 
κών από τη λίστα, με κίνδυνο να απασχολούνται άτο¬ 
μα τελείως άσχετα με την αποκλειστική νοσηλεία, αρ¬ 
κεί να δηλώνονται με εργόσημο, ως οικόσιτο προσω¬ 
πικό. 

δ) Πετούν έξω από τις τριμελείς επιτροπές (που 
έλεγχαν μέχρι σήμερα την τήρηση της λίστας) σε κάθε 
νοσοκομείο, αλλά και έξω από όλες τις διαδικασίες που 
τις αφορούν, τις ίδιες τις αποκλειστικές και τα συλλο¬ 
γικά τους όργανα (επιτροπές, Σωματεία κ.λπ.). 
Ενάντια στη νέα ΥΑ υπήρξαν διάφορες σποραδικές 
αντιδράσεις, όμως το πανελλαδικό Σωματείο δεν κάνει 
τίποτα, αν δεν στηρίζει κιόλας στην πράξη την ΥΑ. Το 
«Σωματείο Εργαζομένων Αποκλειστικών Νοσηλευ¬ 
τών Μακεδονίας» προσπάθησε και προσπαθεί να ορ¬ 
γανώσει μιαν αντίσταση, με συνελεύσεις, με την ενη¬ 
μέρωση των συναδέλφων, με παραστάσεις διαμαρτυ¬ 
ρίας στις δύο Δ.Υ.ΠΕ. στη Θεσσαλονίκη, με υπομνή¬ 
ματα και πίεση προς το υπουργείο Υγείας — όπου πέ¬ 
τυχε μια συνάντηση με τον υπουργό για να του θέσει 
τα αιτήματά του, λόγω όμως της νέας κυβέρνησης και 
της αλλαγής υπουργού η συνάντηση αυτή αναβλήθη¬ 
κε — καθώς και με μια προσπάθεια ηλεκτρονικής ενη¬ 
μέρωσης ή επικοινωνίας με διάφορα άλλα Σωματεία 
αποκλειστικών. Απαιτούμε την απόσυρση ή ανάκληση 
της ΥΑ και την έναρξη άμεσα διαλόγου για την επίλυ¬ 
ση των παραπάνω ζητημάτων και κυρίως θέτοντας επι¬ 
τακτικά την ανάγκη συζήτησης λύσεων για τα πραγμα¬ 
τικά προβλήματα και για την ανάληψη από το κράτος 
του κόστους της αποκλειστικής νοσηλείας, είτε με τη 
μορφή της άμεσης πρόσληψης των αποκλειστικών, είτε 
με την κάλυψη του κόστους της αποκλειστικής από τα 
ασφαλιστικά ταμεία και την πρόνοια, συνολικά ή ως 
προς το μέρος της ασφάλισής τους. 

Εργατική Πάλη 7 


ΜαφιόΟκη απαγωγή και έκδοση αγωνιστή 

ΑΠΕΛΕΥΘΕΡΩΣΗ - ΑΣΥΛΟ για τον τούρκο αγωνιστή Μπουλούτ Γιαϊλά 


Μ νήμες από τις μέρες της παράδοσης του 
κούρδου ηγέτη Αμπντουλάχ Οτσαλάν στις 
τούρκικες αρχές ξύπνησε στον ελληνικό λαό 
η απαγωγή και έκδοση στην Τουρκία του 
πολιτικού πρόσφυγα Μπουλούτ Γιαϊλά. 

Ο 26χρονος Γιαϊλά, ενεργό μέλος του φοιτητικού κινή¬ 
ματος στην Τουρκία (είχε δέκα φορές συλληφθεί και βα¬ 
σανιστεί) και εκ των ηγετών της νεολαίας του κόμματος 
ΌΗΚΡ-Θ, βρισκόταν εδώ και οκτώ μήνες στην Ελλάδα, 
όπου ζητούσε πολιτικό άσυλο, κυνηγημένος για την πολιτι¬ 
κή του δράση από την κυβέρνηση Ερντογάν. 

Στις 30 Μάίου, αργά το βράδυ, βγαίνοντας από μια πολυ¬ 
κατοικία της οδού Σόλωνος στην Αθήνα, απήχθη από πέντε 
άνδρες με πολιτικά που αφού τον ξυλοκόπησαν μπροστά σε 
αρκετούς αυτόπτες μάρτυρες, τον έβαλαν σε αυτοκίνητο και 
έφυγαν προς άγνωστη κατεύθυνση. 

Όπως αποκαλύφθηκε μόλις λίγες μέρες μετά, η «άγνω¬ 
στη» αυτή κατεύθυνση ήταν η Ισταμπούλ και οι φυλακές της, 
ενώ οι απαγωγείς ήταν έλληνες αστυνομικοί. Μέχρι να φτά¬ 
σει στα χέρια των τούρκικων αρχών, ο Μπουλούτ βρισκόταν 
υπό την επιτήρηση όχι μόνο ελλήνων και τούρκων αλλά και 
αμερικάνων αστυνομικών. 

Η ΕΛ.ΑΣ. και η κυβέρνηση Σαμαρά συνεχίζουν προκλη¬ 
τικά να δηλώνουν άγνοια για το θέμα, παρόλο που έχει ήδη 
γίνει γνωστό ότι το αυτοκίνητο της απαγωγής ήταν υπηρε¬ 
σιακό όχημα της αστυνομίας, παρόλο που ο Γιαϊλά έφτασε 
μέσα σε λίγες ώρες από την Αθήνα στην Ισταμπούλ αλυσο¬ 
δεμένος, παρόλο που οι τουρκικές εφημερίδες έχουν δημοσι¬ 
εύσει αναλυτικά ρεπορτάζ! 

Το περιστατικό αυτό είναι ένας ακόμη κρίκος στη μακρά 
αλυσίδα ωμών καταπατήσεων των δημοκρατικών δικαιωμά¬ 
των και ελευθεριών. Η κυβέρνηση Σαμαρά, αφού επανέφε¬ 
ρε τα στρατόπεδα συγκέντρωσης, τα βασανιστήρια μετανα¬ 
στών στα αστυνομικά τμήματα, μ αυτή την απαγωγή εντεί¬ 
νει ακόμα περισσότερο το μετεμφυλιακό σκηνικό ζόφου και 



τρόμου που προσπαθεί να στήσει. 

Το πιο προκλητικό σημείο, όμως, της υπόθεσης είναι ότι 
αυτό το «δώρο» της (τότε τρικομματικής) ελληνικής κυβέρ¬ 
νησης στην τούρκικη έγινε τη στιγμή που ο τούρκικος λαός 
έγραφε λαμπρές σελίδες με την εξέγερση της πλατείας Τα- 
ξίμ και η ηρωική του αντίσταση στην δολοφονική καταστο¬ 
λή του Ερντογάν είχε συγκινήσει τους έλληνες εργαζόμε¬ 
νους και όλους τους λαούς της περιοχής. Είναι δηλαδή μια 
ανοιχτή παραδοχή των δύο κυβερνήσεων και αστικών τάξε¬ 
ων, ότι μπροστά στον κίνδυνο του εργατικού κινήματος και 
της λαϊκής οργής μπορούν να συνεργαστούν άψογα. 

Απέναντι σ’ αυτή την ταξική συμμαχία, οι έλληνες και 
τούρκοι εργαζόμενοι πρέπει να αντιτάξουν τη δική τους. 
Πρέπει να απαιτήσουμε με κάθε τρόπο και στηρίζοντας τις 
κινητοποιήσεις των τούρκων πολιτικών προσφύγων στην 
Ελλάδα, την άμεση επιστροφή του Γιαϊλά και την τιμωρία 
των ενόχων. Παράλληλα, όμως, οφείλουμε να πάρουμε από 
τους τούρκους εργαζόμενους την αναμμένη φλόγα της πλα¬ 
τείας Ταξίμ και να την απλώσουμε και στη δίκιά μας χώρα, 
χτυπώντας έτσι ταυτόχρονα το εγκληματικό δίδυμο Σαμα- 
ρά-Ερντογάν. 


Παρακολουθούν 
ανεξέλεγκτα τα πάντα 

Αποκαλύψεις για τις αμερικάνικες 
μυστικές υπηρεσίες 

τις αρχές Ιούνη, οι εφημερίδες Βρετανική Γκάρ- 
ντιαν και Ουάσιγκτον Ποστ με σειρά άρθρων 
αποκάλυψαν την ύπαρξη ενός μυστικού προ¬ 
γράμματος της Ν5Α (Αμερικάνικη Υπηρεσία Ασφα¬ 
λείας) με την κωδική ονομασία ΡΚΙ5Μ, το οποίο χρη¬ 
σιμοποιείται για την παρακολούθηση των τηλεφωνι¬ 
κών και ηλεκτρονικών συστημάτων επικοινωνιών στις 
ΗΠΑ αλλά και παγκοσμίως. Το ΡΚΙ5Μ εξασφαλίζει 
κυρίως, εκτός από την παρακολούθηση των τηλεφω¬ 
νημάτων, την πρόσβαση σε διαμετακομιστές (σέρβερ) 
μεγάλων εταιριών του Διαδικτύου και δίνει τη δυνα¬ 
τότητα πρόσβασης στα δεδομένα των χρηστών του. 

Με απλά λόγια, η επίσκεψη ιστοσελίδων, η ανάρ¬ 
τηση πληροφοριών, η επίσκεψη σε μηχανές αναζήτη¬ 
σης, η αποστολή ετααίΐ και κάθε τύπου επικοινωνία με 
άλλους χρήστες, το περιεχόμενό τους, τα προσωπικά 
δεδομένα, ακόμα και η τοποθεσία που βρίσκονται οι 
χρήστες σε όλο το χρονικό διάστημα που χρησιμοποι¬ 
ούν το Διαδίκτυο, βρίσκονται μέσω του ΡΚΙ5Μ στη 
διάθεση των αμερικάνικων μυστικών υπηρεσιών για 
οποιαδήποτε χρήση. 

Η ύπαρξη μυστικών προγραμμάτων παρακολού¬ 
θησης των επικοινωνιών δεν είναι κάτι καινούργιο 
και δεν προκαλεί έκπληξη (βλ. π.χ. σύστημαΈσελον, 
υπόθεση υποκλοπών στη νοάαίόηε το 2005 και «αυ¬ 
τοκτονία» Τσαλικίδη κ.α.). Αυτό που σοκάρει είναι το 
εύρος δράσης του προγράμματος, που καλύπτει τον 
παγκόσμιο ιστό του Διαδικτύου και το σύνολο των 
εταιριών τηλεπικοινωνιών και περιλαμβάνει στις πα¬ 
ρακολουθήσεις, εκτός από απλούς πολίτες, μέλη δια¬ 
φόρων οργανώσεων, ακτιβιστές, συνδικαλιστές, μέ¬ 
χρι ξένες κυβερνήσεις και διπλωματικές αποστολές. 
Στο χορό των μυστικών παρακολουθήσεων μπαίνουν, 
σύμφωνα με τις αποκαλύψεις, και οι μυστικές υπηρε¬ 
σίες άλλων χωρών (Βρετανία, Ολλανδία, Βέλγιο, Γαλ¬ 
λία, Αυστραλία κ.α.), που αναπτύσσοντας δικά τους 
λογισμικά παρακολούθησης και υποκλοπών βρίσκο¬ 
νται σε στενή συνεργασία με τις αμερικάνικες μυστι¬ 
κές υπηρεσίες. 

Οι αποκαλύψεις ξεσήκωσαν θύελλα αντιδράσε¬ 
ων. Στις κατηγορίες για καταπάτηση των ατομικών 
ελευθεριών και παράνομη πρόσβαση σε πληροφορίες, 
ο Ομπάμα απάντησε πως η αμερικανική κυβέρνηση 
έχει δικαίωμα να ενεργεί με κάθε τρόπο για την προ¬ 
στασία των συμφερόντων της και χρησιμοποίησε, για 
ακόμα μια φορά, ως επιχείρημα τον «πόλεμο κατά της 
τρομοκρατίας», για να συμπληρώσει πως όλα έχουν 
γίνει βάσει νόμου. Σύμφωνα με έγγραφα που ήρθαν 
στη δημοσιότητα, φέρουν την υπογραφή του υπουρ¬ 
γού Δικαιοσύνης Έρικ Χόλντερ και έχουν εγκριθεί με 
μυστικές και αδιαφανείς διαδικασίες από το μυστι¬ 
κό Δικαστήριο Παρακολούθησης Ξένων Πληροφο¬ 
ριών, η Ν5Α έχει δικαίωμα να χρησιμοποιεί δεδομένα 
που υποκλέπτει από πολίτες αμερικανούς και μη, να 
τα αποθηκεύει για οποιαδήποτε χρήση, χωρίς να υπο- 
χρεούται να γνωστοποιήσει τις ενέργειες της ή να λο¬ 
γοδοτήσει γι’ αυτές. 

Από την πλευρά τους, οι μεγάλες εταιρίες του Δια¬ 
δικτύου που εμπλέκονται (Οοο§1ε, ΜίοΌδοίΐ, ΥαΗοο, 
ΕαοοΒοοΕ, ΑΟΕ, δΕγρε, ΥοιιΤαΒε, Αρρίε, ΡαΙΤαΙΕ), αρ¬ 
χικά αρνήθηκαν ότι γνώριζαν την ύπαρξη αυτού του 
προγράμματος ή ότι παρείχαν οποιαδήποτε διευκό¬ 
λυνση, αλλά αργότερα παραδέχτηκαν ότι σε περιπτώ¬ 
σεις «που πρόσταζε ο νόμος και το εθνικό συμφέρον», 
παρείχαν ελεύθερη πρόσβαση σε δεδομένα. 

Οι παρακολουθήσεις μπορεί ν’ αποτελούν όπλο 
των αστικών κυβερνήσεων και των συμφερόντων που 
εκπροσωπούν στους μεταξύ τους ανταγωνισμούς. Κυ¬ 
ρίως όμως, και αυτό επιβεβαιώνει η παγκόσμια έκτα¬ 
ση του σκανδάλου, οι αστικές κυβερνήσεις και η πα¬ 
γκόσμια μπουρζουζία τις χρησιμοποιούν για την υπε¬ 
ράσπιση των συμφερόντων τους και την αντιμετώπι¬ 
ση κάθε αντίστασης, ιδιαίτερα της νέας ανόδου των 
ταξικών αγώνων. Ότι προσανατολίζονται στην εγκα¬ 
θίδρυση ενός αστυνομικού κράτους, ενός διαρκούς 
καθεστώτος έκτακτης ανάγκης, όπου δεν υπάρχουν 
έννοιες όπως ατομικές ελευθερίες, προσωπικά δεδο¬ 
μένα και ιδιωτικό απόρρητο. 


ΑντιρατσιστικΑ Φεστιβάλ σε όλη τη χώρα 


] πως κάθε χρόνο στα τέλη 

Μ Μ Ιούνη και αρχές Ιούλη θα 

% μ διεξαχθούν αντιρατσι- 

στικά φεστιβάλ σε Αθή¬ 
να, Θεσσαλονίκη και άλλες πόλεις. Τα 
φεστιβάλ αυτά θα αποτελέσουν μικρές 
ή μεγάλες γιορτές συνάντησης ντό¬ 
πιων και μεταναστών, σε μια δύσκο¬ 
λη περίοδο, που είναι εξίσου αναγκαία 
τόσο η συζήτηση και η κοινή πάλη ντό¬ 
πιων και μεταναστών για τα δικαιώμα- 
τά τους όσο και μια μικρή «απόδραση» 
από την καθημερινότητα. 

Στην Αθήνα, το 17ο αντιρατσι- 
στικό φεστιβάλ, με κεντρικό σύνθη¬ 
μα «σημαία μας η ισότητα, όπλο μας 
η αλληλεγγύη» θα διεξαχθεί στις 28, 
29 και 30 Ιούνη στο ποδηλατοδρόμιο 
του ΟΑΚΑ. Στη Θεσσαλονίκη στις 5, 
6 και 7 Ιούλη θα πραγματοποιηθεί το 
16ο αντιρατσιστικό φεστιβάλ κοινωνι¬ 
κής αλληλεγγύης, με κεντρικό σύνθη¬ 
μα «να κερδίσουμε αυτό τον πόλεμο, 
ν’ αλλάξουμε αυτόν τον κόσμο», στο 
πρώην στρατόπεδο «Παύλου Μελά». 
Στις 29 και 30 Ιούνη αντιρατσιστι- 
κά φεστιβάλ θα διοργανωθούν και σε 
Βόλο, Τρίκαλα, Χανιά. 

Στα φεστιβάλ θα πραγματοποιη¬ 
θούν δεκάδες εκδηλώσεις και εργα¬ 
στήρια από διάφορες συλλογικότη- 
τες, οργανώσεις, σωματεία κ.λπ. Βασι¬ 
κά θέματα των συζητήσεων, εκτός φυ¬ 
σικά απ’ ό,τι αφορά άμεσα τη ζωή και 
τους αγώνες των μεταναστών (δικαιώ¬ 
ματα, Μανωλάδα, στρατόπεδα συγκέ¬ 
ντρωσης, καταστολή, φασιστικές επι¬ 
θέσεις), θα είναι και η λαϊκή εξέγερση 
στη γειτονική Τουρκία, ο αγώνας στην 
ΕΡΤ, οι αγώνες ενάντια στη λεηλασία 


του φυσικού περιβάλλοντος (Σκου¬ 
ριές) και το ξεπούλημα του νερού, η 
ανεργία, ο αντιφασισμός κ.α. Πλούσιο 
θα είναι και το πολιτιστικό και καλλιτε¬ 
χνικό πρόγραμμα με προβολές, συναυ¬ 
λίες, θεατρικές παραστάσεις κ.α. 

Κοινό χαρακτηριστικό όλων των 
φεστιβάλ είναι ότι στο όνομά τους ή 
στον κεντρικό τους τίτλο έχει προστε¬ 
θεί και η «κοινωνική αλληλεγγύη», θέ¬ 
λοντας ν’ αναδειχθεί η ανάπτυξη από 
ντόπιους και μετανάστες ποικίλων 
πρακτικών αλληλεγγύης στην καθημε¬ 
ρινή προσπάθεια για την αντιμετώπι¬ 
ση της κρίσης και των επιπτώσεών της. 
Έτσι στα φεστιβάλ θα υπάρχει παρου¬ 
σία από κοινωνικά ιατρεία, συλλογικές 
κουζίνες, στέκια, δίκτυα διάθεσης προ¬ 
ϊόντων χωρίς μεσάζοντες κ.α. 

Η ΟΚΔΕ. όπως κάθε χρόνο, συμ¬ 
μετέχει και στηρίζει τη διοργάνωση 
αυτών των φεστιβάλ. Στον χώρο τους 
θα υπάρχουν τραπεζάκια με υλικό της 
ΟΚΔΕ και των παρατάξεών της (Αντε¬ 
πίθεση των Εργαζομένων, Σοσιαλι¬ 
στική Σπουδαστική Πάλη, Μαθητική 
Αντεπίθεση) και βιβλιοπωλείο των εκ¬ 
δόσεων Εργατική Πάλη, καθώς και άλ¬ 
λων εκδόσεων. 

Στο Αντιρατσιστικό Φεστιβάλ της 
Θεσσαλονίκης, το Σάββατο 6 Ιούνη, 
στις 7μμ, η ΟΚΔΕ θα διοργανώσει εκ¬ 
δήλωση με θέμα: «Η λαϊκή εξέγερση 
στην Τουρκία και τα χαρακτηριστικά 
του κινήματος», με ομιλητή τον σύ¬ 
ντροφο δεόαΐ Όητά από την τούρκι¬ 
κη τροτσκιστική οργάνωση Εργατικό 
Μέτωπο. 

Αν και έχουν γίνει κάποια βήματα 
σε σχέση με το παρελθόν, τα αντιρα- 

τσιστικά φεστιβάλ δεν έχουν ξεπερά- 
σει το επίπεδο μιας ετήσιας πολυπολι- 
τισμικής γιορτής, όπου κανείς μπορεί 
να δοκιμάσει κάποια εξωτική κουζίνα ή 
ν’ ακούσει κάποια διαφορετική μουσι¬ 
κή, αλλά δεν μπορεί να συναντηθεί και 
να συζητήσει ουσιαστικά και με όρους 
αγώνα για τα κοινά προβλήματα ντό¬ 
πιων και μεταναστών και με ποιον τρό¬ 
πο αυτά μπορούν να λυθούν. Για να συ- 
νεχίσουν να έχουν αυτά τα φεστιβάλ 
νόημα αλλά και πραγματική επιτυχία, 
πρέπει ν’ αποτελέσουν ένα εργαλείο 
που θα προωθεί την οργάνωση και την 
ενότητα ντόπιων και μεταναστών ερ¬ 
γατών και την αναγκαιότητα των κοι¬ 
νών τους αγώνων ενάντια στις επιπτώ¬ 
σεις της κρίσης και το καπιταλιστικό 
σύστημα που γεννά την εκμετάλλευση 
και τον ρατσισμό. 

Μπορούμε να νικήσουμε τη «χούντα Σαμαρά: 

Η ΕΡΤ νη γίνει ηρχη ιη< 




Το ξέσπασμα τον αγώνα 
στην ΕΡΤ συνέπεσε - 
συμβολικά αλλά και 
πολιτικά και πρακτικά- 
με μια Νέα Κατάσταση 
που αντιμετωπίζει το 
εργατικό κίνημα. Και 
υποδεικνύει μια σειρά από 
καίρια συμπεράσματα , 
για τον όσο το δυνατό 
καλύτερο , πιο έγκαιρο 
επανεξοπλισμό των 
εργαζομένωντων φτωχών 
λαϊκών στρωμάτων και 
της νεολαίας , στην πάλη 
για ν' ανατρέφουμε 
τα Μνημόνια , τις 
συγκυβερνητικές Χούντες, 
το Κράτος Εκτακτης 
Ανάγκης. 

■ Σταύρος Σκεύος 



Η σημασία του αγώνα 

Με την ανακοίνωση του πραξικοπη¬ 
ματικού κλεισίματος της ΕΡΤ και το «μαύ¬ 
ρο» στις οθόνες, εκδηλώθηκε ένα παλλαϊκό 
κύμα συμπαράστασης και αλληλεγγύης. Η 
κατάληψη των κτηρίων (ιδιαίτερα του ραδι- 
ομεγάρου της Αγίας Παρασκευής) από τους 
εργαζόμενους και το κάλεσμα συγκεντρώ¬ 
σεων, έδωσε την ευκαιρία να βρεθούν εκεί 
δεκάδες χιλιάδες κόσμου. Παράλληλα, με τη 
συνέχεια διαμόρφωσης/εκπομπής προγράμ¬ 
ματος και τις συνεχείς εκδηλώσεις, το ρα- 
διομέγαρο γινόταν ένα «νέο Πολυτεχνείο» 
(έστω κι αν αυτό έκφραζε περισσότερο έναν 
πόθο ή μια ελπίδα). 

Έτσι, βρήκε μαζική διέξοδο όχι μόνο η 
συμπαράσταση στους εργαζόμενους, αλλά 
και η κατακραυγή ενάντια στο πραξικόπη¬ 
μα Σαμαρά, το ηχηρό ΦΤΑΝΕΙ ΠΙΑ ενάντια 
στην τρικομματική, την ταπείνωση από τις 
φασιστικές μεθόδους της, που μετά τα πα¬ 
ραμύθια του 5υα:€55 δΐοΓγ και τις απανωτές 
επιστρατεύσεις απεργών, αποκορυφωνόταν 
με τον «ξαφνικό θάνατο» της ΕΡΤ. 

Αυτή ήταν η καίρια σημασία του αγώνα. 
Έφερε στην επιφάνεια τις πραγματικές δι¬ 
αστάσεις των ταξικών συσχετισμών. Ήταν 
μια γροθιά στη χούντα με ολίγη από υπουρ¬ 
γική κάλυψη που ετοιμάζε ο Σαμαράς, με¬ 
θυσμένος από το ακροδεξιό του επιτελείο 
- και μετέτρεψε αυτό που νόμιζε άνετο θε¬ 
ρινό περίπατο σε μάχη αξιώσεων με απρό¬ 
βλεπτη κατάληξη. Διαλύοντας την τρικομ- 
ματική, διέλυσε την επίπλαστη «σταθερό¬ 
τητα» και βέβαια τα παραμύθια του δίκχεδδ 
δΐοΓγ (συμπίπτοντας άλλωστε με τη νέα επι¬ 
τάχυνση της κατάρρευσης του ελληνικού 
καπιταλισμού και τα αγριανθρωπικά μέτρα 
που ετοιμάζονται). Έδωσε έτσι και μια απά¬ 
ντηση (έστω μερική) στις απόψεις ότι το κί¬ 
νημα είχε υποστεί μια ανεπανόρθωτη ήττα, 
οι οποίες μπορεί να ξεπηδούν ως αυθόρμη¬ 
τος προβληματισμός, αλλά αναπαράγονται 
συστηματικά από τους ρεφορμιστές για να 
υπηρετήσουν τα πολιτικά τους σχέδια. Απέ¬ 
δειξε ότι οι μάζες αναζητούν και τείνουν ν’ 
αξιοποιήσουν κάθε ευκαιρία για ένα νέο 
γύρο αναμέτρησης με το αστικό/μνημονια- 
κό μπλοκ, πράγμα που πρόσφατα είχε φα¬ 
νεί (αν και εμβρυακά, πριν ανακοπεί) με την 
«υπόγεια» συμπάθεια προς τους επιστρα¬ 
τευμένους καθηγητές. 

Σε κάθε περίπτωση, ο αγώνας στην ΕΡΤ: 
(α) Ξεγύμνωσε τις τεράστιες αντιφάσεις και 
αδυναμίες του αστικού/ 
μνημονιακού μπλοκ και 
του καθεστώτος. Οι 
οποίες μπορούν ν’ απο¬ 
δειχτούν επαρκείς για 
να το οδηγήσουν σε κα¬ 
τάρρευση, έστω κι αν η 
κατάσταση του κινήμα¬ 
τος μπορεί παράλληλα 
να προκαλεί δικαιολο¬ 
γημένους προβληματι¬ 
σμούς. Αυτή η δυνατό¬ 
τητα/ενδεχόμενο βρί¬ 
σκεται μέσα στη δυνα¬ 
μική των εξελίξεων, (β) 
Επανέφερε στην επι¬ 


φάνεια την πολιτι¬ 
κή κρίση, την κρί¬ 
ση του αστικού πο¬ 
λιτικού προσωπι¬ 
κού, τις δυσθεό¬ 
ρατες δυσκολίες 
για μια ανανέωση 
και διεύρυνσή του 
(αυτό συμβόλιζε η 
παρουσία της ΔΗ- 
ΜΑΡ στη συγκυ¬ 
βέρνηση, έστω και 
ως δεκανίκι), πόσο 
μάλλον για τη δη¬ 
μιουργία ενός συ¬ 
νεκτικού, ενιαίου πολιτικού ηγεμονικού κέ¬ 
ντρου. (γ) Απέδειξε ότι το κίνημα -παρά τις 
σοβαρές αδυναμίες του- μπορεί να οξύνει 
αυτές τις αντιθέσεις, αποσταθεροποιώντας 
τα οικονομικά και πολιτικά “δίκχεδδ δίοιγ”. 
(δ) Έβαλε επιτακτικά το ζήτημα της άμεσης 
οργάνωσης του αγώνα ενάντια σε κλεισί¬ 
ματα και απολύσεις, ιδιαίτερα στο Δημόσιο, 
ενάντια στη δαμόκλειο σπάθη των Πράξεων 
Νομοθετικού Περιεχομένου και των «ξαφνι¬ 
κών θανάτων». Μετά την ΕΡΤ, η πίεση από 
τις μάζες για μαζική, ενωτική, αποφασιστι¬ 
κή αντίσταση στις απολύσεις και τα κλεισί¬ 
ματα έχει μεγαλώσει και κάνει απόλυτα εφι¬ 
κτή την οργάνωση μιας τέτοιας αντίστασης 
(που πρακτικά θα σημάνει και το τέλος της 
«νέας» συγκυβέρνησης). 

Αυτές λοιπόν είναι οι δυνατότητες που 
(ξανα)άνοιξαν - τα υπόλοιπα είναι θέμα συ¬ 
νειδητής προσπάθειας, ενός σχεδίου αγώ¬ 
νων και της πρωτοπορίας που μπορεί να το 
σηκώσει στις πλάτες της. 

Η σημασία της κατάληψης 

Η κατάληψη και η συνέχιση της εκπο¬ 
μπής έχει και μια επιπλέον, τεράστια σημα¬ 
σία. Δείχνει ότι σε κρίσιμες στιγμές οι εργα¬ 
ζόμενοι μπορούν να πάρουν οι ίδιοι στα χέ¬ 
ρια τους τις υπηρεσίες, την παραγωγή, εντέ- 
λει την ίδια την οικονομία, λειτουργώντας 
κάτω από δική τους διαχείριση και για δι¬ 
κούς τους σκοπούς. Ανάλογης σημασίας 
ήταν η έκδοση απεργιακού φύλλου από τους 
εργαζόμενους στα ΜΜΕ. 

Αυτό είναι ένα βασικό ρήγμα με την κα¬ 
θημερινότητα της υποταγής, ανασφάλει¬ 
ας και αλλοτρίωσης, για τη μαζική εμφάνι¬ 
ση μιας αντικαπιταλιστικής συνείδησης και 
πρακτικής. Που με τη σειρά της είναι απα¬ 
ραίτητοι για την έμπρακτη αμφισβήτηση, 
για την ανατροπή του καπιταλιστικού συ¬ 
στήματος, ώστε να πάψει να φορτώνεται η 
κρίση και η βαρβαρότητά του πάνω στις μά- 
ζες. 

Η ΕΡΤ είναι έτσι ένα παράδειγμα (έστω 
με αντιφάσεις και αδυναμίες) της αξίας του 
Εργατικού Ελέγχου, βασικής πολιτικής των 
επαναστατών μαρξιστών. Μάλιστα, αυτή η 
«ανυπακοή» έπαιρνε αντικειμενικά ακόμα 
μεγαλύτερες διαστάσεις, καθώς δεν αφο¬ 
ρούσε κάποιο μεμονωμένο εργοδότη, αλλά 
όλες τις ιδιωτικοποιήσεις-ξεπούλημα της 
περιουσίας του ελληνικού λαού, τα λουκέτα 
οργανισμών, τις απολύσεων κ.λπ. στο Δη¬ 
μόσιο, δηλ. όλο το πρόγραμμα του “δίκχεδδ 



δίοιγ” και την ίδια την κυβέρνηση. 

Αδυναμίες και όρια 

Όμως, υπάρχουν σοβαρές αδυναμίες στο 
κίνημα -καταρχάς η κατάντια της συνδικα¬ 
λιστικής γραφειοκρατίας και των ρεφορμι- 
στών-, που δεν ξεπερνιούνται αυτόματα: 

- Η «έκρηξη» δεν είχε τη δυναμική π.χ. 
των «αγανακτισμένων». Οι μάζες δεν φάνη¬ 
κε να επιδιώκουν μια άμεση μετωπική αντι¬ 
παράθεση με τη συγκυβέρνηση, όπως στα 
«Ιουνιανά» του 2011. Οι λόγοι μπορεί να εί¬ 
ναι πολλοί, π.χ. η αργή, βασανιστική συνει- 
δητοποίηση των ρήξεων ή και των θυσιών 
που χρειάζονται για την ανατροπή της Νέας 
Χούντας των Συγκυβερνήσεων και του Κρά¬ 
τους Έκτακτης Ανάγκης τους. Παράλληλα, 
το «κέντρο αγώνα» του ραδιομεγάρου κατά 
βάση δεν καλλιεργούσε μια τέτοια διάθε¬ 
ση, πολιτική και πρακτική (π.χ. απαιτώντας 
εξάπλωση του αγώνα, Γενικές Απεργίες, με 
εξορμήσεις ομάδων σε χώρους δουλειάς και 
γειτονιές κ.λπ.) - αντίθετα, τα καλέσματα 
είχαν έναν χαρακτήρα «απλής» παρουσί¬ 
ας και συμπαράστασης του κόσμου. Όποιες 
προσπάθειες εμφανίστηκαν με αναφορά σε 
κάτι τέτοιο, ήταν στην καλύτερη περίπτω¬ 
ση αποσπασματικές και αναποτελεσματικές. 

- Σε αντίθεση με τις «πλατείες», υπήρχε 
εδώ η ανάγκη οι εργαζόμενοι με τα σωμα¬ 
τεία τους ν’ αποφασίζουν για την πορεία του 
αγώνα. Αυτό έπρεπε φυσικά να γίνει σεβα¬ 
στό (δεν γινόταν πάντα κατανοητό...), αλλά 
ταυτόχρονα ενέπλεκε στην πορεία του αγώ¬ 
να την ΠΟΣΠΕΡΤ με την γραφειοκρατία και 
τη «ρουτίνα» της. Είναι αλήθεια ότι η θέση 
της ΠΟΣΠΕΡΤ (ακόμα και μέχρι σήμερα, 
στις συναντήσεις με τον Καψή) παραμένει 
όχι στις απολύσεις και το κλείσιμο - ωστό¬ 
σο (πέρα από το να διατυπώνεται σε αποφά¬ 
σεις και ν’ ανακοινώνεται, σχεδόν «δημοσι¬ 
ογραφικά»), αυτή η θέση δεν έβγαινε προς 
τα έξω ως ένα κάλεσμα αγώνα ζωής ή θα¬ 
νάτου. Αυτό με τη σειρά του εμπόδισε ένα 
σχέδιο δράσεων ενημέρωσης, εξορμήσε¬ 
ων κ.λπ., δεν επέτρεψε να μπει το θέμα κά¬ 
ποιου καλά οργανωμένου, μαζικού συλλα¬ 
λητηρίου, εν ολίγοις περιέστρεψε τον αγώνα 
γύρω από το να συνεχίσει να διαμορφώνε- 
ται/εκπέμπεται πρόγραμμα. Αυτή η ανεπάρ¬ 
κεια φάνηκε ιδιαίτερα όσο οι μέρες περνού¬ 
σαν και άρχισε μια συζήτηση για το πως θ’ 
αντιμετωπιστεί ενδεχόμενη προσπάθεια εκ¬ 
κένωσης των ΜΑΤ ή η ενδεχόμενη εμφάνι¬ 
ση του «εκκαθαριστή» για να παραλάβει την 
ΕΡΤ. 


Ιογ1ίθ82013 .ίη<1<1 8 


3/7/2013 10:53:21 μμ 































Ιούλιος-Αύγουστος 2013 


Φάκελος: ΕΡΤ 


Εργατική Πάλη 9 


»και τους μνημονιακοικ 


; αντεπίθεσης μας 


- Η ανικανότητα και προ¬ 
δοσία της γραφειοκρατίας των 
ΓΣΕΕ-ΑΔΕΔΥ, όπως ξανά φάνη¬ 
κε, μάλλον έχει φτάσει ήδη στο 
σημείο «μη επιστροφής».Έβαλαν 
την 24ωρη απεργία στις 13/6 για 
να βγάλουν την υποχρεώση και 
μετά τσιμουδιά. 

- Η Αριστερά συνεχίζει να 
δείχνει τον κοινοβουλευτικό κρε¬ 
τινισμό της και τα τεράστια κενά 
στρατηγικής και τακτικής. Ο ΣΥ- 
ΡΙΖΑ, για μια ακόμα φορά, μόνο 
σχέδιο είχε την αξιοποίηση του 
αγώνα για να πάρει την εξουσία 
σαν «ώριμο φρούτο» (μάλιστα 
γλιστρώντας και λίγο πιο δεξιά, 
με τις αναφορές του Τσίπρα στη 
συγκέντρωση του ΣΥΡΙΖΑ στο 
Σύνταγμα). Το ΚΚΕ, μετά από 
1-2 «παρελάσεις» των δυνάμεών 
του για τις εντυπώσεις, σύντομα 
«απαγκιστρώθηκε»: έφυγε απ’ το 
χώρο, άρχισε μετά την απόφαση 
του ΣτΕ να καλλιεργεί την ηττο¬ 
πάθεια ότι ο αγώνας έχει ήδη χά¬ 
σει (λες και κάθε τέτοια απόφα¬ 
ση, πόσο μάλλον αυτή η διφο¬ 
ρούμενη, είναι «θεϊκός νόμος» 


και όχι κυρίως θέμα πολιτικής ερ- 
μηνείας/επιλογής) και να βρίζει 
τους πάντες, μαζί και την ΠΟΣ- 
ΠΕΡΤ, για «ξεπουλημένους». 
Ήταν πραγματικά θλιβερή η εικό¬ 
να των ρεφορμιστών, ανίκανων 
να δώσουν την παραμικρή συ¬ 
γκεκριμένη διέξοδο στην οργά¬ 
νωση του αγώνα, να παρατάσουν 
μέλη μπροστά στις κάμερες για 
να κουνάνε σημαίες, λες κι επρό- 
κειτο για τηλεπαιχνίδι και όχι για 
εργατική κατάληψη. 

- Η άκρα αριστερά (ΑΝΤΑΡ- 
ΣΥΑ κ.α.) εμφάνισε περίπου την 
γνωστή εικόνα, με όποιες πρωτο¬ 
βουλίες πήρε (εκτός από την πα¬ 
ρουσία στο στοιχειώδες καθήκον 
της περιφρούρησης, αν και όχι 
απ’ όλους) να μην πιάνουν τον 
«σφυγμό» της ανάγκης να οργα¬ 
νώσουμε τον αγώνα. Ιδιαίτερα 
για την ΑΝΤΑΡΣΥΑ, το νόημα 
φαινόταν να περιστρέφεται γύρω 
από ένα διαρκές κάλεσμα προς 
«την Αριστερά και το μαχόμε- 
νο κίνημα» να ενισχύσει την κα¬ 
τάληψη, παρά να προτείνει κάτι 
αποτελεσματικό. 


Προοπτικές 

Παρόλες αυτές τις αδυναμίες, 
η κατάσταση αποσύνθεσης και 
της «νέας» συγκυβέρνησης κάνει 
πολύ δύσκολη τη διαχείριση όχι 
μόνο της συνολικής κατάστασης 
αλλά μαζί και μιας λύσης (του¬ 
λάχιστον σύντομης) στο «βάλ¬ 
το» της ΕΡΤ όπου έμπλεξε. Μια 
λύση με την επέμβαση των ΜΑΤ, 
αν και δεν πρέπει ν’ αποκλείε¬ 
ται, έχει μεγάλες αν όχι αξεπέρα¬ 
στες πολιτικές δυσκολίες. Ταυ¬ 
τόχρονα, η ανάγκη αγώνα ενά¬ 
ντια στα κλεισίματα και τις απο¬ 
λύσεις ξεπηδάει ξανά από πολλές 
πλευρές. Όλα αυτά, ενισχύουν τη 
θέση των εργαζόμενων στην ΕΡΤ 
και δίνουν προοπτική να κρατή¬ 
σει για αρκετό καιρό η κατάλη¬ 
ψη, παρόλη την αποδυνάμωσή 
της. Θα είναι κρίσιμη αυτή η «συ¬ 
ντήρηση», ώστε η τελική αναμέ¬ 
τρηση γύρω από την ΕΡΤ να συ- 
μπέσει μ έναν καυτό Σεπτέμβρη 
αντεπίθεσης του κινήματος - και 
σ’ αυτό πρέπει να πέσουν οι δυ¬ 
νάμεις των αγωνιστών του κινή¬ 
ματος. 


ΕΡΑ 

Ιωαννίνων 

Ο ι 17 εργαζόμενοι στην ΕΡΑ Ιω¬ 
αννίνων συνεχίζουν εδώ και 
τρεις εβδομάδες τις κινητοποιήσεις 
τους, αρνούμενοι να πειθαρχήσουν 
στις προσταγές της κυβέρνησης για 
κλείσιμο της ΕΡΤ. Όλο το διάστημα 
από την εξαγγελία της απόφασης μέ¬ 
χρι σήμερα, ο τοπικός ραδιοφωνικός 
σταθμός, έχοντας περάσει στον έλεγ¬ 
χο των εργαζομένων, εκπέμπει αδιά¬ 
κοπα και αποτελεί έναν σταθερό κι¬ 
νηματικό πόλο στην πόλη των Ιωαν¬ 
νίνων. 

Από τη μέρα που ανακοινώθη¬ 
κε το κλείσιμο, οι εργαζόμενοι κατέ¬ 
λαβαν το κτήριο όπου στεγάζεται ο 
σταθμός, ορίζοντας μεταξύ τους ομά¬ 
δες περιφρούρησης. Παρότι υπήρχε 
αρκετή διάθεση από το πλήθος των 
αλληλέγγυων που είχε συγκεντρω¬ 
θεί έξω από τον σταθμό να συμβάλλει 
στην περιφρούρηση μ έναν πιο οργα¬ 
νωμένο τρόπο, οι εργαζόμενοι επέλε- 
ξαν ν’ αρκεστούν στις δικές τους δυ¬ 
νάμεις και να διανυκτερεύσουν μέσα 
στον σταθμό, ενημερώνοντας για εν¬ 
δεχόμενη καταστολή. Κάλεσαν σε συ¬ 
γκέντρωση την Τετάρτη 12/6 το πρωί, 
ως πρώτη απάντηση στα σχέδια της 
συγκυβέρνησης. Καλέστηκε εκ νέου 
συγκέντρωση το ίδιο βράδυ, με την 
οποία προπαγανδίστηκε η απεργία 
της Πέμπτης 13/6. 

Στο απεργιακό συλλαλητήριο 
συμμετείχαν περίπου 1.500-2.000 


άτομα. Η πορεία ξεκίνησε από τον 
τοπικό σταθμό, όπου και κατέληξε 
αφού διέσχισε το κέντρο της πόλης. 
Στην κεφαλή της πορείας ήταν το 
μπλοκ των εργαζομένων, με περίπου 
200 άτομα (εργαζόμενους και αλλη¬ 
λέγγυους). Ακολουθούσαν τα μπλοκ 
του ΠΑΜΕ (συμμετείχε σε κοινή πο¬ 
ρεία για πρώτη φορά τα τελευταία 
χρόνια), σωματεία εργαζομένων, τα 
πανό της ΑΝΤΑΡΣΥΑ, της Ο.Κ.Δ.Ε, 
του ΣΥΡΙΖΑ, του ΚΚΕ(μ-λ) και των 
αναρχικών. 

Τις επόμενες μέρες καθιερώθηκαν 
δύο συγκεντρώσεις ημερησίως, μία 
στις 11 το πρωί και μία στις 7 το βρά¬ 
δυ, με το βάρος να πέφτει στην βραδι¬ 
νή. Με πρωτοβουλία των αγωνιστών 
της ΟΚΔΕ, κινητοποιήθηκε ένας 
αριθμός αλληλέγγυων και συγκροτή¬ 
θηκαν ομάδες, που ανατύπωσαν και 
μοίρασαν κείμενο των εργαζομένων 
σε πολυσύχναστα σημεία της πόλης 
(ΟΑΕΔ, ΔΕΥΑΙ και άλλες υπηρεσίες). 
Στη συνέχεια, οι ομάδες αυτές κυκλο¬ 
φόρησαν και το απεργιακό φύλλο. 

Οι εργαζόμενοι, μετά την αμηχα¬ 
νία των πρώτων ημερών, προσπάθη¬ 
σαν με διάφορες εκδηλώσεις να προ¬ 
σεγγίσουν το ενδιαφέρον της τοπι¬ 
κής κοινωνίας (π.χ. συναυλίες αλλη¬ 
λεγγύης, κύκλοι συζητήσεων). Έπει¬ 
τα από παρότρυνση και τοπικών φο¬ 
ρέων, έχουν διοργανώσει μέχρι στιγ¬ 
μής θεματικές συζητήσεις για τον χα¬ 
ρακτήρα της δημόσιας ραδιοτηλεό¬ 
ρασης, για το μέλλον της δημόσιας 
υγείας, τη δημόσια εκπαίδευση κ.α., 
με σταθερή μεν αλλά περιορισμένη 
συμμετοχή και αρκετές παρεμβάσεις 
κινηματικού χαρακτήρα. Και στις δύο 


συζητήσεις έμπαινε κεντρικά το ζήτη¬ 
μα της πτώσης αυτής της κυβέρνησης 
και της ανατροπής της πολιτικής των 
μνημονίων, καθώς και ζητήματα ερ¬ 
γατικού ελέγχου και αυτοδιαχείρισης. 
Έντονη αναφορά έγινε και στην ανά¬ 
γκη για εργατική εξουσία από κομμά¬ 
τια της άκρας αριστεράς. Σημειωτέ- 
ον ότι όλες οι συζητήσεις έγιναν στα 
πλαίσια ζωντανής ραδιοφωνικής εκ¬ 
πομπής, καθώς ο σταθμός δεν έχει 
σταματήσει να εκπέμπει ούτε για ένα 
λεπτό και συνεπώς δίνει χώρο σε πλή¬ 
θος απόψεων, οι οποίες υπό οποιεσ- 
δήποτε άλλες συνθήκες θα ήταν εξαι¬ 
ρετικά δύσκολο ν’ ακουστούν στα κυ¬ 
ρίαρχα ΜΜΕ. Μια δεύτερη πορεία 
έγινε στις 19/6 με αφορμή την ανα¬ 
κοίνωση της απόφασης του ΣτΕ, με 
συμμετοχή περίπου 700 ατόμων. 

Μέχρι τώρα υπάρχει μια σταθε¬ 
ρή συσπείρωση γύρω από τον αγώ¬ 
να των εργαζομένων, ωστόσο κυρί¬ 
ως από πολιτικούς φορείς και οργα¬ 
νώσεις της άκρας αριστεράς. Πλην 
αυτών, η ενεργή συμπαράσταση της 
τοπικής κοινωνίας, ειδικά τις τελευ¬ 
ταίες δύο εβδομάδες είναι αρκετά 
περιορισμένη. Το αποτέλεσμα είναι 
οι «επιτροπές διάδοσης» του αγώνα 
της ΕΡΤ να έχουν εκλείψει και να μην 
υπάρχει κάποια άλλη μορφή αυτοορ¬ 
γάνωσης ή συνέλευσης που να κινη¬ 
τοποιεί τους αλληλέγγυους μαζί με 
τους εργαζόμενους. Όμως η ανάγκη 
και η δυνατότητα να καταστεί η ΕΡΑ 
Ιωαννίνων ένα κέντρο αγώνα και εξέ¬ 
γερσης παραμένει και μπορεί ν’ ανα¬ 
ζωπυρωθεί, ανάλογα με τις γενικότε¬ 
ρες εξελίξεις. 

■ Παντελής Μ. 


Ο αγώνας στην ΕΡΤ-3 

Ανταπόκριση από Θεσσαλονίκη 

Α πό τις 12 Ιούνη, λίγο μετά τη ανακοίνωση του Κεδίκογλου 
για οριστικό κλείσιμο της ΕΡΤ, αρχίζει αυθόρμητα να μα¬ 
ζεύεται κόσμος έξω από το κτίριο της ΕΡΤ- 3 στη Θεσ¬ 
σαλονίκη. Εκεί καταλήγει και η προγραμματισμένη διαδήλωση δια¬ 
μαρτυρίας για την απαγωγή και παράδοση στις τουρκικές μυστικές 
υπηρεσίες του τούρκου αγωνιστή Μπουλούτ Γιαϊλά. 

Από τη Θεσσαλονίκη εκπέμπανε η ΕΡΤ-3, ο 102 ΕΜ, ο 95,8 ΕΜ- 
ραδιόφωνο του Πολιτισμού και το Γ Πρόγραμμα-Βραχέα για τους 
απόδημους Έλληνες. Ο αριθμός των εργαζομένων που απασχολού¬ 
νται ανέρχονται στους 433 (136 δημοσιογράφοι σε τηλεόραση και 
ραδιόφωνα, 84 διοικητικοί, 18 από τις ειδικότητες των οδηγών, επι¬ 
μελητών, καθαρισμού, εργατών μεταφορέων και 189 τεχνικοί). Απ’ 
αυτούς, οι 388 είναι αορίστου χρόνου ενώ οι 52 είναι ορισμένου 
χρόνου. 

Ήδη από την πρώτη στιγμή οι εργαζόμενοι, παρά το αρχικό σοκ 
που δέχτηκαν, ξεκινούν την οργάνωση του αγώνα τους. Η πρώτη 
συνέλευση των εργαζομένων που πραγματοποιείται την επομένη 
μέρα του «ξαφνικού θανάτου» είναι αρκετά μαζική, όπως και αυτές 
των επόμενων ημερών. Από τις συνελεύσεις απουσιάζει μεγάλο μέ¬ 
ρος των δημοσιογράφων, ενώ φαίνεται ξεκάθαρα ότι το πιο δυνα¬ 
μικό κομμάτι είναι οι τεχνικοί, οι οποίοι αναλαμβάνουν και τα πρα¬ 
κτικά καθήκοντα. Από την πρώτη συνέλευσή τους οι εργαζόμενοι 
αποφασίζουν: α) να κρατήσουν ανοιχτή την ΕΡΤ-3 και το Ραδιόφω¬ 
νο, β) την περιφρούρηση των κτιρίων σε 24ωρη βάση, για την προ¬ 
στασία του από εισβολή των ΜΑΤ, γ) καθημερινές συγκεντρώσεις 
έξω από την ΕΡΤ-3 με μουσικές εκδηλώσεις. Για να πραγματοποιη¬ 
θούν οι παραπάνω αποφάσεις, οι εργαζόμενοι στη συνέλευσή τους 
εξέλεξαν, για τον καλύτερο συντονισμό του αγώνα τους, τρεις επι¬ 
τροπές: επιτροπή περιφρούρησης, επιτροπή εξωστρεφών δράσεων 
και επιτροπή προγράμματος. 

Το πρωί, όμως, της Τετάρτης 13 Ιούνη, διμοιρίες των ΜΑΤ με πλή¬ 
ρη εξάρτηση και εργαλεία κοπής μετάλλων και παραβίασης θυρών, 
πραγματοποιούν εισβολή στο πάρκο κεραιών στο Χορτιάτη και ρί¬ 
χνουν το σήμα της ΕΡΤ-3 απομακρύνοντας τους εργαζομένους που 
βρίσκονταν στο σημείο ως ομάδα περιφρούρησης. Από ’κει και έπει¬ 
τα το κανάλι εκπέμπει μόνο από το διαδίκτυο. 

Οι συγκεντρώσεις έξω από την ΕΡΤ-3 τις πρώτες μέρες είχαν με¬ 
γάλη συμμετοχή, ενώ την ημέρα της 24ωρης απεργίας συμμετείχαν 
7.000 διαδηλωτές, ενώ στο επόμενο συλλαλητήριο (που αποφάσι¬ 
σαν οι ίδιοι οι εργαζόμενοι) την Κυριακή 16 Ιούνη, περίπου 5.000. 

Η προσπάθεια για δημιουργία μόνιμης επιτροπής αλληλεγγύης 
στον αγώνα των εργαζομένων δεν καρποφόρησε. Χωρίς ουσιαστι¬ 
κό αποτέλεσμα όμως κατέληξαν και οι κοινές συνελεύσεις μεταξύ 
εργαζομένων και φορέων, σωματείων κ.λπ. για την καλύτερη οργά¬ 
νωση του αγώνα. 

Η μοναδική έμπρακτη κίνηση στήριξης και προπαγάνδισης του 
αγώνα ήταν η δημιουργία των Ομάδων Ενημέρωσης -οι οποίες δη- 
μιουργήθηκαν με πρωτοβουλία της ΟΚΔΕ- και μοιράζουν το κεί- 
μενο-κάλεσμα των εργαζομένων στις γειτονιές της πόλης. Ήδη 
έχουν μοιραστεί πάνω από 8 χιλιάδες κείμενα. Απ’ αυτά τα μοιρά- 
σματα απουσιάζουν όλες οι άλλες πολιτικές δυνάμεις (ΚΚΕ, ΣΥΡΙ- 
ΖΑ, ΑΝΤΑΡΣΥΑ κ.λπ.) παρά τα μεγάλα λόγια τους για βοήθεια. Η 
παρουσία των παραπάνω δυνάμεων -εκτός του ΚΚΕ, που μετά την 
πρώτη εβδομάδα απλώς εξαφανίστηκε- περιορίζεται σε μια φυσική 
παρουσία στις καθημερινές απογευματινές διαδηλώσεις και μια μι¬ 
κρή συμμετοχή στη βραδινή περιφρούρηση. Καμιά διάθεση να ανοι¬ 
χτεί ο αγώνας προς τα έξω, ώστε να αποτελέσει η ΕΡΤ-3 ένα πραγ¬ 
ματικό κέντρο αγώνα. 

Έτσι, και λόγω των παραπάνω, την τελευταία εβδομάδα οι συγκε¬ 
ντρώσεις είναι όλο και πιο άμαζες. 

Στις συγκεντρώσεις τις τελευταίες εβδομάδες πραγματοποιού¬ 
νται και ανοιχτές συζητήσεις για διάφορα θέματα, όπως: η ιδιωτι¬ 
κοποίηση της ΕΥΑΘ, ο αγώνας στις Σκουριές κ.λπ. αλλά λόγω της 
ακατάλληλης ώρας -γίνονται στις 12 τα μεσάνυχτα- έχουν μικρή 
συμμετοχή. Επίσης, ανάλογες θεματικές συζητήσεις υπάρχουν και 
στο πρόγραμμα του καναλιού. 

- Οι συγκεντρώσεις έξω από την ΕΡΤ-3 πραγματοποιούνται κα¬ 
θημερινά στις 8 μμ και χρειάζονται την στήριξη όλων μας. 

- Η ΕΡΤ-3 εξακολουθεί να παράγει πρόγραμμα. 

Για το τηλεοπτικό, μπορείτε να επισκέπτεστε τους ιστοτόπους 
(ειΉΐΐνε) και \ν\ν\νΤΗ6ρΓ6δδρΓθ]6(:ί.(:οιη. 

Για το ραδιοφωνικό, τον ιστότοπο \ν\ν\ν.ν66ίΐ€.α)ΐη (ειΉταάΐο). 

- Όλοι στις Ομάδες Ενημέρωσης, για να ενισχύσουμε την αλλη¬ 
λεγγύη στον αγώνα των εργαζομένων της ΕΡΤ. 

■ Νίκος Κ. 

ΑΝΤΑΡΣΥΑ - ΞΓ Συνδιάσκεψη 

Ψάχνοντας ισορροπίες χάνοντας τον μποάσουλα 


Σ τη Β’ Συνδιάσκεψη της ΑΝΤΑΡΣΥΑ 
στις 1-2 Ιουνίου συμμετείχαν πάνω 
από 1.000 σύνεδροι, ενώ οι διαδικασί¬ 
ες κατέληξαν σε μια (σχεδόν ομόφωνη) Πολι¬ 
τική Απόφαση και στην εκλογή οργάνων. 

Στις απόψεις που κατατέθηκαν διακρί¬ 
νει κανείς προβληματισμό για την πορεία της 
ΑΝΤΑΡΣΥΑ, αναζήτηση απαντήσεων στα 
μεγάλα θέματα στρατηγικής και τακτικής 
της περιόδου. Όμως, αυτό το καταρχήν γνή¬ 
σιο ενδιαφέρον «πνίγεται» τελικά απ’ αυτό 
που φαίνεται να καθορίζει τα πάντα στο εσω¬ 
τερικό της ΑΝΤΑΡΣΥΑ: ένα διαρκές «κόψε 
ράψε» ανάμεσα σε επιλογές που τελικά δεν 
μπορούν να συμβιβαστούν. Αυτή η ακροβα¬ 
σία χαρακτηρίζει και την Απόφαση: 

1. Ένα μεγάλο μέρος, με πρωταγωνιστές 
τις ΑΡΑΝ-ΑΡΑΣ και μάλλον τους περισσό¬ 
τερους «ανένταχτους», χαρακτηρίζει σχεδόν 
ανοιχτά πλέον την ΑΝΤΑΡΣΥΑ ως μεταβατι¬ 
κό σχήμα και θέτει σε απόλυτη προτεραιότη¬ 
τα την άμεση σύμπραξη με το ρεφορμιστικό 
Σχέδιο Β’ (Αλαβάνος), ιδιαίτερα στις εκλο¬ 
γές. Βάση είναι απλά και μόνο το «έξω από το 
Ευρώ»: τα υπόλοιπα σημεία του λεγομένου 
«μεταβατικού προγράμματος» τελικά θυσιά¬ 
ζονται στο όνομα ευρύτερων «μετώπων». Τί¬ 
θεται όλο και πιο καθαρά ο στόχος μιας «αρι¬ 
στερής κυβέρνησης», εξωραϊζοντάς τον με 
αντιμαρξιστικές σάλτσες («πραγματική/ριζι- 
κή» δημοκρατικοποίηση ή και επαναστατικο- 
ποίηση! των αστικών κρατικών θεσμών κ.α.). 

2. Μια σειρά «προσωπικοτήτων», ιδιαίτε¬ 
ρα ακαδημαϊκών (π.χ. Ρούσης, Μαυρουδέας), 
έχουν απόψεις και πολιτική τοποθέτηση που 
τα τελευταία 20 χρόνια έχουν υποστεί πλή¬ 
θος μεταστροφών και μεταλλάξεων. Σήμερα 
κατακεραυνώνουν, με θεωρητικές αλχημεί¬ 


ες, όποιον αντιστέκεται σ’ αυτή τη ρεφορμι¬ 
στική, δεξιά μετατόπιση. Είναι εξοργιστικό ν’ 
αναγορεύονται σε τιμητές των πάντων, ιδιαί¬ 
τερα αγωνιστών και συνδικαλιστών με πασί¬ 
γνωστη συνεισφορά στο κίνημα (σε αντίθε¬ 
ση με τους όψιμους ακαδημαϊκούς επικριτές). 

3. Κομμάτι του ΝΑΡ (όχι όλο), το ΣΕΚ, 
μικρότερες ομάδες και κάποιοι «ανένταχτοι» 
προσπαθούν ν’ αντιταχθούν σ’ αυτή την πο¬ 
ρεία. Ωστόσο, φαίνεται να γίνονται όλο 
και λιγότερο πειστικοί, καθώς καταλήγουν 
απλά στη συνέχιση των «κεκτημένων» της 
ΑΝΤΑΡΣΥΑ - που ακριβώς πάνω στην ασά¬ 
φεια και ανεπάρκειά τους αναπτύχθηκε η ση¬ 
μερινή δεξιά μετατόπιση. 

Αυτός ο κατακερματισμός οφείλεται πο¬ 
λιτικά στα εξής λάθη της ΑΝΤΑΡΣΥΑ, που 
ωρίμασαν ιδιαίτερα τον τελευταίο χρόνο: 

(α) Στο «μεταβατικό αντικαπιταλιστι- 
κό πρόγραμμα». Πρόκειται για κατάχρηση 
του όρου (που έχει γίνει και του συρμού). Η 
ΑΝΤΑΡΣΥΑ δεν ξεκαθαρίζει ότι αυτό το πρό¬ 
γραμμα συνδέεται με την επιβολή μιας «κυ¬ 
βέρνησης των εργαζομένων», δηλ. με τη σο¬ 
σιαλιστική επανάσταση. Οπότε το «μεταβα¬ 
τικό» εκφυλίζεται στο να σημαίνει κάτι «εν¬ 
διάμεσο», τι θα κάνει μια αριστερή κυβέρνη¬ 
ση. Ο Ρούσης και συνοδοιπόροι του το έχουν 
παραδεχτεί καθαρά. Έτσι, το «αριστερό μέ¬ 
τωπο» δεν είναι βήμα μόνο προς το Σχέδιο Β’ 
αλλά αντικειμενικά προς το ΣΥΡΙΖΑ. 

(β) Στην αντίληψη της κρίσης και της 
πάλης ενάντια σε Ευρώ/Ε.Ε. Ο στόχος της 
εξόδου από Ευρώ/Ε.Ε. είναι κοινός στην 
ΑΝΤΑΡΣΥΑ. Όμως, σχεδόν απουσιάζει κάθε 
σύνδεσή του με διεθνιστικές αναφορές και 
στόχους (π.χ. αγώνες στην Ευρώπη, Ενωμέ¬ 
νες Σοσιαλιστικές Πολιτείες της Ευρώπης). 


Έτσι και το πρόβλημα του Ευρώ αυτονομεί- 
ται απ’ αυτό της κρίσης, θεωρώντας σχε¬ 
δόν ανοιχτά ότι η κρίση οφείλεται στο Ευρώ. 
Οπότε οι «ορθόδοξες» διαβεβαιώσεις περί 
«δομικής κρίσης» (διαπίστωση που για τους 
επαναστάτες σημαίνει συγκεκριμένα καθήκο¬ 
ντα) πάνε περίπατο. 

(γ) Στην αντίληψη για το κίνημα. Υπάρ¬ 
χουν δύο οπτικές, μονόπλευρες και ανεπαρ¬ 
κείς. Από τη μία, ότι οι ήττες που έχει υποστεί 
το κίνημα είναι καθοριστικές, οπότε η ανά¬ 
καμψή του περνάει από το «αριστερό μέτω¬ 
πο». Πρόκειται για έμμεση αλλά δόλια υπο¬ 
τίμηση των αγώνων, έλλειψη πίστης στις δυ¬ 
νάμεις της εργατικής τάξης, όσο κι αν περι¬ 
οδικά αυτή η άποψη υποχρεώνεται σε αναδί¬ 
πλωση (υπό το βάρος π.χ. της έκρηξης στην 
ΕΡΤ ή της εξέγερσης στην Τουρκία). Από την 
άλλη (η άποψη κυρίως του ΣΕΚ), ότι το κίνη¬ 
μα απλά αναπτύσσεται από σταθμό σε σταθ¬ 
μό, οπότε παρακάμπτεται κάθε σοβαρή συ¬ 
ζήτηση για τα καθήκοντα ανασυγκρότησης- 
ανασύνθεσής του. Έτσι, η ΑΝΤΑΡΣΥΑ δεν 
μπορεί να έχει ένα σχέδιο αγώνων και καθέ¬ 
νας στο εσωτερικό της κάνει ό,τι καταλαβαί¬ 
νει (στο εργατικό, στο αντιφασιστικό κ.λπ.). 

Τα δύο μπλοκ-τάσεις μέσα στην ΑΝΤΑΡ¬ 
ΣΥΑ είναι περίπου ισοδύναμα (φαίνεται και 
στο ποιοι εκλέχτηκαν), πράγμα που θα την 
οδηγεί σε σταδιακή παράλυση. Οι «πρωτο¬ 
βουλίες» της θα έχουν όλο και μικρότερη αξία 
για το κίνημα. Ενώ οι υποστηρικτές της συ- 
μπόρευσης με το Σχέδιο Β’ γίνονται όλο και 
πιο «τολμηροί» και απαιτητικοί (π.χ. πρόσφα¬ 
το κείμενο υπογραφών), σπρώχνοντας την 
ΑΝΤΑΡΣΥΑ να γίνει ένα διακοσμητικό «μέ¬ 
τωπο του μετώπου» (του «αντικαπιταλιστι- 


κού» μέσα στο «αριστερό», του «επαναστατι¬ 
κού» μέσα στο «αντιΕΕ» κ.ο.κ.). Και μάλιστα 
συμμαχώντας με τον Αλαβάνο, που δεν δια¬ 
θέτει απολύτως τίποτα σε σύγκριση με τη σο¬ 
βαρή επιρροή της ΑΝΤΑΡΣΥΑ σε συνδικαλι¬ 
στές, φοιτητές κ.α. - είναι πράγματι για γέ¬ 
λια και για κλάμματα μια τέτοια «συμμαχία»! 
Αλλά και απ’ την ανάποδη, κάθε προσπάθεια 
ανακύκλωσης ερμηνειών της εξισορροπη- 
τικής φόρρμουλας του «αγωνιστικού μετώ¬ 
που ρήξης-ανατροπής» είναι καταδικασμένη: 
όλοι στην ΑΝΤΑΡΣΥΑ το επικαλούνται, κα¬ 
θένας το ερμηνεύει όπως θέλει. 

Αυτή η παράλυση είναι ήδη ορατή: όλο 
και μεγαλύτερη έμφαση της ΑΝΤΑΡΣΥΑ σε 
«καλέσματα στην Αριστερά», ακολουθητι- 
σμός πολλών κομματιών της απέναντι στο 
ΚΚΕ, δυσκοιλιότητα να προτάξει τον πολι¬ 
τικό στόχο της Γενικής Απεργίας Διάρκει¬ 
ας, απουσία αυτοκριτικής για την στάση της 
(Παρεμβάσεις) στο σοβαρό τεστ της επιστρά¬ 
τευσης των καθηγητών (για όλα φταίνε οι 
«άλλοι», οι «ξεπουλημένοι γραφειοκράτες») 
κ.α. Και ο κατακερματισμός θα παροξυνθεί 
αν το ΝΑΡ προχωρήσει συγκεκριμένα στην 
ίδρυση νέου «κομμουνιστικού κόμματος/φο¬ 
ρέα», όπως έχει εξαγγείλλει για το επερχόμε- 
νο 3° Συνέδριό του. 

Όλοι «μαζί» και ο καθένας χώρια, λοιπόν. 
Παρότι θ’ ανακαλυφθούν πολλές οπορτου- 
νιστικές «επαναδιατυπώσεις» για την τεχνη¬ 
τή διατήρηση της ΑΝΤΑΡΣΥΑ, θ’ αποδειχτεί 
αδύνατο να συγκεραστούν αυτές οι διαφο¬ 
ρές. Η διάρρηξη της ΑΝΤΑΡΣΥΑ δεν φαντά¬ 
ζει μακρινή και ο τρόπος που οδεύει προς τα 
εκεί μάλλον θ’ αφήσει αρνητικά σημάδια σε 
πολλούς αγωνιστές. Τέλος, αυτή η κρίση σχε¬ 
τίζεται με την εσωτερική της λειτουργία, που 
θυμίζει όλο και περισσότερο (στη Συνδιάσκε¬ 
ψη έγιναν γνωστά αρκετά) το νεο-σοσιαλδη- 
μοκρατικό καθεστώς του γαλλικού ΝΡΑ, που 
πολύ σύντομα από «ελπιδοφόρο εγχείρημα» 
έχει φτάσει στα πρόθυρα της εξαφάνισης. 


Σύνοδος 68:Άΐυΐη μια αποτυχία των ιμπεριαλιστών 


Η ετήσια σύνοδος του 08 πραγ¬ 
ματοποιήθηκε στις 17-18 Ιού- 
νη, στην κατεχόμενη Βόρεια Ιρ¬ 
λανδία. Τα βασικά θέματα που 
συζήτησαν, αν και, όπως εξάλλου συμβαίνει 
τα τελευταία χρόνια, δεν κατέληξαν σε τίπο¬ 
τα ουσιαστικό, ήταν: 

1) Για την παγκόσμια οικονομική κρίση, 
φαίνεται να έχουν συνειδητοποιήσει ότι δεν 
πρόκειται να έχουν κοινή πολιτική αντιμε¬ 
τώπισης, γι’ αυτό ούτε καν προσπαθούν να 
«συνθέσουν» σε γενικόλογες διακηρύξεις 
μια κοινή πολιτική. Απλώς ικανοποιούνται 
με το να παραθέτουν δίπλα δίπλα τις εκ δια¬ 
μέτρου αντίθετες πολιτικές που εφαρμόζουν. 
Στο μακροσκελές ανακοινωθέν, αναφέρε- 
ται αυτολεξεί ότι «η ανάπτυξη και η αντι¬ 
μετώπισης της ανεργίας, θα επιτευχθούν με 
την ενίσχυση της ζήτησης, με την διασφά¬ 
λιση των δημοσιονομικών και την αξιοποί¬ 
ηση κάθε άλλης δυνατότητας». «Ενίσχυ¬ 
ση της ζήτησης» σημαίνει κεϊνσιανή πολιτι¬ 
κή δημιουργίας δημοσίων ελλειμμάτων, χρέ¬ 
ους και πληθωρισμού και «διασφάλιση των 
δημοσιονομικών» σημαίνει μονεταριστική 
πολιτική μείωσης των δημοσίων ελλειμμά¬ 
των, του χρέους και του πληθωρισμού! Πλή¬ 
ρης παραλογισμός ή ο καθένας κάνει το δικό 
του! Σε μια στιγμή που η ευρωπαϊκή κρίση 
κινδυνεύει να πυροδοτήσει μια νέα ανεξέ¬ 
λεγκτη παγκόσμια οικονομική κρίση, απεί- 
ρως μεγαλύτερη αυτής του 2007-09, αυτή η 
ανικανότητα των ιμπεριαλιστών να συμφω¬ 
νήσουν σε μια κοινή πολιτική, αυτή η απελ¬ 
πισμένη αποδοχή αυτής της κατάστασης ως 
αναπόφευκτης, είναι ότι πιο καταστροφικό 
για τον παγκόσμιο καπιταλισμό. 


2) Η Σύνοδος αποδέχτηκε τον συνεχιζό¬ 
μενο κατακερματισμό της παγκόσμιας οικο¬ 
νομίας. Πώς αλλιώς να εξηγήσει κανείς ότι 
στο κοινό ανακοινωθέν δεν υπάρχουν οι συ¬ 
νηθισμένοι ύμνοι για την παγκοσμιοποίηση 
και την απελευθέρωση των αγορών, τον Πα¬ 
γκόσμιο Οργανισμό Εμπορίου κ.α., αλλά η 
υιοθέτηση μιας άλλης στρατηγικής, αυτής 
των διμερών οικονομικών διακανονισμών 
για την απελευθέρωση του εμπορίου και της 
κίνησης των κεφαλαίων. Οι ΗΠΑ με την Ια¬ 
πωνία, ο Καναδάς με την ΕΕ, η Ιαπωνία με 
την ΕΕ, κ.ο.κ., αλλά πάντως όχι όλοι μαζί. 

Εδώ αξίζει να αναφέρουμε κάτι που εί¬ 
ναι σημαντικό: στην κοινή συνέντευξη τύ¬ 
που των ηγετών της ΕΕ και των ΗΠΑ, ανα¬ 
κοινώθηκε ότι ξεκινούν επίσημα οι διαπραγ¬ 
ματεύσεις για μια κοινή αγορά μεταξύ τους. 
Αυτό αποτελεί την κατάληξη μιας μακρό¬ 
χρονης διαδικασίας «ανεπίσημων» συνομι¬ 
λιών και αντανακλά τον φόβο των γερασμέ- 
νων ιμπεριαλιστών απέναντι στις ανερχόμε- 
νες δυνάμεις. Πόσο όμως είναι δυνατόν αυ¬ 
τές οι διαπραγματεύσεις να ολοκληρωθούν; 
Αυτό είναι αβέβαιο, και φάνηκε όταν απ’ την 
αρχή κιόλας η Γαλλία ζήτησε και πέτυχε την 
εξαίρεση των «πολιτιστικών προϊόντων»! 

3) Προς δυστυχία των μαζών της Αφρι¬ 
κής, οι ιμπεριαλιστές ανακάλυψαν ότι «η 
Αφρική είναι η νέα ανερχόμενη οικονομι¬ 
κή δύναμη του πλανήτη» δηλαδή το νέο 
ελντοράντο τους για άγρια εκμετάλλευ¬ 
ση. Αλλά και εδώ οι ανελέητοι ανταγωνι¬ 
σμοί τους αυτό που του επέτρεψαν να κατα¬ 
λήξουν είναι ότι θα πρέπει να εντείνουν την 
καταστολή (στην γλώσσα τους αυτό ονομά¬ 
ζεται «αντιμετώπιση της τρομοκρατίας και 


των απαγωγών») και ότι οι ανταγωνισμοί 
τους θα πρέπει να επιλύονται με διαφάνεια 
και χωρίς να παραβλέπεται η ενίσχυση των 
ντόπιων ελίτ. Τέλος, θεωρούν αυτονόητο ότι 
η Αφρική θα είναι το οικόπεδό τους δηλα¬ 
δή θα εκδιωχθούν οι ανεπιθύμητοι όπως η 
Κίνα, κ.α. 

4) Οι 08 ανακάλυψαν ότι η τάση των 
πολυεθνικών και γενικά της αστικής τά¬ 
ξης (δειλή στην αρχή του ύστερου καπιτα¬ 
λισμού, διαρκώς εντεινόμενη από την αρχή 
του μακρού κύματος κάμψης και σήμερα σε 
κατάσταση παροξυσμού) να μην πληρώνουν 
φόρους αλλά να δανείζουν το κράτος, έχει 
συμβάλει τα μέγιστα στην δημοσιονομική 
κρίση και απειλεί με κατάρρευση τις οικονο¬ 
μίες. Πράγματι, τα στοιχεία είναι αποκαλυ¬ 
πτικά: Ο Μπαρόζο ομολόγησε ότι κάθε χρό¬ 
νο η ΕΕ χάνει 1 τρις ευρώ λόγω της φοροα¬ 
ποφυγής των μεγάλων πολυεθνικών και των 
αστών — δηλαδή χάνεται κοντά το 7% του 
ΑΕΠ της, ή το 15-20% των κρατικών εσό¬ 
δων. Και όπως πέρυσι αποκάλυψαν οι Νβνν 
Υονίί Τίτηβ $, ενώ το 1980 φορολογούνταν το 
80% των επιχειρηματικών εσόδων, το 2009 
φορολογούνταν μόνο το 30%, και μάλιστα 
με μικρότερους φορολογικούς συντελεστές. 

Αλλά στο μόνο που κατέληξε το 08 ήταν 
να ξεκινήσει (αυτό δεν σημαίνει ότι και θα 
τελειώσει) μια προσπάθεια για καλύτερη δι¬ 
εθνή συνεργασία των εφοριακών υπηρεσι¬ 
ών, η δημιουργία ακόμα και μιας διεθνούς 
εφορίας, καθώς και να εξουσιοδοτήσει τον 
ΟΟΣΑ να δημιουργήσει μια βάση δεδομέ¬ 
νων για τις πολυεθνικές εταιρείες του πλα¬ 
νήτη — πράγμα που θα έχει μόνο επιστημο¬ 
νικό ενδιαφέρον αφού μετά την κατηγορη¬ 


ματική άρνηση Ομπάμα και Ολάντ, απετρά- 
πη η καταγραφή των πραγματικών ιδιοκτη¬ 
τών τους. Με άλλα λόγια το 08 αναγνωρίζει 
το πρόβλημα αλλά αφού αυτοί που επέτρε¬ 
ψαν την γέννησή του και το νομιμοποίησαν, 
τώρα αποφεύγουν και να το λύσουν! 

5) Στο φλέγον όσο και ακανθώδες ζήτη¬ 
μα της Συρίας, το 08, όπως ήταν αναμενόμε¬ 
νο, δεν κατέληξε πουθενά παρά μόνο σε ένα 
απίστευτα γενικόλογο ανακοινωθέν αφού οι 
αντιθέσεις, από την μια, των αμερικανών και 
ευρωπαίων ιμπεριαλιστών, του Ισραήλ, συ¬ 
ντηρητικών αραβικών καθεστώτων, κ.α. και, 
από την άλλη, των Ρώσων, Κινέζων, Ιρανών 
κ.α. είναι αβυσσαλέες και λυσσασμένες. Έτσι 
το 08 παρέπεμψε το θέμα σε νέα συνάντη¬ 
ση Αμερικανών και Ρώσων στις 25 Ιούνη 
(για να προετοιμαστεί η θρυλούμενη διεθνή 
συνάντηση του Αυγούστου για την Συρία), 
που όμως και αυτή, όταν πραγματοποιήθη¬ 
κε, απλώς κανόνισε μια νέα συνάντηση... 

Όμως το ότι δεν καταλήξανε πουθενά 
δεν σημαίνει ότι σιγά σιγά δεν βυθίζονται 
όλοι τους μέσα στην δίνη της συριακής κρί¬ 
σης. Ο Λίβανος είναι στα όρια του εμφυλίου, 
ο Ερντογάν αποδυναμωμένος, ο Άσαντ (με 
την έμψυχη βοήθεια της Χεζμπολάχ και την 
υλική των Ρώσων και Ιρανών) επανακάμπτει 
δριμύτερος και ήδη πολιορκεί το Χαλέπι, 
οι αμερικανοί έχουν αποφασίσει την στήρι¬ 
ξη των αντικαθεστωτικών με όπλα (χωρίς 
να διευκρινίζουν αν θα είναι μόνο ελαφρύς 
οπλισμός) και ενισχύουν την στρατιωτική 
περικύκλωση της Συρίας, κ.ο.κ., με αποτέλε¬ 
σμα η αρχική δίκαιη εξέγερση των συριακών 
μαζών, να μεταμορφώνεται με την παρέμβα¬ 
ση των ιμπεριαλιστών σε μια φρικτή περιφε¬ 
ρειακή σύγκρουση με ανείπωτες συνέπειες 
για τις μάζες της περιοχής. 

ΒΡΑΖΙΛΙΑ 

Το εκκωφανιικό ξύπνημα των «από κάτω» 


Ο ι σταθεροποιητικές τάσεις του 
βραζιλιάνικου καπιταλισμού 
έφτασαν στα όρια τους οδη¬ 
γώντας σε μια γιγάντια έκρη¬ 
ξη των αντιφάσεών του. Η φαινομενική 
σταθερότητα της αχανούς λατινοαμερικα¬ 
νικής χώρας φυσικά δεν θα μπορούσε να εί¬ 
ναι αιώνια. 

Η αγανάκτηση ξέσπασε σε πρωτοφα¬ 
νείς σε μαζικότητα διαδηλώσεις εκατοντά¬ 
δων χιλιάδων και εκατομμυρίων σε όλη την 
χώρα. Αφορμή στάθηκε η αύξηση των τι¬ 
μών των εισιτηρίων στα δημόσια μέσα με¬ 
ταφοράς. Σε πόλεις όπως το Σάο Πάολο (με 
20 εκατ. κατοίκους!), το Ρίο και το Μπέλ 
Οριζόντε, με τρομακτικά μεγάλες εκτάσεις 
και πληθυσμούς, το δράμα των μετακινή¬ 
σεων είτε με δημόσιες μεταφορές είτε με IX 
δεν έχει τέλος. Την ίδια στιγμή ο ηλεκτρικός 
σιδηρόδρομος, το πιο αποτελεσματικό μέσο 
μεταφοράς, έχει εγκαταλειφθεί πλήρως. Τέ¬ 
τοια είναι η κατάσταση που οι αστοί στην 
Βραζιλία πάνε για ψώνια στα υπερμάρκετ 
με ελικόπτερο! 

Όμως -όπως και στην Τουρκία με την 
καταστροφή ενός πάρκου από την κυβέρ¬ 
νηση-, έτσι και στην Βραζιλία η ακρίβεια 
και τα χάλια των μέσων μεταφοράς ήταν η 
αφορμή. Οι πραγματικές αιτίες της έκρηξης 
είναι βαθύτερες, όπως δηλώνουν σε κάθε 
ευκαιρία οι βραζιλιάνοι διαδηλωτές. Είναι η 
συνολικά οικτρή κατάσταση των δημόσιων 
υπηρεσιών υγείας, οι ταξικοί και ρατσιστι¬ 
κοί αποκλεισμοί στο εκπαιδευτικό σύστη¬ 
μα, η διαφθορά της κυβέρνησης, η ακραία 
καταστολή και η τεχνοκρατική αλαζονεία 
των κυβερνήσεων απέναντι σε λαϊκά αιτή¬ 
ματα όπως η μεταρρύθμιση της κοινωνικής 
ασφάλισης, η αγροτική μεταρρύθμιση, τα 
δικαιώματα των ιθαγενών λαών απέναντι 
στην κατασκευή μεγάλων φραγμάτων στον 
Αμαζόνιο κλπ. 

Παρά τους μεγάλους ρυθμούς ανάπτυ¬ 
ξης των τελευταίων ετών, φαίνεται πώς η 
καπιταλιστική κρίση αρχίζει και αγγίζει και 
την Βραζιλία, μια από τις αναδυόμενες δυ¬ 
νάμεις της παγκόσμιας καπιταλιστικής οι¬ 
κονομίας. Για ιστορικούς λόγους -σε σχέση 
με την υπόλοιπη Λατινική Αμερική- η Βρα¬ 
ζιλία παρέμεινε μια αχανής ενοποιημένη πε¬ 
ριοχή, κάτι που προσδίδει στον βραζιλιάνι- 
κο καπιταλισμό ένα στρατηγικό βάθος. Την 
δεκαετία του 1930 γνώρισε μια πρώτη βιο¬ 
μηχανοποίηση και στη συνέχεια -σε αντίθε¬ 
ση με τις υπόλοιπες χώρες της περιοχής-, η 
στρατιωτική δικτατορία του 1964 διευκόλυ¬ 
νε την βιομηχανοποίηση, αν και ήταν στε¬ 
νά δεμένη με τα συμφέροντα του γιάνκικου 
ιμπεριαλισμού. 

Στο δεύτερο μισό της δεκαετίας του 
’70 και κατά την διάρκεια του ’80 η Βραζι¬ 
λία γνώρισε την οργάνωσης μιας νέας ερ¬ 
γατικής τάξης και μεγάλους αγώνες. Προϊ¬ 
όν αυτού του προτσές ήταν η Ενιαία Ομο¬ 
σπονδία Εργατών (ΟΠΤ), μια εναλλακτι¬ 
κή μορφή στο παλιό γραφειοκρατικό συνδι¬ 
καλισμό, και το Κόμμα των Εργατών (ΡΤ) 
που αρχικά εξέφρασε μια προοδευτική εξέ¬ 
λιξη προς μια ταξική ανεξαρτησία πλατιών 
κομματιών της εργατικής τάξης, αν και 
κάτω από ένα ρεφορμιστικό πλαίσιο. Η επι¬ 
κράτηση αυτών των ρεφορμιστικών τάσεων 
που από την αρχή άφηναν αρκετό χώρο και 
στην καθολική εκκλησία, μετά την πτώση 
του “υπαρκτού σοσιαλισμού” και τις συνέ¬ 
πειες που αυτή είχε στην συνείδηση των ερ¬ 
γαζομένων, οδήγησαν σε μια γρήγορη αφο¬ 
μοίωση της ΟΙΙΤ και του ΡΤ στους μηχανι¬ 
σμούς της αστικής δημοκρατίας. 


Τις τελευταίες δεκαετίες στην Βραζιλία 
πραγματοποιήθηκαν δύο τεράστιες λαϊκές 
κινητοποιήσεις. Πρώτα, ο αγώνας “ΟίΓεΐΐαδ 
Υα” το 1982, ένα πλατύ δημοκρατικό κίνη¬ 
μα που επιχείρησε να σπάσει την στρατιω¬ 
τική δικτατορία που κυβερνούσε την χώρα 
από το 1964 και να επιβάλει την εκλογή 
του προέδρου από την λαϊκή ψήφο. Δέκα 
χρόνια αργότερα, μια μεγάλη κινητοποίη¬ 
ση των μαζών που ονομάστηκε “Εξω Κό- 
λορ” έδιωξε από την Προεδρία τον Κόλορ 
ντε Μέλλο για διαφθορά σε μεγάλο σχέδιο 
ιδιωτικοποίησης. Η τελευταία αυτή νικηφό¬ 
ρα κινητοποίηση συνέπεσε χρονικά με την 
ύφεση της ταξικής πάλης σε διεθνή κλίμα¬ 
κα και με την προσαρμογή των ΟΙΓΓ και ΡΤ 
στους αστικούς μηχανισμούς και την συ¬ 
νεργασία τους για να “σιδερώσουν” την τα¬ 
ξική πάλη στην Βραζιλία. 

Το 1995, με νέο πρόεδρο τον Φερνάντο 
Καρδόσο γράφεται ο επίλογος αυτού του 
προτσές με την μεγάλη πετρελαϊκή απερ¬ 
γία, η οποία έληξε με εκκωφαντική ήττα. Ο 
Καρδόσο έβαλε μπροστά ένα σχέδιο ιδιω- 
τικοποιήσεων, το λεγόμενο “Πραγματικό 
Σχέδιο”, και έκτοτε αν και εμφανίστηκαν δι¬ 
άφοροι αγώνες, όπως ενάντια στην μείω¬ 
ση των συντάξεων στο δημόσιο, υπήρξε μια 
σημαντική πτώση της ταξικής πάλης. Μετά 
από μακρόχρονες εξετάσεις ολοκληρωτι¬ 
κής αφομοίωσης στο σύστημα της αστικής 
τάξης, το ΡΤ κερδίζει τις εκλογές το 2003 
και μετατρέπεται στο κόμμα των νεόπλου¬ 
των και της υψηλής υπαλληλίας. Η άνοδος 
στην εξουσία του ΡΤ, που είχε τον άμεσο ή 
έμμεσο έλεγχο των κυριότερων μαζικών ορ¬ 
γανώσεων (ΟυΤ, Κίνημα των εργατών της 
υπαίθρου χωρίς γη ΜδΤ, φοιτητικές οργα¬ 
νώσεις), ισχυροποίησε τους σταθεροποιη¬ 
τικούς παράγοντες του συστήματος. Αυτό 
βοήθησε στη δημιουργία μιας αχανούς αγο- 


Σ ’ ένα εργοστάσιο παπουτσιών στην 
αλβανική πόλη Όιπτέδ (Δυρράχιο), 
ο υπουργός Δικαιοσύνης Χαλίλι, 
υποψήφιος με το Δημοκρατικό Κόμμα του 
απερχόμενου πρωθυπουργού Σαλί Μπερί- 
σα, συνοδευόμενος από τον ιταλό ιδιοκτή¬ 
τη, μιλάει στους εργάτες: «Αυτός ο επενδυ¬ 
τής έχει επιλέξει να έρθει εδώ και όχι στην 
Κίνα ή αλλού, γιατί οι φόροι είναι χαμηλοί 
και η κυβέρνηση Μπερίσα έχει πάρει σειρά 
διευκολυντικών μέτρων, όπως είναι η μείω¬ 
ση των εργοδοτικών εισφορών, η κατάργη¬ 
ση της φορολογίας για κέρδη από μισθούς, 
η κατάργηση του ΦΠΑ στις εισαγωγές πα¬ 
ραγωγικών μηχανημάτων. Είναι κατανοη¬ 
τό σε όλους ότι αν οι φόροι αυξηθούν, αυ¬ 
τός ο επενδυτής θα απομακρυνθεί, θα υπο¬ 
χρεωθεί να κλείσει το εργοστάσιο, θα υπο¬ 
χρεωθεί να απολύσει.» Ο ιδιοκτήτης αντα¬ 
ποδίδει: «Χωρίς αυτούς τους ανθρώπους 
εδώ και χωρίς αυτό το κόμμα, εμείς είμα¬ 
στε ένα τίποτα. Έχουμε ανάγκη αυτούς 
τους ανθρώπους για να μείνουμε εδώ». 

Αυτή η γκροτέσκα σκηνή αποτελεί τον 
απόλυτο δείκτη του καθεστώτος Μπερίσα. 
Τα πάντα στο κεφάλαιο ή χάος. Η εργατι¬ 
κή τάξη, τσακισμένη από την φτώχεια και 
την ανεργία (πάνω από 30% ), σχεδόν χω¬ 
ρίς καμιά αυτόνομη ταξική έκφραση (ορ¬ 
γανωτικά και πολιτικά), καλέστηκε στις 
κάλπες να ψηφίσει ανάμεσα σε πάνω από 
60 πολιτικά κόμματα και δύο μεγάλους 
συνδυασμούς, της δεξιάς του Μπερίσα και 
της λεγάμενης «αριστεράς» τουΈντι Ράμα. 


ράς και ταυτόχρονα μιας τρομερής κοινω¬ 
νικής ανισότητας, με μια από τις πιο ανισο¬ 
μερείς διανομές εισοδήματος στον κόσμο. 
Έτσι η Βραζιλία έγινε ένας από τους μεγα¬ 
λύτερους παγκόσμιους εξαγωγείς πρώτων 
υλών. Ταυτόχρονα στοιχειώδη αναδιανεμη¬ 
τικά μέτρα του ΡΤ για να χτυπηθεί η ακραία 
φτώχεια, όπως δάνεια για κατοικίες και αυ¬ 
τοκίνητα, έδωσαν μια αίσθηση βελτίωσης 
του επιπέδου διαβίωσης την τελευταία δε¬ 
καετία. 

Όμως οι πολιτικοί εκπρόσωποι της 
μπουρζουαζίας, που είχαν ξεχάσει ότι η βρα- 
ζιλιάνικη εργατική τάξη έχει μεγάλες παρα¬ 
δόσεις αγώνα, βρέθηκαν αντιμέτωποι αιφ¬ 
νίδια με την κοινωνική έκρηξη. Σχεδόν όλοι 
μιλάνε για μια τεράστια νεανική εξέγερση. 
Μια νέα γενιά βγαίνει για πρώτη φορά στο 
δρόμο, οι κινητοποιήσεις μαζικοποιήθηκαν 
με τρομερή ταχύτητα και επεκτάθηκαν σε 
όλη την χώρα, οι μορφές αυτοοργάνωσης 
μοιάζουν αρκετά με τα κινήματα των αγα- 
νακτισμένων στην Ευρώπη. Γρήγορα ενώ¬ 
θηκαν με τους νέους πλατιά λαϊκά στρώ¬ 
ματα και εργαζόμενοι. Εξαιρετικής σημασί¬ 
ας είναι το πολιτικό περιεχόμενο της κινη¬ 
τοποίησης, το οποίο εξηγεί και την γρήγορη 
αναδίπλωση της κυβέρνησης. Η πρόεδρος 
Ντίλμα Ρούσεφ ανακοίνωσε νέα επένδυση 
25 δις δολαρίων στις δημόσιες μεταφορές 
και διενέργεια δημοψηφίσματος για την δη¬ 
μιουργία Συντακτικής Συνέλευσης, με στό¬ 
χο την πολιτική μεταρρύθμιση. 

Η είσοδος στην σκηνή της μεγαλύτε¬ 
ρης εργατικής τάξης της Λατινικής Αμερι¬ 
κής είναι αναμφισβήτητα η αρχή μιας περι¬ 
όδου μεγάλων αγώνων. Ο βραζιλιάνικος γί¬ 
γαντας σηκώνεται στα πόδια του κάνοντας 
τους καπιταλιστές στην Βραζιλία και αλλού 
να τρέμουν. 

Ρ.Β. 


Το αναλογικό εκλογικό σύστημα εξα¬ 
σφάλισε μια μεγάλη πλειοψηφία αλλά όχι 
αυτοδυναμία για το Σοσιαλιστικό Κόμ¬ 
μα του Ράμα, ο οποίος θα αναγκαστεί να 
κυβερνήσει με τον Ιλίρ Μέτα, αρχηγό του 
Σοσιαλιστικού Κινήματος για την Ένταξη. 
Ο Μέτα, πρώην πρωθυπουργός των σοσι¬ 
αλιστών την περίοδο 1999-2002 και αργό¬ 
τερα συνεργάτης της κυβέρνησης Μπερί¬ 
σα, ήταν ο πρωταγωνιστής στο σκανδάλο 
που οδήγησε στις αιματηρές διαδηλώσεις 
του 2011. Ο συνδυασμός του Ράμα κέρδι¬ 
σε το 57% των ψήφων και 84 από τις 140 
έδρες στο κοινοβούλιο, ενώ ο συνδυασμός 
του Μπερίσα πήρε 39% και 56 έδρες, το 
χειρότερο ποσοστό στην ιστορία του. 

Αυτή η ιστορικής σημασίας ήττα υπο¬ 
χρέωσε τον ίδιο σε παραίτηση, μια κίνηση 
το λιγότερο απίθανη λίγους μήνες νωρίτε¬ 
ρα για τον πατριάρχη της διαφθοράς στη 
χώρα, έναν όψιμο σταλινικό που πρωτα¬ 
γωνίστησε στην παλινόρθωση του καπιτα¬ 
λισμού και συγκέντρωσε σταδιακά στα χέ¬ 
ρια του φοβερές εξουσίες και πλούτο. 

Και σ’ αυτές τις εκλογές, παρόλο που 
θεωρήθηκαν οι πιο δημοκρατικές στην 
ιστορία του αλβανικού κράτους, κάτω από 
τα βλέμματα 600 ξένων παρατηρητών, ση¬ 
μειώθηκε ένα χτύπημα με εκρηκτικό μηχα¬ 
νισμό ενάντια σε υποψήφιο της αντιπολί¬ 
τευσης του Ράμα στην πόλη νΐοΓε (Αυλώ¬ 
να) και έχασε τη ζωή του ένα στέλεχος επί¬ 
σης της αντιπολίτευσης από ανταλλαγή 
πυρών στην πόλη Εας στη βόρεια Αλβανία. 


ΑΜΕΣΗ ΑΠΕΛΕΥΘΕΡΩΣΗ 
ΤΟΥ Κ. ΣΑΚΚΑ 

Ο Κ. Σακκάς συνελήφθη στις 
4/12/2010 με τους Α. Μητρούσια, Γ. Κα- 
ραγιαννίδη και Σ. Αντωνίου. Κατηγορή- 
θηκε αρχικά για ανώνυμη τρομοκρατι¬ 
κή οργάνωση και διακεκριμένη οπλο¬ 
κατοχή και προφυλακίστηκε. Μετά από 
4 μήνες, όντας κρατούμενος στις φυλα¬ 
κές Ναυπλίου ενημερώθηκε ότι κατη- 
γορείται χωρίς κανένα καινούργιο στοι¬ 
χείο για συμμετοχή στη Συνομωσία Πυ¬ 
ρήνων της Φωτιάς (ΣΠΦ), κατηγορία 
την οποία αρνείται και προφυλακίστη¬ 
κε ξανά. Στις 6 Απρίλη 2012 κι ενώ η 
18μηνη προφυλάκιση πλησίαζε στη λήξη 
της προφυλακίστηκε εκ νέου, κατηγο¬ 
ρούμενος για 160 εμπρηστικές και βομ¬ 
βιστικές επιθέσεις την ευθύνη των οποί¬ 
ων είχε αναλάβει η ΣΠΦ. Για ακόμη μια 
φορά δεν έχει προκύψει κάποιο στοιχείο 
σε βάρος του και ουσιαστικά προφυλα¬ 
κίστηκε για την ίδια κατηγορία 2 φορές. 

Οι αλλεπάλληλες διώξεις του Κ. 
Σακκά και η συνεχιζόμενη «προφυλά- 
κισή» του επί 2,5 συνεχή χρόνια, κατα¬ 
πατούν κάθε στοιχειώδες δημοκρατι¬ 
κό και ανθρώπινο δικαίωμα, καταργούν 
στην πράξη ακόμα και το ίδιο το αστικό 
σύνταγμα. Ταυτόχρονα δείχνουν πόσο 
αδίστακτη, επικίνδυνη, αλλά και φοβι¬ 
σμένη είναι η αστική τάξη απέναντι σε 
όλους όσους αγωνίζονται, αντιστέκο¬ 
νται στα ολέθρια σχέδιά της. 

Ο Κ. Σακκάς αποφάσισε να προ¬ 
χωρήσει σε απεργία πείνας από τις 4/6, 
μέρα που έληξε το μέγιστο όριο προ- 
φυλάκισής του. Όπως τονίζει ο ίδιος η 
απεργία πείνας ως μέσο πάλης δεν εί¬ 
ναι κίνηση απελπισίας αλλά συνει¬ 
δητή επιλογή συνέχισης του αγώνα. 
Εκφράζουμε την αλληλεγγύη μας στον 
αγώνα του Κ. Σακκά και απαιτούμε την 
άμεση απελευθέρωσή του. 

Ε.Π. 


Παρότι η αποτίναξη του λαομίσητου 
καθεστώτος Μπερίσα δημιουργεί ελπίδες 
στην εργατική τάξη και τις φτωχές λαϊκές 
μάζες για καλυτέρευση του βιοτικού επι¬ 
πέδου και συνολικές αλλαγές, η κατάστα¬ 
ση κάθε άλλο παρά προμηνύεται θετική. Η 
μαύρη προπαγάνδα περί «μελλοντικής ευ¬ 
ρωπαϊκής Αλβανίας», που θρέφουν οι υπο¬ 
ψήφιοι «σωτήρες», είναι εξίσου επικίνδυνη 
με τη βία και τρομοκρατία του καθεστώτος 
Μπερίσα. Η κυρίαρχη πολιτική κάστα και 
οι σύμμαχοί τους τρέφονται αποκλειστικά 
καλλιεργώντας αυταπάτες για το Ευρώ και 
την Ε.Ε., ενώ την ίδια στιγμή έχουν μετα¬ 
τρέψει τη χώρα σε ντε φάκτο αποικία των 
ιμπεριαλιστών. 

Μια νέα πολιτική ριζοσπαστικοποίηση 
διαφαίνεται στην Αλβανία, έστω και δει¬ 
λά προς το παρόν. Πρόσφατες φοιτητικές 
κινητοποιήσεις και εκδηλώσεις αλληλεγ¬ 
γύης στους τούρκους εξεγερμένους, που 
αντιμετωπίστηκαν με ωμότατη βία, δεί¬ 
χνουν πως η αλβανική νεολαία δεν θα ανέ¬ 
χεται για πάντα τη σημερινή άθλια κατά¬ 
σταση. Οι εξελίξεις στην Ε.Ε. και η απότο¬ 
μη κατάρρευση των αυταπατών που καλ¬ 
λιεργούν ντόπιοι και ξένοι υπηρέτες του 
κεφαλαίου και των ιμπεριαλιστών, θα οδη¬ 
γήσουν αργά ή γρήγορα προς αυτή την κα¬ 
τεύθυνση. Είναι καθήκον των επαναστα¬ 
τών σε Ελλάδα και Αλβανία να συνεργα¬ 
στούν και να προετοιμαστούν γι’ αυτές τις 
εξελίξεις. 


Εκλογές στην Αλβανία: Νίκη του «αριστερού» Ράμα 

ΔΙΕΘΝΗ 


Ιούλιος-Αύγουστος 2013 


Ισπανία 

Το μαζικό εκπαιδευτικό κίνημα σταμάτησε 
τις άγριες περικοπές στην Παιδεία 

Τη στιγμή που η κυβέρνηση τον Σαμαρά επιστράτευε τους καθηγητές 
ενόψει των πανελλαδικών εξετάσεων , επιβάλλοντας έτσι την αύξηση του 
ωραρίου διδασκαλίας, στην Ισπανία, δάσκαλοι, καθηγητές, μαθητές και 
φοιτητές διαδήλωναν για τους ίδιους λόγους. 

I Παπαγιάννης Γιώργος 


Η κυβέρνηση Ραχόι, φιλοδοξώ¬ 
ντας να μειώσει το έλλειμμα 
από το 7% του ΑΕΠ το 2012 
στο όριο του 3%, που έχει 
θεσπίσει η ΕΕ, έως το 2016, 
προσπαθεί να περικόψει πάνω από 6,7 δις 
ευρώ από τη δημόσια παιδεία. Αυτό μεταφρά¬ 
ζεται, μεταξύ άλλων, σε κλείσιμο και συγχώ¬ 
νευση σχολικών μονάδων, μείωση του εκπαι¬ 
δευτικού προσωπικού, αύξηση των ωρών δι¬ 
δασκαλίας και του αριθμού των μαθητών σε 
κάθε τάξη — τη στιγμή μάλιστα που πολλά 
σχολεία αντιμετωπίζουν ήδη σοβαρές ελλεί¬ 
ψεις εξαιτίας των μέχρι τώρα περικοπών. 

Στις 9 Μαΐου, ξεπερνώντας κάθε προηγού¬ 
μενο αλλά και κάθε προσδοκία, δάσκαλοι και 
καθηγητές απέργησαν μαζικά και, μαζί με μα¬ 
θητές και φοιτητές που απείχαν από τα μα¬ 
θήματα, διαδήλωσαν ενάντια στις περικοπές 
στη δημόσια παιδεία, τόσο σε εθνικό όσο και 
σε τοπικό επίπεδο. 


Η απεργία αυτή — που ήταν η κορύφωση 
μιας σειράς κινητοποιήσεων κατά των περικο¬ 
πών — πραγματοποιήθηκε εν μέσω αποκαλύ¬ 
ψεων για σκάνδαλα δωροδοκίας του Λαϊκού 
Κόμματος (αδελφού κόμματος της ΝΔ στην 
Ισπανία). 

Με ποσοστά συμμετοχής στην απεργία 
που ξεπερνούν σύμφωνα με τα συνδικάτα το 
70%, πραγματοποιήθηκαν συγκεντρώσεις δι¬ 
αμαρτυρίας σε 30 πόλεις της Ισπανίας, με αί¬ 
τημα την παραίτηση του υπουργού Παιδείας 
Χοσέ Ιγνάθιο Βερτ. Πάνω από 120.000 ήταν 
ο αριθμός των διαδηλωτών στη Μαδρίτη, 
100.000 στη Βαρκελώνη, ενώ 4.000 φοιτητές 
συμμετείχαν στην πορεία που πραγματοποιή¬ 
θηκε στη Βαλένθια. 



Από την αρχή της σχολικής χρονιάς, η κε¬ 
ντρική κυβέρνηση έδωσε εντολή στις 17 αυ¬ 
τόνομες περιοχές της Ισπανίας να περικόψουν 
3 δις ευρώ από τις δαπάνες τους για την παι¬ 
δεία. Στα πλαίσια αυτά καλλιεργούνταν ένα 
κλίμα αύξησης των ωρών διδασκαλίας των 
εκπαιδευτικών κατά 2 ώρες (από 18 σε 20), 
στο σύνολο των 37,5 ωρών που εργάζονται 
συνολικά την εβδομάδα (πέραν των ωρών δι¬ 
δασκαλίας, στην Ισπανία υπολογίζονται και 
οι ώρες εργασίας για την προετοιμασία του 
εκπαιδευτικού πριν το μάθημα). Η αντίστοιχη 
αλλαγή που επιβλήθηκε με την επιστράτευση 
στην Ελλάδα προβλέπει αύξηση κατά 2 ώρες 
(από 21 στις 23 ώρες διδασκαλίας), σε σύνο¬ 
λο 40 ωρών που εργάζονται οι καθηγητές στη 
δευτεροβάθμια εκπαίδευση. 

Σύμφωνα με τα επίσημα στοιχεία, οι συγ¬ 
χωνεύσεις σχολείων και η αύξηση του ωρα¬ 
ρίου θα θέσουν 100.000 αναπληρωτές καθη¬ 
γητές εκτός εργασίας. Ο μέσος αριθμός μα¬ 
θητών ανά τάξη θα αυξηθεί κατά 20%, γεγο¬ 
νός που σηματοδοτεί την ποιοτική υποβάθμι- 
ση της παρεχόμενης εκπαίδευσης και θα οδη¬ 
γήσει εκτός εκπαιδευτικής διαδικασίας μεγα¬ 
λύτερο αριθμό μαθητών. Σύμφωνα με έκθεση 
του Οργανισμού Οικονομικής Συνεργασίας 
και Ανάπτυξης (ΟΟΣΑ), το ποσοστό των μα¬ 
θητών που ολοκληρώνουν τη δευτεροβάθμια 
εκπαίδευση στην Ισπανία ανέρχεται σε 74%, 
σε σύγκριση με το 85%, που αποτελεί το μέσο 
όρο στην ΕΕ. 

Παρά το γεγονός ότι η κεντροδεξιά κυβέρ¬ 
νηση Ραχόι διαθέτει απόλυτη πλειοψηφία στη 
Βουλή και θα μπορούσε να υπερψηφίσει την 
αύξηση του ωραρίου, προτίμησε, κάτω από 
το βάρος των κινητοποιήσεων και των σκαν¬ 
δάλων, να αναβάλει τη συζήτηση του νομο¬ 
σχεδίου, που ήταν προγραμματισμένη για την 
επόμενη μέρα της απεργίας. 

Επίσημα, η ισπανική κυβέρνηση επικαλεί¬ 
ται ως λόγο αναβολής κάποια ζητήματα «τε¬ 
χνικής φύσης» τα οποία θα πρέπει να επι¬ 
λυθούν, όπως η διδασκαλία των θρησκευ¬ 
τικών και ο αριθμός των ωρών διδασκαλίας 
της ισπανικής και της καταλανικής γλώσσας 
στην Καταλονία. Ωστόσο, οι αντιδράσεις που 
προκαλεί ο «οργανικός νόμος για τη βελτίω¬ 
ση της ποιότητας της εκπαίδευσης» ή «νόμος 
Βερτ» ξεπερνούν κατά πολύ αυτά τα ζητήμα¬ 
τα. 

Η ισπανική κυβέρνηση, όπως και η ελλη¬ 
νική, δαπανά δισεκατομμύρια για τη διάσωση 
των τραπεζών, ενώ την ίδια στιγμή περικόπτει 
τις δαπάνες για την παιδεία και την υγεία. Το 
μήνυμα που μας έστειλαν οι εκπαιδευτικοί, οι 
μαθητές και οι φοιτητές της Ισπανίας είναι ότι 
με μαζικούς και ανυποχώρητους αγώνες μπο¬ 
ρούμε να τους σταματήσουμε. 


^ Αφίσα: Τ )χι στην πανεπιστημιακή μεταρρύθμιση. 
Έξω οι εταιρείες απο τα πανεπιστήμια. 

Βερτ παραιτήσου!” 



στον κόσμο... 


ΛΙΒΑΝΟΣ 

Επεισόδια που δείχνουν την αυξανόμενη ένταση, εξαιτίας των 
εξελίξεων στη Συρία, σημειώθηκαν στις 9 Ιουνίου στην περιοχή Βιγ 
Ηαδδαη, όπου κατοικούν κυρίως υποστηρικτές της σιίτικης Χεζμπο- 
λάχ, η οποία έχει ταχθεί ανοιχτά υπέρ του Άσαντ και συμμετέχει στις 
πολεμικές επιχειρήσεις στη Συρία με μαχητές της στο πλευρό των κα¬ 
θεστωτικών δυνάμεων. Υποστηρικτές της Χεζμπολάχ συγκρούστη- 
καν με ομάδα διαδηλωτών που τάσσονται εναντίον της. Ένας ένο¬ 
πλος άνοιξε πυρ τραυματίζοντας αρκετούς διαδηλωτές. Λίγο αργότε¬ 
ρα ο στρατός επιβεβαίωσε το θάνατο ενός ατόμου από τα πυρά. Ο νε¬ 
κρός διαδηλωτής ήταν μέλος του κόμματος του Αχμάντ Ασάαντ, σι- 
ίτη πολιτικού, που τάσσεται ωστόσο κατά τις Χεζμπολάχ και ανήκει 
στο «Κίνημα της 14ης Μαρτίου» (αντισυριακός πολιτικός συνασπι¬ 
σμός). Δύο μέρες μετά, πραγματοποιήθηκε από σουνίτες, στο κέντρο 
της Βηρυττού, συγκέντρωση διαμαρτυρίας για το ρόλο της Χεζμπο¬ 
λάχ στη Συρία, ενώ οι υποστηρικτές των σύριων αντικαθεστωτικών 
στο Λίβανο έχουν αυξήσεις τις επιθέσεις τους κατά της Χεζμπολάχ. 

ΚΙΝΑ 

Περίπου 100 κινέζοι εργάτες κρατούν από τις 20/6 τον αμερικα- 
νό προϊστάμενό τους σε εργοστάσιο παρασκευής ιατρικών προμηθει¬ 
ών στο Πεκίνο, επειδή τους οφείλονται μισθοί 2 μηνών, ενώ απαιτούν 
αποζημιώσεις ίδιες μ αυτές που έλαβαν οι εργάτες που απέλυσε το 
παράρτημα της εταιρίας στη Φλόριντα. «Ζητάμε το αφεντικό να μας 
πληρώνει το μισθό και την αποζημίωση που μας οφείλει», είπε ο Γκάο 
Πινγκ, εργαζόμενος στη βιομηχανία. Ο κρατούμενος διευθυντής Τσιπ 
Σταρνς αρνείται τις κατηγορίες που αφορούν τους απλήρωτους μι¬ 
σθούς, υπογράμμισε δε πως από το πρωί του Σαββάτου περίπου 80 
εργάτες μπλοκάρουν κάθε έξοδο και δεν τον αφήνουν καν να κοιμη¬ 
θεί, καθώς χτυπούν τα παράθυρα του γραφείου του και τον τυφλώ¬ 
νουν με δυνατά φώτα. Ο Σταρνς είπε πως η εταιρία σκοπεύει να μετα¬ 
φέρει τον τομέα των πλαστικών στην Ινδία. Έφτασε στο Πεκίνο πριν 
μία εβδομάδα για να απολύσει τους τελευταίους 30 εργάτες του το¬ 
μέα. Εργάτες από άλλα παραρτήματα αντιλήφθηκαν τι συμβαίνει και 
άρχισαν όλοι μαζί να απαιτούν αποζημιώσεις. Η εκπρόσωπος των ερ¬ 
γατών Τσου Λιξιάνγκ, στις συζητήσεις με τον Σταρνς, είπε πως απαι¬ 
τούν ένα μέρος των μισθών που δεν έχουν λάβει ακόμα και μια «λογι¬ 
κή» αποζημίωση πριν φύγουν από τη δουλειά τους. Οι δικηγόροι της 
εταιρείας βρίσκονται σε διαπραγματεύσεις με τους εργαζόμενους με 
τη διαμεσολάβηση του Συμβουλίου Εργασίας της περιφέρειας της κι¬ 
νεζικής πρωτεύουσας και ενός εργατικού συνδικάτου. Ο Σταρνς δι¬ 
αβεβαίωσε ότι δεν υπέστη εκφοβισμό ή προπηλακισμό. Οι απεργια- 
κές κινητοποιήσεις και οι αγώνες στην Κίνα έχουν γίνει σχεδόν καθη¬ 
μερινό φαινόμενο τα τελευταία χρόνια, καθώς οι εργαζόμενοι διεκδι- 
κούν υψηλότερες απολαβές ενώ το διαθέσιμο φθηνό εργατικό δυνα¬ 
μικό περιορίζεται συνεχώς. 

ΙΤΑΛΙΑ 

Πάνω από εκατό χιλιάδες εργαζόμενοι, αλλά και συνταξιούχοι, 
συμμετείχαν στις 22/6 στην κινητοποίηση των ιταλικών συνδικάτων 
(ΟΟΙΕ, ΟΙ5Ε, ΙΠΕ) με κύριο σύνθημα «δουλειά σημαίνει δημοκρατία». 
Τα μεγαλύτερα συνδικάτα της Ιταλίας προχώρησαν σε κοινή διαδή¬ 
λωση, έπειτα από δέκα χρόνια χωριστών κινητοποιήσεων, λόγω των 
τεράστιων προβλημάτων που έχει αρχίσει να αντιμετωπίζει η ιταλι¬ 
κή εργατική τάξη ως συνέπεια της βαθύτατης, άνευ προηγουμένου 
τις τελευταίες έξι δεκαετίες, οικονομικής ύφεσης. Οι συνδικαλιστικοί 
φορείς διεκδικούν χρηματοδότηση του ταμείου ανεργίας, μείωση των 
φόρων και μέτρα κατά της ανεργίας των νέων. 

ΓΚΟΥΑΝΤΑΝΑΜΟ 

Πλέον το ένα τέταρτο των κρατούμενων στο Γκουαντάναμο σιτί¬ 
ζεται υποχρεωτικά προκειμένου να σταματήσει την απεργία πείνας, 
που συνεχίζεται για 140 μέρες (από τις 6 Φλεβάρη), με μοναδικό αίτη¬ 
μα την απελευθέρωση των κρατουμένων, καθώς το 95% αυτών κρα¬ 
τείται για πάνω από μία δεκαετία, χωρίς να τους έχει απαγγελθεί κα¬ 
τηγορία ή να έχουν δικαστεί. Σχεδόν και οι 166 κρατούμενοι συμμετέ¬ 
χουν στην απεργία πείνας. Τον περασμένο μήνα, ο Ομπάμα δεσμεύτη¬ 
κε για μία ακόμα φορά ότι θα κλείσει το Γκουαντάναμο. Δήλωσε τότε 
ότι επιθυμεί να τελειώσει ο «πόλεμος ενάντια στην τρομοκρατία» 
(«Αυτός ο πόλεμος, όπως όλοι οι πόλεμοι, πρέπει να τελειώσει», είπε 
χαρακτηριστικά). Δεσμεύτηκε ακόμη να τροποποιήσει ή να ακυρώσει 
την Άδεια Χρήσης Στρατιωτικής Βίας που χορήγησε το Κογκρέσο το 
2001. Ο δικηγόρος των κρατουμένων, Κάρλος Γουόρνερ, δήλωσε: «Η 
απεργία πείνας συνεχίζεται για δύο λόγους: επειδή ο στρατός αρνεί- 
ται να διαπραγματευτεί με τους κρατούμενους και επειδή ο πρόεδρος 
των ΗΠΑ, παρά τις δεσμεύσεις του, δεν έχει κάνει τίποτα για το κλεί¬ 
σιμο του κολαστήριου» 
































ΔΙΕΘΝΗ 

Εκλογές στο Ιράν 

Δύσκολη η αλλαγή πλεύσης 


Ιούλιος-Αύγουστος 2013 

Τ α εκλογικά αποτελέσματα της 
14 ης Ιούνη στο Ιράν μπορούν να 
εξηγηθούν στη βάση τριών πα¬ 
ραγόντων. 

1. Το Ιράν παραμένει αγκάθι για τους ιμπε¬ 
ριαλιστές. Από την επανάσταση και ανατρο¬ 
πή του Σάχη το 1979, οπότε έχασαν τον έναν 
πυλώνα τους στην περιοχή του Κόλπου (ο 
άλλος συνεχίζει να είναι η Σ. Αραβία), προ¬ 
σπαθούν να χτυπήσουν και να φιλοδυτικο- 
ποιήσουν το ιρανικό καθεστώς. Παρά την 
κατάρρευση του «υπαρκτού σοσιαλισμού», 
το πρόβλημα του ελέγχου των πρώτων υλών 
στην περιοχή παραμένει έντονο για τους 
ιμπεριαλιστές και ιδιαίτερα τις ΗΠΑ, ενώ οι 
νέες συνθήκες είναι εν δυνάμει πιο επικίνδυ¬ 
νες απ’ ό,τι οι ουσιαστικά προβλέψιμοι στα¬ 
λινικοί της πρώην ΕΣΣΔ. Γιατί το Ιράν παί¬ 
ζει με Ρωσία, Κίνα και Ινδία, που χρειάζονται 
πετρέλαιο για να συνεχίσουν την οικονομι¬ 
κή και πολιτική επίθεσή τους για την υπο- 
σκέλιση των πάλαι ποτέ πανίσχυρων ιμπε¬ 
ριαλιστών. Παρότι οι ΗΠΑ έχουν περικυ- 
κλώσει το Ιράν (Ιράκ, Αφγανιστάν), παρότι 
έχει ενταχθεί στον «Αξονα του Κακού» μετά 
την 11 η Σεπτέμβρη 2001, παρότι έχει πλη¬ 
γεί σημαντικά από το εμπάργκο των ιμπε¬ 
ριαλιστών και, τέλος, παρότι ήδη υφίσταται 
ένας ακήρυκτος πόλεμος (ηλεκτρονικές δο¬ 
λιοφθορές, εκρήξεις σε στρατιωτικές βάσεις, 
δολοφονίες ιρανών επιστημόνων που ερ¬ 
γάζονται στο πυρηνικό πρόγραμμα), ωστό¬ 
σο το Ιράν αποτελεί πλέον το σημαντικότε¬ 
ρο αντιαμερικάνικο-αντιδυτικό κράτος στον 
μουσουλμανικό κόσμο, με ισχυρές επιρροές 
και πέραν της Μ. Ανατολής. Ακόμα και στο 
ίδιο το αμερικάνικης στήριξης ιρακινό καθε¬ 
στώς κυριαρχούν οι φιλοϊρανοί σιίτες! Το κα¬ 
θεστώς Ασαντ στηρίζεται από το Ιράν και τη 
φιλοϊρανική λιβανέζικη Χεζμπολάχ. Η Ρω¬ 
σία θέλει το Ιράν στη συνδιάσκεψη για το 
συριακό με τους ιμπεριαλιστές! Ο στρατός 
και το ναυτικό του Ιράν (πρόσφατα εγκαινί¬ 
ασε νέο βαλλιστικό πύραυλο εδάφους-θα- 
λάσσης) απειλούν να κλείσουν τα στενά του 
Ορμούζ στραγγαλίζοντας την παγκόσμια οι¬ 
κονομία. Οι ΗΠΑ παρατηρούν τον εκλεκτό 
τους στη Βαγδάτη πρωθυπουργό Νούρι Αλ 
Μάλικι ότι αεροπλάνα φορτωμένα με όπλα 


συνδέουν το Ιράν με τη Συρία, διασχίζοντας 
τον ιρακινό εναέριο χώρο! Τέλος, Κίνα, Ινδία 
και Πακιστάν παρακάμπτουν το πετρελαϊ¬ 
κό εμπάργκο των ιμπεριαλιστών, ενώ συνε¬ 
χίζονται οι εργασίες για την κατασκευή αγω¬ 
γού που από το 2015 θα μεταφέρει πετρέ¬ 
λαιο από το Ιράν στην Κίνα μέσω Πακιστάν! 
Οι απειλές για επέμβαση των ΗΠΑ στο Ιράν 
δεν είναι λοιπόν λόγια, άσχετα αν αυτή την 
στιγμή μπορούν να το κάνουν. Αυτός όμως ο 
παράγοντας της σύγκρουσης («Δύση-μου- 
σουλμάνοι») «συσπειρώνει» τον ιρανικό λαό 
γύρω από την θεοκρατική κυβέρνηση και 
ισχυροποιεί το ιερατείο που καταδυναστεύ¬ 
ει εργατική τάξη και νεολαία. 

2. Από 680 υποψήφιους για τις προεδρικές 
εκλογές, το Συμβούλιο των Φρουρών (κο¬ 
ρυφαίο νομοθετικό σώμα) ενέκρινε μόνο 8, 
εκ των οποίων οι 5 ήταν συντηρητικοί εκλε¬ 
κτοί του αγιατολάχ Αλί Χαμενέι! Οι γυναίκες 
αποκλείστηκαν. Κυρίως όμως τέθηκε επί της 
ουσίας εκτός ολόκληρη η αντιπολίτευση του 
«Πράσινου Κινήματος» των αντικυβερνητι- 
κών διαδηλώσεων του 2009. Οι ηγέτες του 
Μοσαβί και Καρουμπί βρίσκονται σε κατ’ οί¬ 
κον περιορισμό, ενώ τουλάχιστον 2.600 άν¬ 
θρωποι είναι κρατούμενοι συνείδησης. Οι 
Φρουροί απέκλεισαν μάλιστα τον πρώην 
πρόεδρο (1989-1997 ) Χασεμί Ραφσαντζα- 
νί -που εκπροσωπούσε τους «μεταρρυθμι¬ 
στές» στο θεοκρατικό στρατόπεδο- και τον 
Ραχίμ Μασιέ, στενό συνεργάτη του απερχό¬ 
μενου προέδρου Αχμαντινετζάντ. Στη συνέ¬ 
χεια παραιτήθηκε ένας συντηρητικός, για να 
ενισχυθούν οι άλλοι δύο κύριοι εκπρόσωποι 
του ιερατείου (ο πρώην υπουργός εξωτερι¬ 
κού Βελαγιατί και ο δήμαρχος της Τεχεράνης 
Καλιμπάφ). Ακολούθησε και η παραίτηση 
του κύριου υποψηφίου των μεταρρυθμιστών 
Ρεζά Αρέφ, επειδή έτσι ζήτησε ο ηγέτης του 
«μεταρρυθμιστικού κινήματος» πρώην πρόε¬ 
δρος Χαταμί (1997-2005), ώστε να ενισχυθεί 
ο μετριοπαθής κληρικός Χασάν Ροχανί (στις 
πρώτες δημοσκοπήσεις πήρε μόνο 7%). Τέ¬ 


λος, ο νυν διαπραγματευτής για το πυρηνικό 
πρόγραμμα του Ιράν Τζαλίλι, κλείνει τον κύ¬ 
κλο των επικρατέστερων από τους εναπομεί- 
ναντες 6 υποψηφίους. 

Ο μετριοπαθής Ρουχάνι ξέρει τα πράγμα¬ 
τα «από μέσα», έχοντας περάσει από καίριες 
θέσεις. Ωστόσο τον στήριξε το λεγόμενο «με- 
ταρρυθμιστικό κίνημα» του 2009 και ο ίδιος 
προεκλογικά μιλούσε για μεταρρυθμίσεις, 
απελευθέρωση πολιτικών κρατουμένων, δι¬ 
ασφάλιση ελευθεριών, «εθνική αξιοπρέπεια» 
(επικρίνοντας τον «εξτρεμισμό» του Αχμα- 
ντινετζάντ), βελτίωση της θέσης της γυναί¬ 
κας, δικαιώματα στην ενημέρωση, περιορι¬ 
σμό της παντοδυναμίας των μυστικών υπη¬ 
ρεσιών. Ωστόσο είναι φανερό ότι όλοι οι 
υποψήφιοι ελέγχονται ουσιαστικά από το ιε¬ 
ρατείο ή έχουν κάποια έγκρισή του, μάλιστα 
στην παρούσα δικτατορική μορφή του μετά 
την καταστολή του κινήματος του 2009! 

3. Στο εσωτερικό της χώρας, η κρίση, οι νε¬ 
οφιλελεύθερες πολιτικές, κυρίως το δυτικό 
εμπάργκο, έχουν οδηγήσει σε υψηλό πληθω¬ 
ρισμό, υψηλή ανεργία, πλουτισμό λίγων κα¬ 
θεστωτικών, πτώση της αξίας του νομίσμα¬ 
τος στο μισό, φρικτή οικονομική κατάσταση 
και απομόνωση από τις δυτικές οικονομίες. 
Πριν τις εκλογές, οι ΗΠΑ επέβαλαν κυρώ¬ 
σεις στις ξένες τράπεζες που πραγματοποι¬ 
ούν εν γνώσει τους συναλλαγές με το Ιράν, 
ενώ ανακοίνωσαν κυρώσεις σ’ ένα δίκτυο 
37 «επιχειρήσεων-βιτρίνα», με τις οποίες το 
Ιράν προσπαθεί να παρακάμπτει το εμπάρ¬ 
γκο. Οι διαρκείς πιέσεις έχουν δημιουργήσει 
στον ιρανικό λαό μια διάθεση ν’ απεγκλω¬ 
βιστεί από το βαρύ τίμημα του «ανένδοτου 
απομονωτισμού». Ο Ρουχάνι έθιξε επανει¬ 
λημμένα το ζήτημα-ταμπού του «αδιεξόδου 
στις συνομιλίες για το πυρηνικό πρόγραμμα 
και τις επαχθείς κυρώσεις». 

Έτσι εξηγείται γιατί στις 14/6 ο ιρανι¬ 
κός λαός τον στήριξε με 50,7% (απρόσμε¬ 
νη νίκη από τον α’ γύρο), μιας και δεν είχε 
άλλη εκλογική εναλλακτική αλλά και χωρίς 

η πλειοψηφία να θέλει πλήρη ρήξη με το κα¬ 
θεστώς, καθώς απορρίπτει τον εκπολιτισμό 
από τις «δυτικές δημοκρατίες» με όπλα και 
εμπάργκο! Είναι ένα μήνυμα για την ιρανι¬ 
κή ηγεσία, που πρέπει να λάβει πλέον υπό¬ 
ψη την επιστροφή των «μεταρρυθμιστών». 

Ο λαός πανηγύρισε στους δρόμους, φω- 
νάζοντας ακόμα και συνθήματα υπέρ του 
«πράσινου» Μουσαβί. Χαρακτηριστικό σύν¬ 
θημα το «Μέτρησαν και τη δική μου ψήφο!», 
αναφορά στην εκλογική νοθεία του 2009. 
Ωστόσο, είναι αμφίβολο αν ο Ρουχάνι θέλει 
να υψώσει ανάστημα στο υπάρχον δίκτυο 
εξουσίας ή να προσεγγίσει τις ΗΠΑ, έστω 
και προσεκτικά. Καταρχήν δεν μπορεί να 
πάρει πρωτοβουλίες χωρίς την στήριξη του 
Αγιατολάχ και των Φρουρών. Αλλά μάλλον 
δεν έχει τέτοια διάθεση. Αμέσως έτεινε χείρα 
συνεργασίας στο ιερατείο. Πρόκειται για μια 
«αλλαγή» μέσα στο σύστημα. Εξάλλου, οι 
πρώτες δηλώσεις του θέλουν συνέχιση του 
πυρηνικού προγράμματος για ειρηνικούς 
σκοπούς (ταυτόχρονα με την οικοδόμηση 
μέτρων αμοιβαίας εμπιστοσύνης με τους Δυ¬ 
τικούς, ώστε να αρθούν οι κυρώσεις), σταμά- 
τημα κάθε ξένης επέμβασης στη Συρία (και ο 
συριακός λαός ν’ αποφασίσει για το μέλλον 
της χώρας), αναζωογόνηση της οικονομίας 
με στήριξη των αδύναμων και ταυτόχρονα 
αναζήτηση επενδύσεων! * 

Όλοι οι ιμπεριαλιστές μίλησαν για «εν 
δυνάμει ελπιδοφόρο αποτέλεσμα...», πλην 
του Ισραήλ που απείλησε και πάλι με επέμ¬ 
βαση. Ωστόσο οι δυνατότητες ελιγμών τόσο 
των ιμπεριαλιστών όσο και του ιρανικού κα¬ 
θεστώτος είναι ελάχιστες. Ειδικά όσο η κρίση 
εντείνει τους παγκόσμιους ανταγωνισμούς. 

* Ο/ «μεταρρυθμιστές» υποστηρίζουν τη 
φιλελευθεροποίηση της οικονομίας (νεοφιλε¬ 
λεύθερα μέτρα, ιδιωτικοποιήσεις) και συνερ¬ 
γασία με τα δυτικά κεφάλαια. Οι « συντηρη¬ 
τικοί » του στρατιωτικο-θρησκευτικού συ¬ 
μπλέγματος θέλουν μια « ελεγχόμενη » οικο¬ 
νομία, με στήριξη των φτωχών λαϊκών στρω¬ 
μάτων, κύρια της επαρχίας, μέσω θρησκευτι¬ 
κών οργανώσεων ή και εντάσσοντας τα στους 
Φρουρούς. 


Συρία 

Αντεπίθεση Ασαντ, κίνδυνος παρατεταμένου εμφυλίου και περιφερειακής σύρραξης 



Ν έα τροπή παίρνει η κατά¬ 
σταση στη Συρία μετά την 
επιτυχία των καθεστωτι¬ 
κών δυνάμεων να απωθή¬ 
σουν τους αντικαθεστωτι- 
κούς από τα περίχωρα της Δαμασκού, να κό¬ 
ψουν τις γραμμές ανεφοδιασμού τους από τα 
νότια σύνορα μέχρι την κεντρική πόλη Χομς, 
να καταλάβουν την πόλη Κουσάιρ, στρατη¬ 
γικής σημασίας σουνιτικό θύλακα που ελέγ¬ 
χει την επικοινωνία της Δαμασκού με την πα¬ 
ράκτια ζώνη και τη Χομς και να διεκδικούν 
πλέον με αξιώσεις τη μεγαλύτερη πόλη της 
χώρας, το Χαλέπι. Για πρώτη φορά, μετά από 
έναν ολόκληρο χρόνο, οι κυβερνητικές δυ¬ 
νάμεις έχουν διασφαλίσει την ολοκληρωτική 
κυριαρχία του Ασαντ από τα ιορδανικά σύ¬ 
νορα μέχρι τη Χομς και τις ακτές της χώρας. 
Πρόκειται για ένα σοβαρότατο πλήγμα για 
τους αντικαθεστωτικούς και τα ιμπεριαλιστι¬ 
κά κέντρα που τους στηρίζουν και μια ανα¬ 
τροπή στην ισορροπία δυνάμεων που είχε 
εγκαθιδρυθεί εδώ και μήνες. 

Είναι αλήθεια πως αυτή η απροσδόκη¬ 
τη επιτυχία οφείλεται (πέρα από την έμπρα¬ 
κτη στήριξη που παρέχει από την αρχή η Ρω¬ 
σία, το Ιράν και η Κίνα στο καθεστώς Ασαντ) 
και στην ενεργή συμβολή της Χεζμπολάχ του 
γειτονικού Λιβάνου, που φανερά πλέον ενι¬ 
σχύει με μαχητές της τις δυνάμεις του κα¬ 
θεστώτος, με το σκεπτικό ότι έτσι στηρίζει 


την Αντίσταση και πολεμά τον ιμπεριαλιστι¬ 
κό άξονα. Ο βαθύτερος, ωστόσο, λόγος της 
αναπάντεχης αντοχής και αντεπίθεσης του 
συριακού καθεστώτος είναι τα ίδια τα οξυ- 
νόμενα προβλήματα της συριακής αντίστα¬ 
σης, που όχι μόνο δεν έχει αποκτήσει καμιά 
ιδεολογική συνάφεια, εσωτερική συνοχή και 
κοινή στρατηγική αλλά παραμένει κατακερ¬ 
ματισμένη να άγεται και να φέρεται από τον 
ελεγχόμενο από τους ιμπεριαλιστές «Εθνι¬ 
κό Συριακό Συνασπισμό» και τις ομάδες των 
φανατικών μουσουλμάνων, που συναγωνί¬ 
ζονται σε αγριότητα τον καθεστωτικό στρα¬ 
τό στην προσπάθειά τους να ελέγξουν περι¬ 
οχές (κατά προτίμηση τις πετρελαιοπαραγω¬ 
γές) και να επιβάλλουν τον ισλαμικό νόμο. 

Αυτή η κατάσταση εξηγεί και το συνεχι¬ 
ζόμενο δισταγμό των ευρωπαίων και αμερι- 
κάνων ιμπεριαλιστών να εμπλακούν πιο βα¬ 
θιά: Η πολυσυζητημένη ειρηνευτική διάσκε¬ 
ψη στη Γενεύη, που προετοιμάζουν ΗΠΑ και 
Ρωσία από κοινού, πάει από αναβολή σε ανα¬ 
βολή (η τελευταία ενημέρωση κάνει λόγο 
για Αύγουστο), καθώς όλες οι πλευρές προ¬ 
σπαθούν να ενισχύσουν τη διαπραγματευτι¬ 
κή θέση τους. Η άρση του εμπάργκο όπλων 
προς τους αντάρτες που ψήφισε η Ε.Ε. μετά 
από έντονες πιέσεις της Βρετανίας και της 
Γαλλίας, έχει μάλλον το χαρακτήρα άσκησης 
πίεσης προς το καθεστώς Ασαντ αφού δεν 
σκοπεύουν να προχωρήσουν άμεσα σε χορή¬ 


γηση βαρύτερου εξοπλισμού στους αντάρ¬ 
τες. Το ίδιο ισχύει για τους Αμερικάνους και 
την απόφαση Ομπάμα να παράσχει «άμεση» 
στρατιωτική βοήθεια στους αντικαθεστωτι- 
κούς, χωρίς να διευκρινίζεται τι περιλαμβά¬ 
νει αυτή και χωρίς να γίνεται αναφορά στα 
βαρέα όπλα, τα αντιαεροπορικά συστήματα 
και τη ζώνη απαγόρευσης πτήσεων που ζη¬ 
τούν επίμονα οι αντάρτες. Είναι φανερή η 
κωλυσιεργία του Ομπάμα και όχι μόνο, περι- 
μένοντας -μάλλον άδικα- την ενίσχυση των 
πιο μετριοπαθών φιλοϊμπεριαλιστικών δυνά¬ 
μεων της αντιπολίτευσης. 

Η κατάσταση, ωστόσο, δεν δείχνει να 
εξομαλύνεται ή να ακολουθεί τους ιμπερι¬ 
αλιστικούς σχεδιασμούς, αλλά παρουσιά¬ 
ζει δείγματα εκτροχιασμού και μετατροπής 
του εμφυλίου σε περιφερειακή σύγκρουση: 
η ανθρωπιστική κρίση και οι αθρόες εκτοπί¬ 


σεις πληθυσμών μέσα στην ίδια τη Συρία τεί¬ 
νουν να πάρουν ανεξέλεγκτες διαστάσεις· οι 
συγκρούσεις μεταξύ σουνιτών - σιιτών μετα- 
φέρονται πια και στο Λίβανο, όπου οι εκλο¬ 
γές, οι οποίες επρόκειτο να γίνουν τον Ιούνη, 
αναβλήθηκαν για το Νοέμβριο του 2014· το 
Ισραήλ (που είχε μέχρι πρόσφατα κρατήσει 
μια προσεκτική ουδέτερη στάση) προχώρησε 
για τρίτη φορά μέσα στο 2013 σε βομβαρδι¬ 
σμούς εντός συριακού εδάφους και αυτή τη 
φορά ο συριακός στρατός απάντησε πλήττο- 
ντας όχημα του ισραηλινού στρατού στα κα- 
τεχόμενα συριακά εδάφη του Γκολάν. Δίπλα 
σε αυτά, η εκρηκτική κατάσταση σε Τουρκία, 
Αίγυπτο αλλά και στις υπόλοιπες χώρες της 
Αραβικής Άνοιξης, δημιουργούν ένα εκρη¬ 
κτικό πλαίσιο για τις εξελίξεις στη Συρία και 
την ευρύτερη περιοχή. 

I Μαρία Κτιστάκη 






























14 Εργατική Πάλη 


ΙΔΕΟΛΟΓΙΑ 


Ιούλιος-Αύγουστος 2013 



Η ιστοριογραφία σχετικά με 
τα δραματικά γεγονότα της 
δεκαετίας του ’40 στη χώρα 
μας εστιάζει σε πολύ μεγά¬ 
λο ποσοστό στη δράση του 
αντάρτικου στην ύπαιθρο. Ωστόσο, οι ερ¬ 
γατικοί αγώνες στα μεγάλα αστικά κέντρα 
ήταν το ίδιο ή και περισσότερο σημαντικοί 
και ηρωικοί και έπαιξαν καθοριστικό ρόλο 
στην ιστορική εξέλιξη της ελληνικής επανά¬ 
στασης (1942-1949). 

Μετά την κατάληψη της Ελλάδας από τα 
γερμανικά στρατεύματα και πριν ακόμα την 
ίδρυση του ΕΑΜ (Σεπτέμβρης 1941), το κα¬ 
λοκαίρι του 1941 ιδρύθηκε το εργατικό ΕΑΜ 
(ΕΕΑΜ). Στο ΕΕΑΜ συμμετείχε το σύνο¬ 
λο των συνδικάτων, δηλαδή όχι μόνο εκεί¬ 
να που ελέγχονταν από το ΚΚΕ, αλλά και 
όσα πρόσκεινταν στη σοσιαλδημοκρατική 
τάση του Στρατή και στη δεξιά τάση του Κα¬ 
λομοίρη. Η πείνα του τρομερού χειμώνα του 
1941-1942 στοίχισε στην εργατική τάξη και 
τα φτωχά λαϊκά στρώματα δεκάδες χιλιάδες 
θύματα. Η έκταση της τραγωδίας περιορί¬ 
στηκε από την οργανωμένη δράση αλληλεγ¬ 
γύης και συσσιτίων του ΕΑΜ και του ΕΕΑΜ. 

Στην Αθήνα και στα άλλα μεγάλα αστι¬ 
κά κέντρα συντελούνταν ραγδαίες κοινω¬ 
νικές αλλαγές. Η καθημερινότητα της εξα¬ 
θλίωσης και των εκτελέσεων οδήγησε στην 
απότομη ριζοσπαστικοποίηση μαζικών κομ- 
ματιών της ελληνικής κοινωνίας. Η εργατι¬ 
κή τάξη είχε τη μεγάλη ευκαιρία, εφόσον η 
ηγεσία της εφάρμοζε μια σωστή πολιτική, να 
κερδίσει πολλά μεσαία στρώματα στο πλευ¬ 
ρό της και να δημιουργήσει τις προϋποθέ¬ 
σεις για την κατάληψη της εξουσίας μετά 
την απελευθέρωση. Το βασικό κόμμα της, το 
ΚΚΕ, είχε δεχτεί συντριπτικά πλήγματα από 
τη δικτατορία του Μεταξά και στις αρχές της 
Κατοχής τα μέλη του δεν ξεπερνούσαν τις 
10.000. Ωστόσο, αρκετά μεσαία στελέχη του 
επέδειξαν αρκετή οξυδέρκεια ώστε να αντι- 
ληφθούν και να επεξεργαστούν τα νέα δεδο¬ 
μένα και, με τις αγωνιστικές επιλογές τους, 
πολύ συχνά κόντρα στις επιταγές της σταλι¬ 
νικής ηγεσίας, άνοιξαν το δρόμο για το ξεδί¬ 
πλωμα της ελληνικής επανάστασης. 

Η συστηματική δουλειά των στελεχών 
του ΕΑΜ και του ΕΕΑΜ μέσα στους χώρους 
εργασίας έφερε γρήγορα τα πρώτα αποτε¬ 
λέσματα. Στην Αθήνα εκδηλώθηκε η πρώ¬ 
τη απεργία σε όλη την κατεχόμενη Ευρώπη, 
από τους εργαζόμενους στα λεγάμενα τρία Τ 
(τηλέφωνα, ταχυδρομεία, τηλέγραφος), την 
άνοιξη του 1942. Σε υψηλά επίπεδα οργά¬ 
νωσης και μαχητικότητας έφτασαν και άλ¬ 
λοι κλάδοι (δάσκαλοι, νοσοκομειακοί, λιμε¬ 
νεργάτες, εργαζόμενοι στα τραμ, οικοδόμοι, 
αρτεργάτες κ.α.). Σε πολλές περιπτώσεις ση¬ 
μαντικό ρόλο στους αγώνες των εργαζομέ¬ 
νων έπαιξαν οι τροτσκιστές αγωνιστές. Επί¬ 
σης, από την άνοιξη του 1942 και μετά ορ¬ 
γανώθηκαν μαζικές διαδηλώσεις στο κέντρο 
της Αθήνας, αψηφώντας την τρομοκρατία 
των δυνάμεων κατοχής και των δωσιλογικών 
κυβερνήσεων, με πρωταγωνιστικό ρόλο των 
εργαζομένων και κυρίως της νεολαίας, μαθη¬ 
τικής, φοιτητικής και εργαζόμενης. 

Η εξέγερση ενάντια στην επιστράτευση 

Οι Γερμανοί, μετά τη συντριβή τους από 
τον Κόκκινο Στρατό στο Στάλινγκραντ και 
τις ήττες τους σε όλα τα μέτωπα του πολέ¬ 
μου, είχαν απεγνωσμένα ανάγκη από εργατι¬ 
κά χέρια για την πολεμική τους βιομηχανία, 
ώστε να μπορέσουν να επιστρατεύσουν όσο 


Το εργατικό κίνημα στα χρόνια της Κατοχής 
και του Εμφυλίου Πολέμου 

■ Γιάννης Χαλάς 


το δυνατόν περισσότερους γερμανούς εργά¬ 
τες. Έτσι, προχώρησαν σε ένα κτηνώδες σχέ¬ 
διο βίαιης μεταφοράς εκατοντάδων χιλιάδων 
εργατών από όλες τις κατεχόμενες χώρες για 
να δουλέψουν σκλάβοι στα γερμανικά εργο¬ 
στάσια. Η πρώτη απάντηση των ελλήνων ερ¬ 
γατών ήρθε στις 24 Φλεβάρη 1943, όταν μια 
τεράστια διαδήλωση διέσπασε τον αστυνομι¬ 
κό κλοιό μπροστά στη Βουλή και κατέστρε¬ 
ψε το γραφείο του δωσίλογου πρωθυπουρ¬ 
γού Λογοθετόπουλου.Ένα άλλο κομμάτι της 
διαδήλωσης σάρωσε τους ιταλούς αστυνομι¬ 
κούς που φρουρούσαν το υπουργείο Εργα¬ 
σίας και έκαψε όλους τους φακέλους, ειδικά 
των ανέργων, που θα είχαν «προτεραιότητα» 
στην επιστράτευση από τους ναζί. Τρεις δια¬ 
δηλωτές έπεσαν νεκροί και τριάντα τραυμα¬ 
τίστηκαν σοβαρά. 

Όλα έδειχναν ότι η κυβέρνηση των δωσί¬ 
λογων θα 
ανακοίνω¬ 
νε επισή- 
μως την 
επιστρά¬ 
τευση στις 
5 Μάρ¬ 
τη. Τα 
στελέχη 
του ΕΑΜ 
και του 
ΕΕΑΜ 
επέδει- 
ξαν πρω¬ 
τοβουλία, 
παρά την 

αδράνεια της σταλινικής ηγεσίας του ΚΚΕ. 
Ο Νίκος Πλουμπίδης, που αργότερα χαρα¬ 
κτηρίστηκε από τον ανεκδιήγητο σταλινικό 
ηγέτη Ζαχαριάδη ως «χαφιές» και «πράκτο¬ 
ρας των Αμερικάνων» και μέχρι σήμερα δεν 
έχει «αποκατασταθεί» από το ΚΚΕ, ήταν από 
τους πρωταγωνιστές εκείνων των ημερών 
και κατέθεσε τη μαρτυρία του: «...Αν περί- 
μενα σύγκληση του Πολιτικού Γραφείου θα 
χανόταν η ευκαιρία και θα ήταν δύσκολο να 
ανατραπεί ειλημμένη απόφαση. Να παραμεί¬ 
νω αδρανής με τη δικαιολογία ότι δεν ήταν 
δική μου δουλειά να αποφασίσω, το θεώρη¬ 
σα προδοσία και απέναντι στο Κόμμα και 
απέναντι του λαού. Κατέληξα να αναλάβω 
την ευθύνη.Έβλεπα καθαρά την επιτυχία και 
τη νίκη, συναισθηματικά, αλλά και με τη με¬ 
λέτη της κατάστασης και αποφάσισα να κα¬ 
τεβάσω στις 5 του Μάρτη τους εργατοϋπαλ- 
ληλικούς κλάδους της Αθήνας σε Γενική Πο¬ 
λιτική Απεργία και το λαό της Αθήνας σε 
Παλλαϊκή Διαδήλωση με σύνθημα «Κάτω η 
πολιτική επιστράτευση. Ψωμί, δουλειά, ελευ¬ 
θερία»». 

Στις 5 Μάρτη η γενική απεργία σε δη¬ 
μόσιο και ιδιωτικό τομέα παρέλυσε τα πά¬ 
ντα. Εκατοντάδες χιλιάδες λαού αψήφησαν 
τα πολυβόλα των Γερμανών και κατέκλυσαν 
το κέντρο της Αθήνας. Οι δυνάμεις κατοχής 
άνοιξαν πυρ σε πολλά σημεία σκοτώνοντας 
εκατοντάδες διαδηλωτές, χωρίς όμως να κα¬ 
ταφέρουν να ανακόψουν την ορμή τους. Η 
οργή των εξεγερμένων μαζών στράφηκε και 
πάλι προς το υπουργείο Εργασίας, όπου οι 
συγκεντρωμένες γερμανικές δυνάμεις απο¬ 
δείχτηκαν και πάλι ανεπαρκείς για να τις 
σταματήσουν. Οι συγκρούσεις συνεχίστηκαν 
επί πολλές ώρες σε όλη την πόλη, με χιλιάδες 
θύματα. Ο ηρωισμός της εργατιάς της Αθή¬ 
νας και του Πειραιά ανάγκασε τον Χίτλερ να 
ανακαλέσει την επιστράτευση στην Ελλάδα, 
μοναδική χώρα που «εξαιρέθηκε», αλλά και 


να χρησιμοποιήσει το αστείο πρόσχημα περί 
«φυλετικής καθαρότητας» των Ελλήνων! 

Εμφύλιος και προδοσία 

Η διαφαινόμενη ήττα των Γερμανών και 
ο τρόμος της μπροστά στην επαναστατική 
ορμή του κινήματος της αντίστασης ανά¬ 
γκασε την ελληνική αστική τάξη να αναθε¬ 
ωρήσει τη στρατηγική της. Η νέα κατοχική 
κυβέρνηση του Ράλλη δημιούργησε τα δια¬ 
βόητα Τάγματα Ασφαλείας, που ουσιαστικά 
ήταν όργανα εμφυλίου πολέμου των καπιτα¬ 
λιστών κατά των εξεγερμένων εργατοαγρο¬ 
τικών μαζών. Μετά τη λήξη του πολέμου, ο 
Ράλλης ισχυρίστηκε, χωρίς ποτέ να διαψευ- 
στεί από κανέναν, ότι η ίδρυση των Ταγμάτων 
και γενικά η πολιτική του έβρισκαν σύμφωνη 
την εξόριστη βασιλική ελληνική κυβέρνηση 
του Κάιρου. Γκεστάπο, Ες Ες, χίτες και ταγ¬ 
ματασφα¬ 
λίτες εξα- 
πέλυσαν 
ένα τρο¬ 
μακτικό 
πογκρόμ 
στις εργα¬ 
τικές γει- 
τ ο ν ι έ ς , 
που κο- 
ρυφώθη- 
κε με τα 
μπ λό κα 
και τις μα¬ 
ζικές εκτε¬ 
λέσεις την 

άνοιξη και το καλοκαίρι του 1944. Το κίνη¬ 
μα απάντησε με την ενίσχυση των ένοπλων 
τμημάτων του ΕΛΑΣ στις γειτονιές και μέχρι 
την αποχώρηση των Γερμανών (Οκτώβρης 
1944), οι συγκρούσεις εναντίον τους, αλλά 
κυρίως κατά των ελλήνων συνεργατών τους, 
ήταν σχεδόν καθημερινό φαινόμενο. 

Η ορμητική ανάπτυξη του ένοπλου αγώ¬ 
να τόσο στην ύπαιθρο όσο και στις μεγάλες 
πόλεις και η εισροή εκατοντάδων χιλιάδων 
εργατών και καταπιεσμένων στις τάξεις του 
ΕΑΜ-ΕΛΑΣ είχε δημιουργήσει μια αυθεντι¬ 
κή επαναστατική κατάσταση. Μετά την απο¬ 
χώρηση των Γερμανών, ολόκληρη σχεδόν 
η Ελλάδα βρισκόταν στα χέρια του ΕΛΑΣ 
και οι δυνάμεις της αστυνομίας, των Ταγμά¬ 
των Ασφαλείας και της φασιστικής οργάνω¬ 
σης X που απέμεναν στην Αθήνα μπορούσαν 
να σαρωθούν από τους ένοπλους αντάρτες. 
Το μόνο που απέμενε στην ηγεσία του ΚΚΕ, 
την οποία εμπιστεύονταν οι εξεγερμένες μά¬ 
ζες, ήταν να καταλάβει την εξουσία για λογα¬ 
ριασμό τους. Όμως ο Στάλιν είχε συμφωνή¬ 
σει με τους «συμμάχους» άγγλους ιμπεριαλι¬ 
στές ότι η Ελλάδα θα παρέμενε στη «σφαίρα 
επιρροής» τους μετά τον πόλεμο και οι δει¬ 
λοί και ανίκανοι ηγέτες του ΚΚΕ (Σιάντος, 
Ιωαννίδης, Μπαρτζώτας κ.α.) τήρησαν πιστά 
τη «γραμμή» του. Με τις προδοτικές συμφω¬ 
νίες του Λιβάνου και της Καζέρτας πήραν 
μέρος με υπουργούς στην αστική κυβέρνη¬ 
ση «εθνικής ενότητας» του Γεωργίου Παπαν- 
δρέου και επέτρεψαν στις δυνάμεις του άγ- 
γλου στρατηγού Σκόμπυ να εγκατασταθούν 
στην Αθήνα. Απέρριψαν τα σχέδια του Άρη 
Βελουχιώτη και των καπετάνιων του για την 
αναπόφευκτη σύγκρουση με τους Άγγλους 
και, όταν αυτή ξέσπασε, μετά την απαίτηση 
του Σκόμπυ για αφοπλισμό του ΕΛΑΣ και 
τη σφαγή της τεράστιας διαδήλωσης στις 3 
Δεκέμβρη 1944, κράτησαν όλες τις εμπειρο¬ 
πόλεμες μονάδες του ΕΛΑΣ μακριά από τη 


μάχη, σε διάφορα μέρη της Ελλάδας. Μετά 
την ήττα των Δεκεμβριανών, η προδοσία 
ολοκληρώθηκε με τη συμφωνία της Βάρκι¬ 
ζας (Φλεβάρης 1945) και την παράδοση των 
όπλων του ΕΛΑΣ. 

Ο ρόλος των τροτσκιστών αγωνιστών 

Μέσα στην τρομερή αυτή δίνη, οι αγωνι¬ 
στές της 4^ Διεθνούς προσπάθησαν να προ¬ 
σανατολιστούν με βάση τις αρχές του διεθνι¬ 
σμού και του επαναστατικού μαρξισμού και 
συμμετείχαν ενεργά σε όλους τους αγώνες 
της εργατικής τάξης. Με επιθέσεις σε αποθή¬ 
κες μαυραγοριτών έπαιρναν τρόφιμα για τον 
πεινασμένο λαό. Οι τροτσκιστές ήταν οι μό¬ 
νοι που διακήρυξαν ότι οι γερμανοί και ιτα- 
λοί φαντάροι, παιδιά εργατών στην πλειο¬ 
νότητά τους, δεν ήταν ανθρωπόμορφα τέ¬ 
ρατα και προσπαθούσαν να διακινήσουν σε 
αυτούς διεθνιστικές προκηρύξεις, πληρώ¬ 
νοντας τις περισσότερες φορές το παράτολ¬ 
μο εγχείρημα με τη ζωή τους. Χωρίς έμπειρη 
ηγεσία - ο Παντελής Πουλιόπουλος, ιδρυτής 
του ρεύματός μας στην Ελλάδα, ήταν φυ¬ 
λακισμένος και εκτελέστηκε τον Ιούνη του 
1943 - δεν μπόρεσαν έγκαιρα να αντιλη- 
φθούν την επαναστατική δυναμική του κινή¬ 
ματος της αντίστασης. Ωστόσο, η συζήτηση 
γύρω από αυτό το θέμα είναι μάλλον φιλο¬ 
λογική, καθώς οι εκατοντάδες τροτσκιστές 
αγωνιστές - όπως και η οργάνωση των λε¬ 
γάμενων αρχειομαρξιστών - που επέλεξαν 
να συμμετάσχουν ενεργά στο ΕΑΜ-ΕΛΑΣ, 
γνώρισαν το μαχαίρι των σταλινικών, με πιο 
χαρακτηριστικές και αποκρουστικές από τις 
πολυάριθμες περιπτώσεις, τη δολοφονία του 
τυφλού τροτσκιστή αγωνιστή Σταύρου Βε- 
ρούχη στην Εύβοια και την εξόντωση των 
αρχειομαρξιστών της περιοχής του Αγρίνιου. 

Όταν το ΚΚΕ καλωσόριζε τους Άγγλους 
ως «απελευθερωτές», οι τροτσκιστές προει¬ 
δοποιούσαν: «Σαν έρθουν οι αγγλοαμερικά- 
νοι θα έρθουν για να βοηθήσουνε τη σύμμα- 
χή τους ελληνική μπουρζουαζία να ξαναπά- 
ρει στα χέρια της την κρατική εξουσία για να 
επιδοθούν ύστερα μαζί της στην εκμετάλ¬ 
λευση των εργαζομένων της χώρας συντρο¬ 
φικά. Σαν έρθουνε θα £ ρθουνε για να μας φέ¬ 
ρουν τον Γεώργιο Γλύξμπουργκ, τον έμπιστο 
των μεγαλοτραπεζιτών του Σίτυ, για να μας 
δώσουν και άλλη μια φορά την ευκαιρία να 
δοκιμάσουμε τις λαμπρές ελευθερίες του κα¬ 
θεστώτος του. Σαν έρθουνε θα £ ρθουνε για 
να αντικαταστήσουν τον ένα ζυγό με τον 
άλλο. Να γιατί θα ’ρθουν». Παρότι γνώρι¬ 
ζαν τι είχαν πάθει οι σύντροφοί τους, οι τρο- 
τσκιστές ρίχτηκαν με όλες τους τις δυνάμεις 
στη μάχη των Δεκεμβριανών στο πλευρό του 
ΕΛΑΣ. Οι περισσότεροι όμως εξοντώθηκαν 
από τη διαβόητη ΟΠΛΑ (Οργάνωση Περι¬ 
φρούρησης Λαϊκού Αγώνα), φονικό όργα¬ 
νο της σταλινικής ηγεσίας του ΚΚΕ. Πολ¬ 
λοί από αυτούς ήταν πρωταγωνιστές σε με¬ 
γάλους αγώνες: ο Νίκος Αραβαντινός, ηγέ¬ 
της των αγροτών στην Κεφαλονιά, με πολλά 
χρόνια φυλακής και εξορίας, ο Θεόφιλος Δη- 
μητριάδης, πρόεδρος του Σωματείου Ανθρα¬ 
κεργατών στο λιμάνι του Πειραιά, ο Γιώργος 
Δόξας, οικοδόμος, ο Παναγιώτης Τσιγγέλης, 
πρόεδρος του Σωματείου Ζαχαροπλαστών, ο 
Θύμιος Αδραμυτίδης, υπάλληλος του νοσο¬ 
κομείου «Ευαγγελισμός» και πολλοί άλλοι, 
που θα χρειάζονταν πολλές σελίδες της Ε.Π. 
για να τους αποδοθεί η τιμή που τους αξίζει. 

► συνέχεια στην επόμενη σελίδα 

18 χρόνια από τον θάνατο του Ερνέστ Μαντέλ 


Ο Ερνέστ Μαντέλ (1923— 
1995) υπήρξε ηγετικό στέλε¬ 
χος της 4 ης Διεθνούς και ένας 
από τους μεγαλύτερους μαρ¬ 
ξιστές θεωρητικούς του δεύ¬ 
τερου μισού του 20 ου αιώνα. 

Γεννήθηκε στο Βέλγιο και μεγάλωσε σ’ 
ένα βαθιά πολιτικοποιημένο κοινωνικό και 
οικογενειακό περιβάλλον («ανάμεσα στους 
θαυμάσιους εργάτες της Αμβέρσας», όπως 
έλεγε). Σε ηλικία 15 ετών εντάσσεται στο 
Σοσιαλιστικό Επαναστατικό Κόμμα, το βελ¬ 
γικό τμήμα της νεότευκτης 4 ης Διεθνούς. Βο¬ 
ήθησε στη δημιουργία πυρήνων στους βέλ- 
γους ανθρακωρύχους και μεταλλωρύχους. 
Η κατάληψη του Βελγίου από τους Ναζί τον 
σπρώχνει στο αντιστασιακό κίνημα, όπου 
αναπτύσσει διεθνιστική και αντιπολεμι¬ 
κή δράση απευθυνόμενος τόσο στο βέλγικο 
προλεταριάτο όσο και στα γερμανικά στρα¬ 
τεύματα. Τρεις φορές συνελήφθη, δύο φο¬ 
ρές δραπέτευσε πείθοντας τους δεσμοφύ- 
λακές του να τον βοηθήσουν, απευθυνόμε¬ 
νος στα αντιστασιακά και διεθνιστικά αισθή- 
ματά τους. Την τρίτη φορά μεταφέρθηκε σε 
στρατόπεδο συγκέντρωσης στη Γερμανία, 
όπου τον βρήκε το τέλος του πολέμου. Όπως 
έχει πει χαρακτηριστικά, θυμόταν αργότε¬ 
ρα (με κάποια έκπληξη και ο ίδιος) ότι, ενώ 
μεταφερόταν στο στρατόπεδο (που σήμαι- 
νε σχεδόν βέβαιο θάνατο), αισθανόταν χα¬ 
ρούμενος γιατί θα βρισκόταν στο επίκεντρο 
της επερχόμενης ευρωπαϊκής επανάστασης, 
όπως θεωρούσε τη Γερμανία. 

Μετά τον πόλεμο ηγήθηκε του βελγι¬ 
κού τμήματος και έγινε το νεότερο μέλος της 
Γραμματείας της 4 ης Διεθνούς σε ηλικία μό¬ 


λις 23 χρονών. Έκτοτε και για μισό αιώνα θα 
παίξει καταλυτικό ρόλο. 

Το 1950 συμμετείχε στην μπριγάδα που 
έστειλε η 4 η Διεθνής σε ενίσχυση της γιου¬ 
γκοσλάβικης επανάστασης και του νεαρού 
εργατικού κράτους της, που απειλούσε να 
συντρίψει ο Στάλιν. Τη δεκαετία του ’50 συ¬ 
νέβαλλε στην εκστρατεία υπεράσπισης και 
ενίσχυσης των αντιαποικιακών επαναστάσε¬ 
ων στον Τρίτο Κόσμο, από την Αλγερία ως 
την Κούβα. Έχοντας αρχίσει ν’ αποκτά διε¬ 
θνή φήμη ως μαρξιστής οικονομολόγος, κα¬ 
λείται μάλιστα από τον Τσε Γκεβάρα να συμ- 
μετάσχει στη συζήτηση για τη νεοσύστα¬ 
τη σχεδιασμένη οικονομία της επαναστατι¬ 
κής Κούβας (μια συζήτηση που είχε μια δη¬ 
μοκρατία και ζωντάνια ξεχασμένες για πολ¬ 
λά χρόνια κάτω από την καταθλιπτική κυρι¬ 
αρχία του σταλινισμού). 

Το 1960 παίζει αποφασιστικό ρόλο στην 
προετοιμασία της μεγάλης γενικής απερ¬ 
γίας στο Βέλγιο και διώκεται από το βέλγι- 
κο αστικό κράτος. Καθώς οι επαναστατι¬ 
κές προοπτικές αναζωπυρώνονταν στην Ευ¬ 
ρώπη, μετατόπισε εκεί σημαντικό μέρος της 
δράσης του. Όχι μόνο συμμετείχε στα φλέγό¬ 
μενα οδοφράγματα του Μάη του ’68, αλλά 
προσπαθεί να βοηθήσει αυτά τα κινήματα να 
επιτύχουν, δίνοντας τις απαραίτητες πολιτι¬ 
κές κατευθύνσεις και προωθώντας την οικο¬ 
δόμηση επαναστατικών κομμάτων, εθνικών 
τμημάτων της 4 ης Διεθνούς. Ήταν από τους 
πρωτεργάτες αυτής της στροφής στην οικο¬ 
δόμηση της 4 ης Διεθνούς, μέσα από την αυ¬ 
τόνομη συμμετοχή της στο επαναστατικό 
κύμα του 1965-1975, ξεπερνώντας τον «ει- 
σοδισμό» της προηγούμενης περιόδου. 


Η ακούραστη επαναστατική του δράση 
θα του στοιχίσει την απαγόρευση εισόδου σε 
ΗΠΑ, Γαλλία, στις δύο Γερμανίες, Αυστρα¬ 
λία, Νέα Ζηλανδία, Σουηδία κ.α. - και βέβαια 
σε ΕΣΣΔ και Κίνα, καθώς η 4 η Διεθνής πά¬ 
λευε ενάντια στη γραφειοκρατία, για την πο¬ 
λιτική επανάσταση στα γραφειοκρατικοποι- 
ημένα εργατικά κράτη. 

Παρά τις εξελίξεις του 1989-1991, την 
παλινόρθωση του καπιταλισμού στα εργα¬ 
τικά κράτη, συνεχίζει την δράση του γυρνώ- 
ντας όλο τον κόσμο (πέρασε και από την Ελ¬ 
λάδα) υπερασπίζοντας τις ιδέες του Σοσια¬ 
λισμού, αναλύοντας και εξηγώντας ήδη από 
τότε τη βαθιά κρίση και τα αδιέξοδα του κα¬ 
πιταλισμού (που τότε φάνταζε αιώνιος θρι¬ 
αμβευτής) και την αναπόφευκτη αναγέννη¬ 
ση των εργατικών αγώνων και της αντικαπι- 
ταλιστικής αμφισβήτησης. 

Θεωρητικό έργο 

Όμως η μεγαλύτερη συνεισφορά του 
ήταν ο εμπλουτισμός του Μαρξισμού με το 
τεράστιο σε όγκο έργο του (εξέδωσε περί τα 
2.000 άρθρα και 30 βιβλία σε διάφορες γλώσ¬ 
σες), που κατέχει μια εξέχουσα θέση. Το 1962 
ολοκληρώνει την Μαρξιστική Πραγματεία 
της Οικονομίας , όπου συμπληρώνει τις βα¬ 
σικές μαρξιστικές θέσεις με τα νέα ευρήματα 
των κοινωνικών επιστημών (κοινών ιολογ ία, 
κοινωνική ψυχολογία, ανθρωπολογία κ.λπ). 
Ακολουθεί η Γέννηση των Οικονομικών Θεω¬ 
ριών του Κ. Μαρξ. Σ’ αυτά θα βασιστεί το κο¬ 
λοσσιαίο έργο του Ο Ύστερος Καπιταλισμός, 
που είναι μέχρι σήμερα η πληρέστερη μελέ¬ 
τη της εξέλιξης του μεταπολεμικού καπιτα¬ 
λισμού, του μακρού κύματος ανάπτυξης και 
του περάσματος στο μακρύ κύμα κάμψης. 



Αν και τα οικονομικά έργα θα του χαρί¬ 
σουν καθολική αναγνώριση, δεν άφησε κα- 
νέναν τομέα της επαναστατικής πολιτικής 
χωρίς να συμβάλλει στην ανάπτυξή του. Για 
τις μορφές κυριαρχίας της αστικής τάξης, ξε¬ 
χωρίζει το έργο του Για τον φασισμό - για 
την επαναστατική στρατηγική το Εργατικός 
Έλεγχος, Εργατικά Συμβούλια, Αυτοδιαχείρι¬ 
ση - για την ιστορία, μελέτες όπως Το Νόη¬ 
μα του Β’Π.Π. - για την αστική και εργατική 
γραφειοκρατία το Χρήμα και Εξουσία - και 
πολλά ακόμα. 

Παρά τα σοβαρά προβλήματα υγείας 
προς το τέλος της ζωής του, συνέχισε ακού¬ 
ραστα και πεισματικά την δράση του, αφή¬ 
νοντας μια τεράστια κληρονομιά, θεωρητι¬ 
κή και πολιτική, πρακτική και ηθική, στην 4 η 
Διεθνή, στο εργατικό και επαναστατικό κί¬ 
νημα, σε κάθε νέο επαναστάτη μαρξιστή, σε 
κάθε αγωνιστή που αναζητά απαντήσεις στα 
γιγάντια προβλήματα της εποχής μας. Όπως 
επίσης ένα πρότυπο ακούραστης αφοσίωσης 
στην υπόθεση του σοσιαλισμού και λαμπρής 
αισιοδοξίας για το κομμουνιστικό μέλλον 
της ανθρωπότητας. Η ΟΚΔΕ καταβάλλει 
κάθε προσπάθεια για την έκδοση των σημα¬ 
ντικότερων από τα έργα του. 


Το εργατικό κίνημα στα χρόνια της Κατοχής και 
του Εμφυλίου Πολέμου 

Μ συνέχεια από τη σελίδα 14 

Οι τροτσκιστικές οργανώσεις κάλεσαν τις οικογένειες των θυ¬ 
μάτων να μην απευθυνθούν στην αστυνομία, καθώς θεωρού¬ 
σαν ότι επρόκειτο για εσωτερικό ζήτημα του εργατικού κινήμα¬ 
τος και δεν έπρεπε να δοθούν επιχειρήματα στον ταξικό εχθρό. 

Μετά τη Βάρκιζα 

Με την επαίσχυντη συμφωνία της Βάρκιζας, οι σταλινικοί 
ηγέτες, ενώ εξασφάλιζαν αμνηστία για τους εαυτούς τους, πα¬ 
ρέδωσαν τους αγωνιστές του κινήματος της αντίστασης βορά 
στις συμμορίες των χιτών και των ταγματασφαλιτών. Τα θύματα 
του ανελέητου πογκρόμ που εξαπέλυσε η αντίδραση ήταν πολ¬ 
λές χιλιάδες σε όλη τη χώρα, ιδιαίτερα στην ύπαιθρο, και ακόμα 
περισσότεροι στάλθηκαν στις φυλακές και τα ξερονήσια. Ωστό¬ 
σο, στις μεγάλες πόλεις το εργατικό κίνημα διατηρούσε τον κύ¬ 
ριο όγκο των δυνάμεών του και ήταν έτοιμο να αντιπαλέψει την 
τρομοκρατία των ιμπεριαλιστών και του ελληνικού κεφαλαί¬ 
ου. Αυτό αποδείχθηκε περίτρανα στο 8° Συνέδριο της ΓΣΕΕ τον 
Μάρτη του 1946, όπου, παρά το όργιο τρομοκρατίας και παρεμ¬ 
βάσεων κράτους και παρακράτους στα συνδικάτα, ο προσκείμε¬ 
νος στο ΚΚΕ ΕΡΓ.Α.Σ. (Εργατικός Αντιφασιστικός Σύνδεσμος) 
πήρε το 71% των αντιπροσώπων και πρόεδρος της ΓΣΕΕ εκλέ¬ 
χτηκε ο ηγέτης του Μήτσος Παπαρήγας. Όμως, ο Νίκος Ζαχα- 
ριάδης - είχε επανέλθει στην ηγεσία του ΚΚΕ μετά την επιστρο¬ 
φή του από την αιχμαλωσία σε γερμανικό στρατόπεδο συγκέ¬ 
ντρωσης - πήρε την ολέθρια απόφαση για αποχή του ΚΚΕ από 
τις βουλευτικές εκλογές (Μάρτης 1946). Έτσι, οι δυνάμεις κατα¬ 
στολής του καθεστώτος αρκούσε να δουν από τους εκλογικούς 
καταλόγους ποιοι δεν πήγαν να ψηφίσουν για να εντοπίσουν 
όλους τους αριστερούς (κάτι που πριν ήταν εύκολο στην επαρ¬ 
χία, όχι όμως και στις μεγάλες πόλεις). Τα πλήγματα της αντί¬ 
δρασης κατά των αγωνιστών του εργατικού κινήματος κορυφώ- 
θηκαν με τη φυλάκιση χιλιάδων συνδικαλιστών τον Ιούλη του 
1947. Ο Παπαρήγας δολοφονήθηκε στη φυλακή με δηλητήριο 
τον Φλεβάρη του 1949 και στη ΓΣΕΕ επιβλήθηκε διορισμένη δι¬ 
οίκηση εργατοπατέρων. Το δεύτερο αντάρτικο (1947-1949) που 
εξαπέλυσε το ΚΚΕ δεν είχε καμία τύχη, καθώς τα ερείσματά του 
στα αστικά κέντρα είχαν συντρίβει. Το εργατικό κίνημα έμπαινε 
στη μαύρη περίοδο του αστυνομικού μετεμφυλιακού κράτους. 


Θέλουν να ξεπουλήσουν και το Σκοπευτήριο Καισαριανής! 



' · 

Η ΙΣΤΟΡΙΚΗ ΜΚΝίίΜΜΓίΚ'ϊΐ' 
ΡΐίΡΟΜΛ’ 


«Εμείς μερτικό δε ζητήσαμε. Τίποτα. Μόνο θυμηθείτε 
το: αν η ελευθερία δε βαδίσει στα χνάρια του αίματός 
μας, εδώ θα μας σκοτώνουν κάθε μέρα. Γεια σας.» 

Γιάννης Ρίτσος, «Σκοπευτήριο Καισαριανής» 


Στη λίστα που προβλέπει το ξεπούλημα 3.151 κρατι¬ 
κών «φιλέτων» περιλαμβάνεται και ο ιστορικός χώρος, 
σύμβολο αγώνα και αντίστασης, του Σκοπευτηρίου της 
Καισαριανής. Η λίστα αυτή που περιλαμβάνει λιμάνια, 
δημόσια ακίνητα, αεροδρόμια, σχολικά κτήρια κ.α. αφο¬ 
ρά την εκχώρηση στο Ταμείο Αξιοποίησης Ιδιωτικής Πε¬ 
ριουσίας του Δημοσίου (ΤΑΙΠΕΔ) δημόσιας περιουσίας, 
η οποία πρόκειται να ξεπουληθεί, και δημοσιεύτηκε από 
το υπουργείο οικονομικών στις 16/4. 

Η διαδικασία ιδιωτικοποίησης της δημόσιας περιου¬ 
σίας έχει ως εξής: Η Διυπουργική Επιτροπή Αποκρατικο¬ 
ποιήσεων επιλέγει κάθε φορά ποια ακίνητα θα μεταβιβα¬ 
στούν στο ΤΑΙΠΕΔ ώστε να πωληθούν και στη συνέχεια 
με συνοπτικές διαδικασίες ψηφίζεται σχετικός νόμος στη 
Βουλή. 

Το ΤΑΙΠΕΔ, δια στόματος του προέδρου του Στέλιου 
Σταυρίδη, για να διασκεδάσει τις εντυπώσεις, ισχυρίστη¬ 
κε ότι το συγκεκριμένο ακίνητο (το σκοπευτήριο της Και- 
σαριανής), που ανήκει στον Οργανισμό Σχολικών Κτιρί¬ 
ων του Δήμου Καισαριανής και εκτείνεται σε 99 στρέμμα¬ 
τα περίπου, δεν συμπεριελήφθη ακόμα στην προς ιδιωτι¬ 
κοποίηση περιουσία του ελληνικού Δημοσίου και άρα δεν 
πέρασε στην κυριότητα του ΤΑΙΠΕΔ. Αυτό εννοεί μπορεί 
να συμβεί στο άμεσο μέλλον. Ο Σταυρίδης, πρόεδρος του 
ΤΑΙΠΕΔ, ως αρχιεκποιητής και εξπέρ των ιδιωτικοποι- 
ήσεων δημόσιου πλούτου, δεν είναι τυχαίο πρόσωπο. Η 


σταδιοδρομία αυτού του ακραίου νεοφιλελεύθερου είναι 
μια θητεία στην υπηρεσία του κεφαλαίου, είτε σαν επιχει¬ 
ρηματίας είτε σαν διευθύνων σύμβουλος (έχει πρωτοστα¬ 
τήσει στην πώληση της ΑΓΕΤ ΗΡΑΚΛΗΣ στις αρχές του 
’90). Ούτε από την πλευρά της κυβέρνησης υπάρχει κά¬ 
ποια διάψευση για το θέμα του Σκοπευτηρίου, ούτε έχει 
δοθεί καμία απάντηση. 

Το Σκοπευτήριο της Καισαριανής είναι χώρος ιστο¬ 
ρικής και συμβολικής σημασίας. Είχε επιλεγεί ως τόπος 
εκτέλεσης εκατοντάδων αγωνιστών από τους Γερμανούς 
στην περίοδο της κατοχής σε μια εργατική-λαϊκή γειτο¬ 
νιά. Εκεί είχαν εκτελεστεί ακόμα και στρατιώτες που συμ¬ 
μετείχαν στον γερμανικό και ιταλικό στρατό και δεν υπά- 
κουαν στις εντολές των Ναζί και φασιστών αξιωματικών 
τους. Την Πρωτομαγιά του 1944, εκτελέστηκαν 200 αγω¬ 
νιστές (ανάμεσα τους και επαναστάτες διεθνιστές-τρο- 
τσκιστές) ως αντίποινα για την εκτέλεση γερμανού αξιω¬ 
ματικού και τριών αξιωματικών στους Μολάους της Λα¬ 
κωνίας. Οι εκτελέσεις συνεχίστηκαν κατά τη διάρκεια του 
εμφυλίου και μέχρι τον Σεπτέμβρη του 1949. 

Η καταστροφή που επιφέρουν τα μνημόνια στον χρε¬ 
οκοπημένο ελληνικό καπιταλισμό δεν έχει προηγούμενο. 
Κάθε πλούτος που μπορεί να «αξιοποιηθεί», στην πραγ¬ 
ματικότητα ν’ απαλλοτριωθεί, πρέπει ν’ αρπαχτεί ακόμα 
και αν πρόκειται για σχολείο ή ιστορικό μνημείο. Πρέπει 
να κατανοήσουμε ότι η Τρόικα και οι ελληνικές αστικές 
κυβερνήσεις, που αποτελούν τους ντόπιους εντολοδό- 
χους της, είναι διατεθειμένοι να ξεπουλήσουν τα πάντα, 
αν δε τους σταματήσουμε. 

Οι ερωτήσεις στην Βουλή, τα ψηφίσματα κοινωνι¬ 
κών φορέων και οι επώνυμες αντιδράσεις βοήθησαν στην 
ανάδειξη του ξεπουλήματος του Σκοπευτηρίου, αλλά δε 
λύνουν το πρόβλημα. Η απάντηση θα πρέπει να είναι κι¬ 
νηματική και να συνδέεται με το γενικότερο ξεπούλη¬ 
μα της δημόσιας περιουσίας, που επιχειρείται το διάστη¬ 
μα αυτό και που πρόκειται να ενταθεί - αλλά και με την 
υπεράσπιση της αγωνιστικής, ιστορικής μνήμης του λαού 
μας, των αγωνιστικών του παραδόσεων, που είναι αναπό¬ 
σπαστο κομμάτι της ταξικής αξιοπρέπειας και υπερηφά¬ 
νειας της εργατικής τάξης, των φτωχών λαϊκών στρωμά¬ 
των και της νεολαίας της χώρας μας. 

Εξέγερση στην Τουρκία 

«Μη λυγίζετε»! 

■ Άγγελος Φονρνοτζής 


Α υτό είναι ένα από τα κε¬ 
ντρικά συνθήματα στις 
πλατείες της Τουρκίας, 
ένδειξη της αποφασιστι¬ 
κότητας ενός σημαντικού μέρους της 
νεολαίας αλλά και του λαού γενικά. 
Η Τουρκία ζει ένα πρωτόγνωρο για 
την ιστορία της λαϊκό κίνημα, που ξε- 
σπά αυθόρμητα, συνενώνει διαφορε¬ 
τικές αντιλήψεις-κουλτούρες και συ¬ 
γκρούεται ορμητικά με τις δυνάμεις 
καταστολής. 

Πάρκο Γκεζί: η σπίθα 

Στις 27 Μάη, ομάδες πολιτών και 
οικολογικές οργανώσεις σταμάτη¬ 
σαν τους εκσκαφείς που θα ισοπέ¬ 
δωναν το πάρκο Γκεζί, στην πλατεία 
Ταξίμ της Ισταμπούλ, για να χτιστεί 
στη θέση του εμπορικό κέντρο σύμ¬ 
φωνα με απόφαση της κυβέρνησης 
Ερντογάν. Οι διαμαρτυρόμενοι κα¬ 
τέλαβαν το πάρκο και έστησαν σκη¬ 
νές. Την τρίτη μέρα, οι δυνάμεις κα¬ 
ταστολής επιτέθηκαν με χημικά για 
να τους διώξουν και χρησιμοποποί- 
ησαν ακραία βία, πράγμα εξάλλου 
που χαρακτηρίζει συνολικά τη στά¬ 
ση της τούρκικης αστυνομίας μέχρι 
και τώρα. Αυτό ξεχείλισε το ποτήρι... 
Χιλιάδες λαού ξεχύθηκαν σε πάνω 
από 40 τούρκικες πόλεις φωνάζοντας 
«φτάνει πια»! 

Οι συγκρούσεις όλες τις επόμε¬ 
νες μέρες ήταν σκληρές, με την αστυ¬ 
νομία να χρησιμοποιεί αύρες, τό¬ 
νους χημικών, πλαστικές σφαίρες και 
πραγματικά πυρά σε κάποιες περι¬ 
πτώσεις. Οι διαδηλωτές απαντούσαν 
με μεγάλα οδοφράγματα και πέτρες, 
ενώ χτυπήθηκαν δεκάδες αστυνομι¬ 
κά τμήματα, δημόσια και κυβερνητι¬ 
κά κτήρια κ.α. 

Η Ένωση Γιατρών της Τουρκί¬ 
ας αναφέρει ως απολογισμό των συ¬ 
γκρούσεων ως τώρα τέσσερις νε¬ 
κρούς (τρεις διαδηλωτές και έναν 
αστυνομικό) και 7.800 τραυματίες, 
οι 59 σοβαρά. Οι γιατροί κατήγγει¬ 
λαν, επίσης, συλλήψεις γιατρών που 


έδιναν πρώτες βοήθειες σε διαδηλω¬ 
τές και τη ρίψη δακρυγόνων μέσα σε 
σπίτια όπου έβρισκαν άσυλο διαδη¬ 
λωτές. 

Στην πλατεία Ταξίμ λειτούργησε 
για πολλές μέρες η αυτοοργάνωση 
του κινήματος με συνελεύσεις, συζη¬ 
τήσεις, βιβλιοθήκη, επισιτισμό, καλ¬ 
λιτεχνικές εκδηλώσεις. Το κίνημα συ¬ 
νένωσε από εργαζόμενους τη «με¬ 
σαία τάξη» (μικρομαγαζάτορες), νέ¬ 
ους εργαζόμενους, μισοάνεργους κ.α. 
φοιτητές και μαθητές, από Κούρδους 
μέχρι Κεμαλικούς και Αλεβίτες, ορ¬ 
γανώσεις και αγωνιστές από κάθε πο¬ 
λιτικό φάσμα, οπαδούς ποδοσφαιρι¬ 
κών ομάδων που «μισούνται θανάσι¬ 
μα»... και όλοι μαζί οργάνωσαν τερά¬ 
στιες κοινές διαδηλώσεις. Ήταν μια 
έκφραση των «πλατειών των Αγα- 
νακτισμένων» που ζήσαμε στην Ευ¬ 
ρώπη και αγκάλιασε όλο το σύνθε¬ 
το μωσαϊκό της τούρκικης κοινωνίας. 
Αυτοί που σε κάποιο βαθμό απούσι¬ 
ασαν ήταν εργατικά στρώματα μεγα¬ 
λύτερης ηλικίας, που δεν θέλησαν να 
σπάσουν τη σχέση τους με το Κόμμα 
Δικαιοσύνης και Ανάπτυξης (ΑΚΡ) 
του Ερντογάν, αρκούμενα στις μέρες 
απεργίας των συνδικάτων. 

Η αυτοοργάνωση, η εφευρετικό- 
τητα, ο ριζοσπαστισμός, η μαχητι¬ 
κότητα, ήταν πανταχού παρόντα. Η 
εμπειρία των πολιτικών οργανώσε¬ 
ων συνέβαλε σημαντικά στην αντιμε¬ 
τώπιση των μηχανισμών καταστολής 
και στην πολιτικοποίηση. 

Το καθεστώς στην Τουρκία, έχο¬ 
ντας περάσει από το πραξικόπημα 
του Εβρέν τη δεκαετία του ’80 και 
γνωρίζοντας την πάγια εμπλοκή του 
στρατού στην πολιτική, έχει καταπιέ¬ 
σει το λαό σε υπέρτατο βαθμό. Ο Ερ¬ 
ντογάν εμφανίστηκε σαν εγγυητής 
της δημοκρατίας ενάντια στον στρα¬ 
τό και τώρα αποδεικνύεται ένας νέος 
μονάρχης. Αυτό δύσκολα θα γίνει 
ανεκτό από τον τούρκικο λαό και ει¬ 
δικά τη νεολαία, που δεν θέλει πλέον 
να υπακούει στον «σουλτάνο». 

Το 2001, η Τουρκία έφτασε στα 



πρόθυρα χρεοκοπίας μετά την εφαρ¬ 
μογή προγραμμάτων του ΔΝΤ. Ο Ερ¬ 
ντογάν εμφανίστηκε τότε σαν ανα¬ 
μορφωτής της οικονομίας. Τόνωσε 
την εσωτερική ζήτηση, αύξησε την 
τραπεζική ρευστότητα, εγγυήθη- 
κε πολιτική σταθερότητα λόγω των 
υψηλών εκλογικών του ποσοστών 
και προσέλκυσε ξένες επενδύσεις, 
κρατώντας χαμηλούς τους μισθούς. 
Με δόγμα έναν ισλαμοποιημένο νε¬ 
οφιλελευθερισμό, τα έδωσε όλα στο 
κεφάλαιο, με ραγδαίες ιδιωτικοποι¬ 
ήσεις, χτίσιμο μεγάλων εμπορικών 
κέντρων παντού, ενώ διεκδικεί τους 
Ολυμπιακούς Αγώνες του 2020! Αυτή 
η οικονομική δραστηριότητα ενί- 
σχυσε τμήμα της αστικής τάξης που 
στηρίζει τον Ερντογάν, αλλά γέννη¬ 
σε και τεράστια στρώματα κακοπλη- 
ρωμένων εργατών, υπαλλήλων, ειδι¬ 
κά νέων με μόρφωση, που δεν ανέχο¬ 
νται πλέον την ανυπόφορα άνιση κα¬ 
τανομή των οφελημάτων αυτής της 
ανάπτυξης, όπως και χιλιάδες μικρο¬ 
αστούς που καταστρέφονται από την 
επέλαση των πολυεθνικών. 

Η Τουρκία έχει επίσης παράδο¬ 
ση στα εθνοτικά προβλήματα, μιας 
και καταπιέζει στο εσωτερικό της 
θρησκευτικές μειονότητες, όπως οι 
Αλεβίτες, αλλά κυρίως τη μειονότη¬ 
τα των Κούρδων. Έτσι, και τέτοια αι¬ 
τήματα αναγνώρισης και σεβασμού 
όλων των δικαιωμάτων κάθε πολίτη 
συνυπάρχουν μέσα στο κίνημα. 

Η προσπάθεια ισλαμοποίησης 
που καταγγέλλεται ως ακύρωση του 
κοσμικού κράτους είναι υπαρκτή (βλ. 
νόμοι για απαγόρευση καπνίσματος 
και... φιλιών σε δημόσιο χώρο, η κα¬ 
τανάλωση αλκοόλ να επιτρέπεται 
μόνο μετά τις 10 μμ, κατασκευή τζα¬ 
μιών παντού κ.λπ.), αλλά εντάσσεται 
στη συνολική λαϊκή απαίτηση για δη¬ 
μοκρατικά δικαιώματα και ελευθερί¬ 
ες. 

Ο Ερντογάν 

Ο Ερντογάν αντιμετώπισε το κί¬ 
νημα με υβριστικό και επιθετικό τρό¬ 
πο. Χαρακτήρισε εκείνους που συμ¬ 
μετέχουν «τσαπουλτζού» (περιθωρι¬ 
ακούς ή παράσιτα), που τολμούν να 
αντιδρούν στον «πρόεδρο του 50%», 
τους κατηγόρησε ότι υποκινού¬ 
νται από ξένες υπηρεσίες (βλ. ΟΙΑ), 
που τον εχθρεύονται γιατί έδιωξε το 
ΔΝΤ και πως είναι οι ίδιοι «πράκτο¬ 
ρες» που ξεσήκωσαν και τους... Βρα¬ 
ζιλιάνους! 

Έβαλε την αστυνομία να χτυπά¬ 
ει με μανία και ξεκίνησε αντισυγκε- 
ντρώσεις οπαδών του, ενώ πληρω¬ 
μένες ομάδες με μαχαίρια επιτίθενται 
σποραδικά σε διαδηλωτές. Τώρα, και 
ενώ συνεχίζονται οι συγκρούσεις σε 
Ταξίμ και Άγκυρα, κυνηγάει με την 
Ασφάλεια «υποκινητές» μέσω του 
ίντερνετ, πιέζει εταιρείες τηλεπικοι¬ 
νωνιών να δίνουν στοιχεία, «αμόλη- 

σε» ομάδες παρακρατικών κ.α. Επι- 
βράβευσε επίσημα την αστυνομία 
και αποφυλάκισε αστυνομικό που 
δολοφόνησε με σφαίρα στο κεφάλι 
τον διαδηλωτή Εχτέμ Σορισουλούκ, 
ενώ κρατούνται στην Ασφάλεια οι 
δύο αυτόπτες μάρτυρες κατηγορίας! 

Αυτό αναζωπύρωσε ξανά τις διαδη¬ 
λώσεις. 

Ενώ προβάλλει το δικό του 
δίκχεδδ δίοΓγ, έχει εξασφαλίσει τη σι¬ 
ωπή των ΜΜΕ, που τις πρώτες μέ¬ 
ρες των συγκρούσεων έδειχναν καλ¬ 
λιστεία και ντοκιμαντέρ. Ωστόσο, 
έχουν δημιουργηθεί ενδοκυβερνητι- 
κές ρήξεις, αν και η πραγματική ση¬ 
μασία τους ελέγχεται, καθώς τέτοιες 
διαφοροποιήσεις (ο Γκιούλ π.χ. μι¬ 
λούσε για το δικαίωμα στη διαδή¬ 
λωση) έχουν συνειδητά χρησιμοποι¬ 
ηθεί ξανά ως βαλβίδες εκτόνωσης 
της πίεσης πάνω στο ΑΚΡ. Πάντως, 
ο Ερντογάν έχει «κοντύνει» στα μά¬ 
τια του λαού, επιχειρώντας να εμ¬ 
φανιστεί σαν νέος μονάρχης. Επιλέ¬ 
γει τη φυγή προς τα μπρος με κατα¬ 
στολή, νέα επίθεση στους στρατιω¬ 
τικούς, αντιιμπεριαλιστικές κορώνες 
και προώθηση συνταγματικής αλ¬ 
λαγής, για να χρηστεί το 2014 πρόε¬ 
δρος σε μια νέα Τούρκικη Δημοκρα- ^ 

τία, ως πρόεδρος με τεράστιες υπε¬ 
ρεξουσίες. Αυτά τα σχέδια όμως είναι 
πλέον στον αέρα! 

Ε.Ε. και ΗΠΑ βρήκαν την ευκαι¬ 
ρία να κατακρίνουν τον Ερντογάν 
για την αστυνομική βία, η μεν Ε.Ε. 
για να φανεί «δημοκρατική» ενώ οι 
ΗΠΑ για να του «κόψουν τα φτερά» 
και να τον αναγκάσουν να προσαρ¬ 
μοστεί στα σχέδιά τους σε Μ. Ανα¬ 
τολή και Συρία (όπου είχε ιδιαίτερα 
εκτεθεί με δικές του αυτόνομες επι¬ 
λογές). Η Ε.Ε. επίσης πάγωσε προ¬ 
σωρινά τις διαδικασίες ένταξης της 
Τουρκίας, αν και αυτή η προοπτική 
δεν έχει πλέον την ίδια σημασία όσο 
παλιότερα για την κατά πολύ ισχυ¬ 
ροποιημένη τούρκικη μπουρζουαζία. 

Αυτό που τρέμουν ΗΠΑ και Ε.Ε. 
είναι ότι το βάθεμα της εξέγερσης 
(μετά και την Αραβική Ανοιξη) θα δι¬ 
έλυε τον τελευταίο σταθερό πυλώ¬ 
να τους στην περιοχή.Έτσι και οι δύο 
αναγνώρισαν το δικαίωμα της κυ¬ 
βέρνησης στην... άμυνα! 

Όσο για τον Σαμαρά (που έκα¬ 
νε τις δικές του πρόβες ως «Ερντο¬ 
γάν»), έδωσε τα διαπιστευτήριά του 
τον Μάιο, με την παράδοση στην 
τούρκικη αστυνομία του πολιτικού 
πρόσφυγα Μπ. Γιαιλά, ύστερα από 
μια μαφιόζικου τύπου απαγωγή. 

Ο Ερντογάν τραβάει με τις ευλο¬ 
γίες των ιμπεριαλιστών τον δρόμο 
της «κοινοβουλευτικής» δικτατορίας 
- το ίδιο γίνεται βέβαια και στην Ελ¬ 
λάδα. Και εδώ βρίσκεται ένας ακόμα 
σημαντικός λόγος για την ενότητα 
τούρκων και ελλήνων εργατών ενά¬ 
ντια στις αστικές τους τάξεις. 

